Vaahaka: Loiybeh nuvey! | Mihaaru\n05 މެއި 2019 - 07:02 22 comments\nތަންކޮޅެއް ފަރުވާކުޑަ ގޮތަކަށް ގޮނޑިއެއް ކައިރިކޮށްލައިފައި ގޮނޑިއަށް އެރީމެވެ. ހަމަ އެރި ވަގުތު އަރިއަޅައިލިއެވެ. ނަސީބަކުން ފައިޖެއްސުނެވެ. އެހެންނަމަވެސް ހިތަށްއެރި އެއްޗެއް ނާރާކަމަކަށް ނުވާނެއެވެ. ހިތަށްއެރިއެވެ. ފައިނުޖެއްސުނު ނަމައެވެ. އަރިއަޅައިލައިގެން ވެއްޓެން ދޫކޮށްލެވުނު ނަމައެވެ.\nއަހަންނަށް ވިސްނުނު ގޮތުގައި ބަނޑުގައި އޮތް ކުއްޖާގެ ކިބައިން އަހަންނަކަށް ސަލާމަތެއް ނުވެވޭނެއެވެ. އަހަރެން ޖެހޭނީ ވިހާށެވެ. ބަނޑަށް އަށް މަސް ވެފައި ވަނިކޮށް ދަތުރު ވެސް ދިޔައީމެވެ. ހިތް އަތްމައްޗަށްލައިގެން ހުންނަނީ ނަސީރެވެ. މޫދަށް ނޭރެން ބުނެއެވެ. އެކަނި ފާލަންމައްޗަށް ނާރަން ބުނެއެވެ. ކުޅި ފާރޮށި ނުކާން ބުނެއެވެ. އެއިން އެއްވެސް ކަމަކީ އަހަރެން ކުރާހިތްވާ ކަންކަމެއް ނޫނެވެ. އެހެނަސް ހުރިހާ ކަމެއް ވެސް އަހަރެން ކުރީމެވެ. ދަރިފުޅަށް އަހަރެން ބަނޑުބޮޑުވީ ނަސީރުގެ ސަބަބުންކަން އިރުއިރުކޮޅާ ހަނދާންކޮށްދެމެވެ.\nބަނޑު ބޮޑުވާ ވަރަކަށް އަހަރެން ގަންނަ ލަދު ވެސް ބޮޑުވިއެވެ. ހިތަށްއަރައެވެ. މީހުން ކިޔާނީ ކީކޭ ހެއްޔެވެ؟ މުސްކުޅިވި ދުވަހު އަހަރެން ދަރިޔަކު ހޯދަނީ ކޮން މޮޅުތަކެއްވާނޭ ހިތައި ހެއްޔެވެ؟ އަހަރެންގެ ފަސްފަހަތުން މީހުން ހާދަހާ މަލާމާތެއްކުރާނެއެވެ. ދަރިފުޅު ވިހާނެކަމަށް ޑޮކުޓަރު ބުނި ހަފުތާގައި އަހަރެންގެ ހުރިހާ ދަރީން ގެއަށް އައެވެ. ގޭތެރެއަށް ހީވަނީ ދެ އީދު އެއްފަހަރާ އައިސްގެން އުޅޭހެންނެވެ. ކުއްޖާ ދުނިޔެއަށް ނާންނަނީސް އޭނައަށް ބޭނުންވާ ހުރިހާ އެއްޗެއް ހަމަކޮށްލިއެވެ. ވިހަންވެގެން އަހަރެން ހޮސްޕިޓަލަށް ގެންދިޔައިރު ވެސް އަހަރެން އޮތީ ފޫހިވެފައެވެ. މީހަކާ ހަތަރުކަޅި ހަމަކުރާކަށް ވެސް އަހަރެން ބޭނުމެއް ނޫނެވެ. އޮޅިގެން މީހަކަށް ބަލައިލެވުނަސް އެ މީހެއްގެ މޫނުމަތިން އަހަންނަށް ފެންނަނީ މަލާމާތުގެ ހިނިތުންވުމެކެވެ. އަހަންނަށް ސިފަވަނީ އެހެންނެވެ.\nއަހަރެންނަށް ލިބުނީ ފިރިހެންކުއްޖެކެވެ. ނަމަކާ މެދު އަހަރެން ނުވެސް ވިސްނަމެވެ. ނަން ކިއީ ނަސީރެވެ. މޫސާ މަބްޒޫރުއެވެ. އަހަންނަކަށް އެ ނަމެއް ރީއްޗެއް ނޫނެވެ. އެކަމަކު އަޅައެއްނުލަމެވެ. ނަން ހުތުރުވުމަކީ މަބްޒޫރު ދެކެ ފޫހިވާން ލިބުނު ސަބަބެކެވެ. މަބްޒޫރު ލޯބިކަމުން އަހަރެންގެ ދަރިންނާއި ނަސީރު ވެސް ހީވަނީ މޮޔަވެދާނެހެންނެވެ. އެކަމަކު މަބްޒޫރު ރުޔަސް އަހަރެންގެ ހިތަކަށް އަސަރެއް ނުކުރެއެވެ.\nއަހަރެން ވިހާތީ ގެއަށް އައި ދޮށީ ދެ ދަރިން އެއް ރޭ ތިބެފައި ދިޔައެވެ. ގޭގައި ހުރީ ކުރިން ވެސް ގޭގައި ހުރި ކުއްޖާއެވެ. އަހަރެންގެ ވިސްނުމުގައި ހުރީ އޭނަޔާ ހުރިހާ ކަމެއް ހަވާލުކޮށްފައި، އަވަސްއަވަހަށް ގަދަވެގެން އަހަރެން ދުއްވައިގަންނާށެވެ. އެ ކަމެއް ނުވިއެވެ. ކޮޓަރިން ބޭރަށް ނުކުމެލެވެނީ ހާލަކުން ފަހަރަކުއެވެ. މަބްޒޫރު ރޯން ފަށައެވެ. ބުއްފުޅި ދީގެން މައިތިރިކުރެވޭތޯ ބެލީމެވެ. އެ ކަމެއް ވެސް ނުވިއެވެ. ބުއް ނޫން އެއްޗެއް އޭނައަކަށް ކަމަކުނުދިޔައެވެ. އަހަރެން ފޫހިވާނެ އިތުރު ސަބަބެއް ލިބުނީއެވެ. އަނެއްކޮޅުން މަބްޒޫރުގެ ނިދި އެހާ މަޑެވެ. ދަންވަރު އެތައް ފަހަރަކު އަހަރެން ހޭލަންޖެހެއެވެ. އެއީ އަހަރެންގެ އެހެން ކުދިންގެ ނުހުންނަ ސިފައެކެވެ. ފޫހިވާނެ އެހެން ސަބަބެއް ވެސް އިތުރުވީއެވެ. މަބްޒޫރުގެ ކަންތައްތައް ބަލަހައްޓަން އަހަންނަށް ހަވާލުކުރެވުނީ އަހަރެންގެ ދަރިޔަކާ ނޫނެވެ. އަހަރެންގެ މާމަޔާއެވެ. ނެޓުން އޭތިމީތި ބަލައިގެން އައިސް މަބްޒޫރު ގެންގުޅެންވީ ގޮތް އަހަންނަށް ކިޔައިދޭން ފެށިއެވެ. މަބްޒޫރު ބަނޑުހައިވާނެ ގަޑިތަކެވެ. ނިންދަވަންވާ ގޮތެވެ. އެނދުގައި ބާއްވަންޖެހޭ ގޮތެވެ. ގަންނަންވީ އެންމެ ރަނގަޅު ނެޕީއެވެ. އަހަރެން ކާން އެންމެ ރަނގަޅު އެއްޗެއްސެވެ. ނުކާންވީ އެއްޗެއްސެވެ. އެއާކޯންގެ ފިނި ހުންނަންޖެހޭ ވަރެވެ. ތަނުގައި އަލި ހުންނަންޖެހޭ ގޮތެވެ. ހީވާ ކަހަލައެވެ. މަބްޒޫރަކީ އަހަންނަށް ލިބުނު ފުރަތަމަ ދަރިފުޅެވެ.\n"ބުނަން ރަނގަޅު ވާހަކައެއް،" ލިބުނު ފުރުސަތުގައި އަހަރެން ބުނީމެވެ. "ކަލޭގެ ކޮއްކޮގެ ކަންތައް ކަލޭ ބަލަހައްޓާ!"\nއަހަރެން ހީކުރީ އެ ހިސާބުން ހުރިހާ ފޯރިއެއް ކެނޑޭނެކަމަށެވެ. އެހެންނަމަވެސް އޭނައަށް ދަރިޔަކު ލިބުނު ކަހަލައެވެ. އަހަރެން ނޫން އެހެން މީހަކަށް ކުރެވޭނެ ހުރިހާ ކަމެއްގެ ޒިންމާ އޭނަ ނެގިއެވެ. އަހަންނަށް ވަރަށް ފަސޭހައެވެ. އަހަރެންގެ ކަމަކީ ފޯނުން ރައްޓެހިންނާ ވާހަކަދެއްކުމެވެ. އެ ވަރުން ފުދެއެކޭ ނޫނެވެ.\nދުވަސްކޮޅަކަށް ލުއިވުމަށް ފަހު ދެން ކުރިމަތިވީ ކުރިޔަށް ވުރެ ވެސް ބުރަ ދުވަސްތަކެކެވެ. ކަންތައް ކޮށްދޭން ގޭގައި ހުރި ދަރިފުޅު މީހަކާ އިނދެގެން ދިޔައީއެވެ. މަބްޒޫރުގެ ހުރިހާ ކަމެއް އަހަންނަށް ކުރަންޖެހުނީއެވެ. އޭރު މަބްޒޫރަށް ދެ އަހަރެވެ. ބުރައިގެ މައްޗަށް ބުރަވެފައި ހުއްޓައި މަބްޒޫރު ބޭބީ ނާސަރީއަށް ވައްދަން ނަސީރު ބޭނުންވިއެވެ. އަހަރެން އިންކާރުކުރީމެވެ. ނަސީރު އެ އަޑެއް ނޭހިއެވެ. އޭނައަށް ނޭވާލެވުނީ އެ ނާސަރީއަކަށް މަބްޒޫރު ވައްދައިފައެވެ. އެ ހިސާބުން ގެއާއި އިސްކޫލާ ދެމެދުގައި ހިނގަންޖެހުނެވެ. މަބްޒޫރު އިސްކޫލުގައި އިންނަނީ ކިތަންމެ ކުޑަ ވަގުތުކޮޅަކަށް ވިޔަސް ދެކޮޅަށް ހިނގަންޖެހުނީ އަހަންނަށެވެ.\nކިލާސް މަތިވި ވަރަކަށް ގިނަ ކަންކަމުގައި މަބްޒޫރު ބައިވެރިވާން ފެށިއެވެ. ޓިއުޝަނަށް ދާންޖެހުނެވެ. ކުޅިވަރަށް ދާންޖެހެއެވެ. ޤުރުއާން ކިލާހަށް ދާންޖެހެއެވެ. ބެލެނިވެރިންގެ ދުވަހު ލަދުގަންނަ ކަހަލަ އެތަކެއް ސުވާލަކާ އަހަރެން ކުރިމަތިލާންޖެހެއެވެ. މަބްޒޫރަކީ މާމަދަރިއެއްހޭ އެކަކު އަހާނެއެވެ. އަހަންނަކީ ޓީޗަރެއްހޭ އަނެކަކު އަހާނެއެވެ. ލަދުން މަރުވާވަރު ވެއެވެ. ކުދިންގެ މަންމައިން ގޮތުގައި ގޮސް ތިބެނީ އަހަރެންގެ ދަރިން އުމުރުގެ ކުދިންނެވެ. އެންމެންގެ ތެރޭގައި އަހަރެން އިންނަނީ އިސްއުފުލައިލަން ނުކެރިފައެވެ. ގެއަށް އަންނަ މަގުމަތީގައި އައިސްކިރިމު ބޯން މަބްޒޫރު އެދެއެވެ. ޒުވާންކުދިން ވަންނަ ތަނަކަށް އަހަންނަށް ވަންނަން ކެރޭނީ ކިހިނެއް ހެއްޔެވެ؟ ފޮނި އެއްޗެހި ކެއުން އަހަންނަށް މަނައެވެ. ނުމޫސުމުގައި ދަރިޔަކު ވިހަންޖެހުމުގެ ހިތިކަން އިހުސާސްކުރަން ނުޖެހޭ ދުވަހެއް ނާދެއެވެ.\nމަބްޒޫރު ގޮވައިގެން ހިނގަން ބިދޭސީއަކު ގެންނާކަށް ނަސީރު ހިލާ އެއްބަހެއް ނުވިއެވެ. ގޭގައި އޭރު ހުރި ބިދޭސީ ލައްވާ ވެސް މަބްޒޫރުގެ ކަންތައް ކުރުވާކަށް ނަސީރު ގަބޫލެއްނުވިއެވެ. މަބްޒޫރު ރަނގަޅަށް ތަރުބިއްޔަތު ނުކުރެވިދާނެތީއެވެ. އަހަރެން ނޭވާހޮޅިޔަށްއެޅޭ ތަނެއް ނަސީރަކަށް ނުފެނެއެވެ. އޭރު މަބްޒޫރަށް ލޯބިން ބަލައިލެވުނު ދުވަހެއް އަހަރެން ހަނދާނެއް ނެތެވެ. މަބްޒޫރާ ވާހަކަދައްކަން ޖެހިއްޖެއްޔާ އަހަރެންގެ އަޑެއް މަޑެއް ނުވެއެވެ.\n"މަބްޒޫރު ހުރިހާ ތާކުން ކަނޑާލާ!" އެއްދުވަހަކު އަހަރެން ބުނީމެވެ. "މަށަކަށް ނުވާނެ. ދެން އިތުރަށް އެންމެ ފަހަރަކު ވެސް މަބްޒޫރު ގޮވައިގެން އެއްވެސް ތާކަށް އަހަންނަކަށް ނުދެވޭނެ. ނަސީރު ހަދާނެ އެއްޗެއް ހަދާ!"\nރަތްކާޑު ދެއްކުމުން ނަސީރަށް ގޮތްހުސްވިއެވެ. ގެއަށް އިތުރު ބިދޭސީއަކު ގެންނަން އެ ދުވަހު ނަސީރު ވަރަށް މަސައްކަތްކުރިއެވެ. ކާމިޔާބެއް ނުވިއެވެ. ވަގުތުދިނުމަށް ނަސީރު އެދުނެވެ. އެންމެ ދުވަހެވެ. އެ ކަމަކަށް ވެސް އަހަރެން އެއްބަހެއްނުވީމެވެ.\n"ނަސީރު އެ ކަމާ ހަވާލުވިޔަސް އޯކޭ،" އަހަރެން ބުނީމެވެ. "އަހަންނަކަށް ދެން ނުދެވޭނެ."\nޖެހިގެން އައި ދުވަހު މަބްޒޫރު އިސްކޫލަށާއި އެހެން ހުރިހާ ތާކަށް ގެންދިޔައީ ނަސީރެވެ. ކަމަކީ ކިހާ ބުރަކަމެއްކަން ނަސީރަށް އެ ދުވަހު ވިސްނުނެވެ. ހަމަ އެ ދުވަހު އިތުރު ބިދޭސީއަކު ގެއަށް ގެނައެވެ. އެއީ މާލޭގައި އުޅުނު ނެޕާލް އަންހެންކުއްޖެވެ. އަނެއްކާ ވެސް އަހަންނަށް ނޭވާލާނެ ޖާގަ ލިބުނެވެ. ގެއްލުނު އުފާ ހޯދަން އަތުކުރިއޮޅައިލީމެވެ. އޮއްސޭ އިރާއެކު އަހަރެން ގެއިން ނުކުންނަމެވެ. ރޭގަނޑު އެގާރަނުޖަހަނީސް ގެއަކަށް ނުވަންނަމެވެ. އަހަރެން އުޅޭހިތްވާ ގޮތަކީ އެއީއެވެ. ހަފުތާއެއް ވަންދެން ވެސް ނަސީރަކަށް ކެތެއްނުވިއެވެ.\n"ރޭގަނޑު ބޭރަށްދިޔުން ހުއްޓާލާ!" ނަސީރުގެ އޯޑަރުއައެވެ. "ސަލްމީ އަކަށް މަބްޒޫރު ކޮންޓްރޯލެއް ނުވޭ! ރޭގަ ވެސް އަހަރެން ގެއަށް ވަންއިރު.."\n"ސަލްމީއަކަށް އެ ކަމެއް ނުކުރެވޭ! އަހަރެން އެ ކަމެއް ނުކުރާނަން!" ވަރަށް ސާދާކޮށް އަހަރެން ބުނީމެވެ. "އަހަންނަކީ އަބަދުވެސް މިނިވަންކޮށް އުޅުނު މީހެއް. ދެން ވެސް އުޅޭނީ އެހެން."\n"ތިހެން ބުނާއިރު ވިސްނޭތަ ދަރިފުޅު ބޮޑުވެގެން ކިހާ ޝަކުވާއެއް ކުރާނެކަން؟" ނަސީރު އެހިއެވެ. "މަންމައަކަށްވެ ހުރެ އެ ވަރު ނުވިސްނޭތީ މަ ހަމަ ހައިރާންވޭ! ހެޔޮނުވާނެ ދަރިޔަކު ދެކެ ތި ވަރަށް ފޫހިވާކަށް."\n"އަހަރެން ވެސް ހާދަހާ ޝަކުވާއެއްކުރީމޭ! ހާދަހާ އާދޭހެއް ކުރީމޭ!" އަހަރެން ބުނީމެވެ. "ނަސީރު އަޅައެއްނުލީމެއްނު! އެހެންވެގެނެއްނު މިހެންވީ. އަންހެނަކު ނޫނެކޭ ބުނީމަ ފިރިހެނުންނަށް ކީއްވެގެންތަ އާނއެކޭހެން ހީވަނީ؟ މަ ވެސް ހާދަހާ ހައިރާނެއްވެއޭ. ތިން ދަރިން ބޮޑުކުރިއިރު ނަސީރަށް ދުވަހަކު ވެސް ތިހެން ބުނަންޖެހުނު؟ ނުޖެހޭނެ! ދަރިފުޅުމަތިން އަހަރެން ފޫހިވި ވާހަކަ ދައްކާއިރު ފޫހިކުރުވީ ކާކު؟ ނަސީރު. އަތްގޮށީތެރޭ ފެންހުއްޓާ މުށްކަވައިލައިފިއްޔާ އިނގިލިތައް ދޭތެރެއިން ފެންފޮދު ދެމިގަންނާނެ. ލޯތްބަކީ އެ ކަހަލަ އެއްޗެއް. ގަދަކަމުން ލޯތްބެއް ނުހޯދޭނޭ. އެ ވަރިހަމަ ދަރިޔަކަށް ވިޔަސް."\nމަބްޒޫރު ދެކެ އަހަރެން ކިހާ ރުޅިއަންނަކަން އޭނައަށް ވެސް ވިސްނެއެވެ. ބައެއް ފަހަރު އެހެން ބުނޭ ވެސް މެއެވެ. އަހަރެން އެއްބަހެއް ނުވަމެވެ. ދޮގެއްހަދައިލައިގެން ފޫބައްދައިލަނީއެވެ. ހަގީގަތުގައި މަބްޒޫރު ދެކެ އަހަރެން ވަރަށް ރުޅިއާދެއެވެ. ވަރަށް ފޫހިވެއެވެ. އަހަންނަށް ހީވަނީ އަހަންނަކީ ފިޔަ ކޮށައިލައިފައިވާ ދޫންޏެއްހެންނެވެ. ދެ ފައިން ހިނގައިފައި އުޅެވެއެވެ. އުދުހެވޭނެ ދުވަހެއް ބުނާކަށް ނޭނގެއެވެ. ރޯދަމަސް އަންނާނީއެވެ. އަހަރެންގެ ގުރޫޕު އެންމެން ވީ ސިންގަޕޫރުގައެވެ. ފޮޓޯތައް ފެންނަން އެބަހުއްޓެވެ. އަހަންނަށް އޮތީ ފޯނުން ފޮޓޯބެލުން ނޫން އެހެން ކޮން ގޮތެއް ހެއްޔެވެ؟ އަހަރެންގެ ނިތްކުރީގައި މީހުން ޖަހާނީ ކޮން ކަހަލަ ސިއްކައެއްކަމެއް ނޭނގެއެވެ. އަހަންނަކީ ނުބައި އަންބެއް ނޫނެވެ. ނުބައި މަންމައެއް ވެސް ނޫނެވެ. އިންސާނަކީމެވެ. ހާދަހާ ބުރައެއް އުފުލައިފީމެވެ.\nމިހާރު އަހަރެންގެ އުމުރުން ފަންސާސް އަށް އަހަރެވެ. މީ ކުޑަދަރިއެއް ބަލަން ކޮން އުމުރެއް ހެއްޔެވެ؟ ގައިގައި މާ ބޮޑު ހަކަތައެއް ހުރީކީ ނޫނެވެ. އުފަލާއި ހިތްހަމަޖެހުމަކީ އަހަރެންގެ ވެސް ހައްގެކެވެ. މަންމައަކަށް ވުމުގެ ކުރިން އަހަންނަކީ ވެސް ދަރިޔަކީމެވެ. އަންބަކަށް ވުމުގެ ކުރިން އަންހެނަކީމެވެ. އަހަރެންގެ އަޑުއަހާނެ ކޮންމެވެސް މީހަކު ހުންނަންޖެހޭނެއެވެ. ކުރިޔަށް އޮތް ތަނުގައި ވާނެ ގޮތެއް އެކަކަށް ވެސް ބުނާކަށް ނޭނގޭނެއެވެ. އެކަމަކު އަހަރެންގެ މިނިވަންކަން ފޭރިގަތް މީހަކު ދެކެ ލޯބިވެވޭނެހެނެއް އަހަންނަކަށް ހިޔެއްނުވެއެވެ. އެއީ ދަރިފުޅު ކަމުގައި ވިޔަސްވެހެވެ.


(15 މާރިޗު 2021 އާ ގުޅޭ)\n"އަހަރެން ވަކި ކީކޭ ބުނާނީ ދޯ؟" އިރުގަނޑަކު އެއްޗެއް ނުބުނެ ހިމޭނުން އިނުމަށްފަހު، ދާއިންގެ ދޫ ހަރަކާތް ކޮށްލިއެވެ.\n"ކަޑަ ވާނެތަ ބްރޯ؟" ކޮފީތަށި ނަގަމުން ނާއިކު ބަލައިލީ ދާއިނަށެވެ. ޖަވާބުގައި ދާއިން ދެކޮނޑު ހިއްލައިލީ ނޭނގޭ ކަމަށް އިޝާރާތް ކުރަމުންނެވެ.\n"ތިހެނެއް ނޫން. ދާއިން މިކަމަށް އެއްޗެއް ބުނަން ވާނެ!" ދާއިންގެ ފަރާތުން ލިބުނު ޖަވާބު ނާއިކަށް ކަމުނުދިޔައެވެ. ދާއިން ފުން ނޭވާއެއް ދޫކޮށްލަމުން، ނާއިކަށް ހަތަރު ކަޅި ހަމަކޮށްލީ އޭނާ ދެކޭގޮތް ޙިއްޞާ ކުރަން އަނގަ ހުޅުވައިލަމުންނެވެ.\n"އަސްލު.. އާޝާ ވަރަށް ރަނގަޅެއްނު؟ ސަޅި ވައިފެއްނު؟ އަހަރެން ނުދެކެން އާޝާއަށް ދެރައެއް ދޭކަށް.." ދާއިން ވިސްނައިލީ އައިޝާއާ ދޭތެރޭގައެވެ.\n"ބަލަ ދެރައެއް ދޭކަށް ނޫނޭ! ދެން ވިސްނާލާނީ ދޯ ޕީސްކޮށް މިކަން ނިންމަން. ކޮންމެ ގޮތެއް ވިޔަސް އަހަރެން ބޭނުން މަލްއާ ކައިވެނި ކުރަން.." ނާއިކު ބޮމުންދިޔަ ކޮފީ ތަށި މޭޒުމަތީގައި ބައިދަމުން ބުންޏެވެ.\n"އަހަރެން އިތުރަށް ބުނާނެ އެއްޗެއް ނެތްތާ!"\n"ދަނީ އިނގޭ ބްރޯ.." ދާއިން އެހެން ބުނެ ކޮޅަށް ތެދުވެލީ، އޭނާގެ އަތުކުރީގައި އޮތް ގަޑިއަށް ބަލައިލަމުންނެވެ.\nދުވަސްތައް ފީވެ މާޒީގެ ތެރޭގައި ހިމުންވަމުންދިޔައެވެ. ވޭތުވެގެންދާ ކޮންމެ ދުވަހަކާއި ރެޔެއް އައިޝާ ގުނަމުން ދިޔައީ އެކަނިވެރި ކަމާއި ހިތާމަތައް ބަރުދާސްތު ކުރަމުންނެވެ. ފިރިއެއްގެ ލޯތްބާއި އަޅާލުމުން މުޅިން މަޚުރޫމުވަމުންނެވެ. އައިޝާގެ އެންމެ ބޮޑު ވިސްނުމަކީ އޭނާގެ ދަރިފުޅު ދުންޔާއެވެ. ދުންޔާގެ އެ ކުޑަކުޑަ ސިކުނޑިން އެތައް ކަމެއް ނަގައިގަނެވޭނެކަން އެއީ އައިޝާއަށް ޔަޤީންވާ ކަމެކެވެ. ކޮޓަރި ތެރޭގައި ގިނަ ވަގުތުތަކެއް ހިމޭން ކަމާއި އެކު ދުންޔާ ހޭދަކުރާ އިރު، އެ ކުޑަ ފުރާނަ ވެސް އޭނާގެ ބައްޕަގެ ފަރާތުން ލިބޭ ލޯތްބަށް ޝަކުވާ ކުރާނޭ އައިޝާގެ ހިތް އަބަދު ބުނެއެވެ. އެކަމަށް ލިބޭ ބާރަކީ ދޭތެރެ އަކުން ދުންޔާ ކޮށްލާ ޝަކުވާތަކެވެ. ޑެޑީ ނުގުޅައިގެންނެވެ. ޑެޑީ ދުންޔާ މަތިން މިސް ނުވަނީހޭ ކިޔައިގެން ކުރިމަތި ކުރާ ސުވާލުތަކެވެ. އެއިން ކޮންމެ ސުވާލަކުން އައިޝާ މަސައްކަތް ކުރީ ކަމުގެ ޙަޤީޤަތް ފޮރުުވާށެވެ. ޑެޑީ ބިޒީ ކަމަށް ބުނެ ޝަކުވާތަކުގައި މަތި ޖެހޭތޯ އައިޝާ ބަލަނީއެވެ. ނަމަވެސް ދުންޔާގެ ޝަކުވާ ތަކުގެ ނިމުމަށް އެކަން ނުވިއެވެ. ޑެޑީ އެހާ ބިޒީ ވިޔަސް ދުންޔާއަށް ގުޅޭނެއް ނޫންހޭ ބުނެ ދޭތެރެއަކުން ކޮށްލާ ކޫސަނިތަކާ ވެސް އައިޝާ ކުރިމަތިލަނީ ކެތްތެރިކަމާއި ހިކުމަތްތެރިކަން އިސްކޮށްގެންނެވެ.\nކޮންމެ ދުވަހެއްގެ އިރު ފެނުގައި ޖެހެނީ، ޖަންނަތުގެ ރުންކުރު ބަސްތައް ލަބީބުގެ ކަންފަތުގެ ހިނދުރިތެރެއަށް ވެދެ، ތޮރުފަމުންނެވެ. ޖަންނަތުގެ ޒުވާބުތައް ފަށަން ވަކި ވަގުތެއް ނޯވެއެވެ. ލައިބާގެ ކުރިމަތީގައި ވެސް ލަބީބު ހުންނަނީ "ފުކަކަށް" ހަދާފައެވެ. ރައްދުގައި ލަބީބު އެއްޗެއް ބުނެފި ނަމަ ކޮޓަރިތެރޭގައި އެފެށުނީ ބޮޑު ހަނގުރާމައެކެވެ. އަތުން ހިފާ ގެންގުޅޭ ތަކެތި ވެސް ލަބީބާ ދިމާލަށް ހޫރައިލާނެއެވެ. ޖަންނަތުގެ ގޮތެއް ނެތް އުޅުން އޭނާ ދައްކަމުން ދިޔައީ ލައިބާގެ ކުރިމަތީގައި އެއްވެސް ވިސްނުމެއް ނެތިއެވެ. ލަދެއް ވެސް ނެތިއެވެ. ލަބީބު ދޭތެރެއަކުން ރަނޑެއްހެން "ދަރިން ހުއްޓާ ޒުވާބު ނުކުރާށޭ!" ބުންޏަސް، ޖަންނަތު އެ ބަސްތަކަށް އަޅައެއް ނުލައެވެ. ހިތް ފުރޭ ވަރަށް ޒުވާބުކޮށް ނިންމައިލާފައި ނޫނީ ހަމަ ނޭވާ ވެސް ނުލާނެއެވެ. މަސްރަހު މާ ގޯސްވުމުން، އެ ދެމަފިރިންގެ ދެމެދަށް ވަންނަނީ ރަޝީދާއެވެ. ނަމަވެސް ރަޝީދާއަށް ވެސް ޖަންނަތުގެ ރުޅިގަނޑު ނުހިފެހެއްޓެއެވެ. އަމިއްލައަށް ކޮންމެވެސް ސަބަބެއް ހޯދައިގެން ވިޔަސް ޖަންނަތު ބަލަނީ ލަބީބާ އަރާރުން ވެވޭތޯއެވެ. ގޭތެރެ ހަމައަކަށް އެޅެން ދެން އައިޝާ އޮންނަނީ ކޮޓަރި ތަޅުލައިގެން ދުންޔާއަށް އެ އަޑުތަކާއި އެ މަންޒަރުތައް ނުދައްކާށެވެ.\nނާއިކު އާއި މަލާކުގެ ގުޅުމުގައި ލޯތްބާއި އިޝްޤު ގެތެމުން ދިޔައީ އެންމެ މަތީ ދަރަޖައިގައެވެ. އެމީހުންގެ ހަހަރުވެތި ދުނިޔޭގައި އެދެމީހުން އުޅެމުން ދިޔައީ ނުހަނު ލޯތްބާ އެކުގައެވެ. ދެފުރާނަ ގުޅި، ދެ ހަށިގަނޑުން އެއް ނޭވާއެއް ލަމުންނެވެ. ޙިއްޞާ ކުރަމުން ދިޔައީ އެއް އިޙްސާސެކެވެ. ނަމަވެސް ނާއިކުގެ ހިތުގައި މަލާކަށް ވެސް އުފެދުނު ލޯތްބަކީ "ޒަމާނީ ލޯތްބެކެވެ." މަލާކު ދެކެ ކިތަންމެ ލޯބި ވިޔަސް އެހެން އަންހެނުންނާ އެކު މަސްތީ އުފާތައް ހޯދުން ހުއްޓައިލުމަށް ނާއިކު ބޭނުމެއް ނުވެއެވެ. އެގޮތަށް އުޅުނަސް ނާއިކަކީ "ބަސްޓު" ވާނެ މީހެއް ނޫން ކަމުގެ ޔަޤީންކަން އޭނާގެ އޮންނަނީ މާ މަތީ ލެވަލް އެއްްގައެވެ.\n*** 1 މަސް ފަހެވެ. ***\nހެނދުނުގެ ނާސްތާާއަށް އިންސާފު ކުރަން ދުންޔާއާ އެކުގައި އައިޝާ ކޮޓަރިން ނުކުތެވެ.\n"އައްދޯއި.." ޖަންނަތުގެ ކޮޓަރީގެ ދޮރާއި ދިމާލުން ލަބީބުގެ އަޑު އިވުމުން، އައިޝާއަށް ވަގުތުން މޫނު އަނބުރައިލެވުނީ އެތަނަށެވެ.\n"ނުވަންނާތި!" ލަބީބުގެ މޫނަށް އިނގިލި ދިއްކޮށްލަމުން، ޖަންނަތު އެހެން ބުނި މަންޒަރު އައިޝާއަށް ފެނުނެވެ. އައިޝާ ލަސްނުކޮށް ދުންޔާ ގޮވައިގެން މިސްރާބު ޖެހީ ކާގެއާ ދިމާލަށެވެ.\n"މި ދޮރު ހުޅުވަބަލަ!" ލަބީބު ވަރަށް މަޑުން ކޮޓަރީގެ ދޮރުގައި ޖަހަން ފެށިއެވެ.\n"ނުހުޅުވާނަމޭ. ނުހުޅުވާނަމޭ." ޖަންނަތުގެ އަޑު ވަރަށް ބާރެވެ. ލަބީބު ކަރު އެލުވައިލަމުން ހިނގައިގަތީ ކާގެއަށެވެ.\nނާއިކުގެ އަންނައުނުތައް ފޮށްޓައް އަޅަމުން ދިޔަ މަލާކުގެ ނަޒަރު ދޭތެރެއަކުން އެނދުގައި އިށީންދެގެން އިން ނާއިކަށް ދިޔައީ އަމާޒު ވަމުންނެވެ. ނާއިކު މާދަން ރާއްޖެ ދާތީ އެކަމާ މަލާކު އިނީ ވަރަށް ދެރެފަވެފައެވެ.\n"މަލާކު.. އަހަރެންގެ ލޯބިވާ މަލް.. އަދިވެސް ދެރަވެފަތަ؟" މަލާކު އިސްޖަހާލި ވަގުތުގައި، ނާއިކު އެނދުން ތެދުވެގެން ގޮސް މަލާކުގެ ގާތުގައި އުޑަފައިން އިށީންނެވެ.\n"ލަވް.. ބަލަ ދެރަ ނުވޭ! އަހަރެން އަބަދުވެސް މަލްއަށް އިންތިޒާރު ކުރާނަން.3މަސް ފަހުން މަލް ވެސް އަންނާނެއްނު؟ ސޯ ޑޯން ބީ ސޭޑް އޯކޭ. ސްމައިލް.." ނާއިކުގެ އިނގިލި ތަކުން މަލާކުގެ ތުންފަތުގައި ހިނިތުންވުމެއް ކުރަހައިލި ފަދައެވެ.\n"އަހަރެން ވަރަށް މިސް ވާނެ. އައި ލަވް ޔޫ!" ނާއިކުގެ ގައިގައި އޮޅުލައިގަންނަމުން، މަލާކު އެހެން ބުނެލީ ވަރަށް ލޯބިންނެވެ.\n"އާދޭ ސައިބޯން." ލަބީބު ފެނުމާއި އެކު އައިޝާ ވަރަށް އަވަސްކޮށް ލަބީބަށް ސައި ތައްޔާރުކޮށްލިއެވެ. އައިޝާގެ ގެވެހި ކަމާއި، އަންބެއްގެ ކޮލިޓީ އަކީ ލަބީބު އަބަދުވެސް ޖަންނަތުގެ ފަރާތުން ފެނުން އެދި ދުޢާ ކުރާ ސިފަތަކެވެ. އައިޝާގެ އެހީތެރިކަން ލަބީބަށް ގޭތެރެއިން މެދު ނުކެނޑި ލިބެއެވެ. ލަބީބު އެތައް ދުވަހަކު އަމިއްލައަށް އިސްތިރި ކުރަން ހުންނަ އިރު، އައިޝާ އެކަން ވެސް ކޮށްދެއެވެ. ލަބީބަށް ކޮފީ ހަދައިދީ، ލަބީބު ބަނޑުހައި ވެފައި ހުންނަ އިރު ކާން ހަދައިދެނީ ވެސް ގިނަ ފަހަރު އައިޝާއަށް ފެނިގެންނެވެ.\n"ދަރިފުޅާ! ދަރިފުޅުގެ ފޯނު އެބަ ރިންގުވޭ.." ކާގެއަށް ވަތް ގޮތަށް ރަޝީދާ ބުނެލިއެވެ. އައިޝާ ވަރަށް އަވަސްކޮށް އަތް ދޮވެލައިގެން ގޮސް އޭނާގެ ކޮޓަރީގައި އޮތް ފޯނު ނެގިއެވެ. ގުޅަމުން ދިޔައީ ނާއިކެވެ. އެތައް ދުވަހަކަށްފަހު، ނާއިކު އިސްވެ ގުޅުމުން ހައިރާންވެ ހުރެ އައިޝާ ފޯނު ނަގައި ކަންފަތުގައި ޖައްސައިލިއެވެ.\n"ހަލޯ." އައިޝާގެ އަޑު އިވުމާ އެކު ނާއިކު ހިނިތުންވެލިއެވެ.\n"އާޝާ. އަހަރެން މާލެ ދާން މިއުޅެނީ. މާދަން." ނާއިކު ހިނިތުންވެ ހުރެ ބުނެލިއެވެ. އައިޝާ ވަގުތުކޮޅަކު ހުއްޓުން އެރިއެވެ. އައިޝާ ވާންވީ އުފާ ކަމެއް، ނޫނީ ދެރަ ކަމެއް އޭނާއަށް ނޭނގުނު ކަހަލައެވެ.\n"އެ.. އެހެންތަ؟" އައިޝާގެ އަޑުގައި ވަނީ އާގަންނަ ގޮތެކެވެ.\n"ޔާ.. އާދޭ މާލެ! ދެން ބާއްވަނީ އިނގޭ!" އައިޝާ އިތުރަށް އެއްޗެއް ބުނަން ވަގުތުކޮޅެއް ނުދީ ނާއިކު ފޯނު ކަނޑައިލިއެވެ. ވަގުތުކޮޅަކު ކަންފަތުން ފޯނު ތިރިނުކޮށް ހުރި އައިޝާއަށް ރޭކައިލީ އޭނާގެ ދަތްދޮޅިން ވެއްޓިގެން ދިޔަ ކަރުނަތިކި ފެނުމާ އެކުގައެވެ. ވަރަށް އަވަސްކޮށް އައިޝާ ފާޚާނާއަށް ވަނީ ފޯނު އެނދު މައްޗަށް އެއްލާލަމުންނެވެ. އައިޝާ ބޭނުންވީ ހިތް ފުރޭ ވަރަށް ރޯލާށެވެ. އައިޝާގެ ދިރިއުޅުމާ މެދު އޭނާ ވިސްނާވިސްނާ ހަލާކުވާން ގާާތްވެފައިވާ އިރު ކުޑަ މިނުން ހާލު ވެސް ނާއިކު ބަލައިނުލުމުން، އައިޝާއަށް ލިބުނު ހިތާމަ ވީ ބޮޑެވެ.\nދުވާލުގެ އަލިކަން ފިލައިގެން ގޮސް ރޭގަނޑުގެ އަނދިރިކަމަށް ދުނިޔެ ޖާގަދީފިއެވެ. އައިޝާ ތައްޔާރު ވަމުން ދިޔައީ މާލެ ދިޔުމަށެވެ. ދުންޔާ ހުރީ ބައްޕަ ގާތަށް ދެވޭތީ ވަރަށް އުފާވެފައެވެ. ދުންޔާގެ އަނގައިން ބައްޕަ ނޫން އިތުރު ލަފުޒެއް މިރޭ ބޭރެއް ނުކުރެއެވެ. ބައްޕައާ އެކު ކުރަން އެތައް ކަމެއް އަމިއްލައަށް ދިޔައީ ރާވަމުންނެވެ. ރަޝީދާ ނުހަނު ދެރަވެފައި އިނީ އެތައް ދުވަކަށްފަހު، އައިޝާއާ ވަކިވާން ޖެހޭތީއެވެ.\n"މަންމައަށް ކަމެއް ސިއްރު ނުކުރާތި! އެއްވެސް ކަމެއް ގޯހުން ދަނީ ނަމަ، މަންމައަށް ވަގުތުން ޚަބަރު ދޭތި! ދަރިފުޅުގެ ދިރިއުޅުމަކީ އެއްޗެއްގެ ތެރޭގަ ތާށިވެފަ އޮތް އެއްޗަކަށް ނުހަދާތި!" ރަޝީދާ ދެރަވެފައި އިނދެގެން ވެސް ހުއްޓައިނުލައި ދިޔައީ އައިޝާއަށް ނަޞޭހަތްތެރި ވަމުންނެވެ.\n"އާނ މަންމާ! މަންމަ އެއްވެސް ކަމަކާ ނުވިސްނާ! ބަރާބަރަށް ބޭސް ކާތި! އަހަރެން ގުޅާނަން މާލެ ގޮސްފަ." އައިޝާ ފިރުމަައިލީ ރަޝީދާގެ ބޮލުގައެވެ.\n"މަންމަ ދާނަމޭ ދަރިފުޅު ފުރުވަން.." ރަޝީދާ ބަލަން އިނީ ސީދާ އައިޝާގެ މޫނަށެވެ.\n"އެހެންވިއްޔާ ގޮސް ނިދާލާ! ފަތިސް ނަމާދަށްފަހު ފެރީ ފުރާނެ." އައިޝާގެ އެދުމަށް ރަޝީދާ ކޮޓަރިން ނުކުތީ ނިދަން ދިޔުމަށެވެ.\nފަތިހު 0530ވަނީއެވެ. އައިޝާގެ ގާތުގައި ދުންޔާ ހުރީ އައިޝާގެ އަތުގައި ހިފައިލައިގެންނެވެ. އައިޝާގެ ކަނާއަތް ފަރާތުގައި ރަޝީދާ ހުރި އިރު، ރަޝިދާގެ މޫނުމަތިން ފެންނަނީ ދެރަވެފައި ހުރި ކަމުގެ ނިޝާންތަކެވެ.\n"މަންމާ! ހިތް ހެޔޮ ކުރައްޗޭ! ވަރަށް ލޯބިވޭ.." އައިޝާ ވަރަށް ލޯބިން އޭނާގެ މަންމަގެ ގައިގައި އޮޅުލައިގަތެވެ.\n"މަންމަ މާ ލޯބިވޭ. މާމަގެ ދޫނި ބަސް އަހައްޗޭ." އައިޝާގެ ކޮނޑުގައި ފިރުމައިލަމުން، ރަޝީދާ ބަލައިލީ ދުންޔާއަށެވެ. އަދި ދުންޔާގެ ކޮލަށް ވަރަށް ލޯބިން ބޮސް ދިނެވެ. އައިޝާ އާއި ދުންޔާ ފަސް އެނބުރި ލޯންޗާ ދިމާލަށް މިސްރާބު ޖެހި ވަގުތަކީ ރަޝީދާގެ ހިތަށް އާދަޔާ ޚިލާފަށް ފުން އަސަރެއް ކުރުވި ވަގުތެކެވެ. ލޯންޗަށް އަރާ އައިޝާ އާއި ދުންޔާ އެމީހުންގެ އަތުން ހަނާ އަޅަމުން ދިޔައީ ރަޝީދާއަށް ބަލަމުންނެވެ. ރަޝީދާ ވެސް ހިތް ފަޅައިގެންދާ ހާލުގައި އޭނާގެ އަތް ހޫރައިލީ އޭނާގެ ދަރިފުޅާއި މާމަ ދަރިއަށް ވަދާއީ ސަލާމެއްގެ ގޮތުގައެެވެ. ލޯންޗު ނެރުން ބޭރުވަންދެން ރަޝީދާ ހުރީ ފެންކަޅި ވެފައި ލޯންޗަށް ބަލާށެވެ. އެޔަށްފަހު، ރަޝީދާ މޫނު އަނބުރައިލީ ރަށުގެ އެއްގަމާ ދިމާލަށެވެ. އަދި ކުރިއަށް އެޅި ފުރަތަމަ ފިޔަވަޅާ އެކު ރަޝީދާގެ ދެލޮލުގެ ތެރެއިން ކަރުނައިގެ ތިކިތައް ފުރި ބަންޑުން ވެގެން ދިޔައެވެ. (ނުނިމޭ)


Vaahakaige Dhuniye | Vaahaka ވާހަކައިގެ ދުނިޔެ – Vaahaka\n2k 26 0\tJuly 3, 2021\nއެންމެ ކުޑައިރުއްސުރެންވެސް އަހަރެންނަކީ ވަރަށް ވާހަކަކިޔާހިތްވާ ކުއްޖެކެވެ. މީގެ އިތުރުން ވާހަކަލިޔުމަކީވެސް އަހަރެން ވަރަށް ކުރާ ހިތްވާ ކަމެކެވެ. ވާހަކަ ކިޔާއިރު ނުވަތަ ވާހަކަ ލިޔާއިރު އަހަރެންނަށް ހުރެވެނީ މުޅިން އެހެން ދުނިޔެއެއްގައެވެ. އެ ވާހަކައިގެ ތެރެއަކަށް ވަދެވިފައެވެ.\nއެއްދުވަހެއްގެ ހެދުނު ފިނިހިތްގައިމު ވައިޖެހޭ ވަގުތެކެވެ. ބޭރު ޖޯލީގައި ދިވެހި ބިރުވެރި ވާހަކަ ފޮތެއް ހިފައިގެން އަހަރެން ޖައްސާލީ މިފޮތް ކިޔައިނިންމާލަން ގަސްތުކޮއްގެންނެވެ. އިރުކޮޅެއްވީތަނާ އަހަރެންގެ އެސްފިޔަތަކަށް ބަރުވެ ލޮލަށް ނިދި ސަވާރުވާގޮތް ވިއެވެ. މަޑުމަޑުން ލޯ މެރެމުންގޮސް ނިދުނީ ކޮންއިރަކު ކަމެއްވެސް ނޭނގުނެވެ. ސިއްސައިގެންގޮސް އަހަރެންނަށް ހޭލެވުނީ ކަންފަތް ކާރިން ވަރަށް ބާރަށް މީހަކު ހޭއަޑު އިވުމުންނެވެ. ލޯ އުނގުޅަމުން އަހަރެން ރަނގަޅަށް ބަލައިލިހިނދު މޭގަނޑު އަގަޔަށް ނައީ ހަމަކިރިޔާއެވެ. ކައިރީގައިހުރީ ބިރުވެރި ޒާތަކަށް ހުރި މަހުލޫގެކެވެ. އޭތީގެ ގައިގައި ބޯ ކެހެރިފަޅާފައި ހުރިއިރު ދެލޯ ހުންނަންވީ ތަނުގައި ވަނީ ލޭރަތްކުލައިން ދިއްލިފައެވެ. އަނގަ ތަތްމިނަށް ހުޅުވައިގެން ބިރުވެރި އަޑަކުން ހީހީ ހުރިއިރު ދެ މިޔަކަނުން ސޮނި ޒާތަކަށް ކަޅުކުލައިގެ އެއްޗެއްފައިބައެވެ. އަހަރެން ހުއްޓުން އެރީ އަހަންނަށް ހުރެވުނު ތަން އެނގުމުންނެވެ. އާއެކެވެ.\nއަހަންނަށް މިހުރެވުނީ ބިޔަ ޖަންގަށްޔެއް ތެރޭގައެވެ.\nކުއްލިއަކަށް އޭތި ވާހަކަދައްކަން ފެށިއެވެ. " ހަނާ.... ހަނާ.... ތެދުވެބަ... ކޮއްކޮ ބަލާ ސްކޫލަށްދާގަޑި ޖެހެނީ.." އަހަރެންނަށް ހައިރާން ކަމާއެކު ބަލަން ހުރެވުނީއެވެ.\nމީހެއް ވަރަށް ބާރަށް އަހަރެންގެ ކޮނޑުގައި ހިފާ ތަޅުވައިގަތެވެ. ދެބަދޭތެރޭގައި އޮވެގެން އަހަރެން އަހަރެންގެ ސަލާމަތައް އެދި އާދޭސްކުރަމުން ގެންދިޔާއީމެވެ.\nދެން ހީވީ އަހަރެންގެ ހިތް ފަޅާލާފައި ނިކުތްހެންނެވެ. އެބިރުވެރި މަހުލޫގުގެ އަނގައިން އަހަރެންގެ ގަޔަށް ބޮޑު ލޭކޯރެެއް ބަންޑުންކޮއްލިއެވެ. "އޭތް... ތެދުވެބަލަ.... ސާބަސް ... މީނަ ވާހަކަފޮތެއް ކިޔަން ފައްޓައިފިއްޔާ ހުންނާނީ އެވާހަކައިގެ ދުނިޔޭގައި...."\nމަންމަގެ އަޑަށް ސިހިގެންގޮސް ހޭލެވުނުއިރު އަހަރެން އޮތީ ޖޯލިފަތީގައި ތެމިފޯވެގެންނެވެ. ކިޔަން އޮތް ވާހަކަ ފޮތްވެސް އޮތީ ހަމަ އެހާލެއްގައެވެ. މަންމަ ހުރީ ބޮޑު ބާލިދީއެއް ހިފައިގެންނެވެ. އާއެކެވެ. މަންމަ އަހަރެން ހުވަފެން ބަލަން އޮއްވާ ފެން ޖެހީއެވެ.\nވާހަކަ ފޮތް ހަލާކުވުމުން އަހަރެން ގާތަށް އައީ އަމަށަކު ރުޅިއެއްނޫނެވެ. ކުދިކިޔަމުން ގެއަށް ވަދެ ހެދުން ބަދަލު ކުރުމަށްޓަކައި ކޮޓަރިއާ ދިމާލަށް މިސްރާބުޖެހީމެވެ. އަހަރެން ކުރާނީކީއްހެއްޔެވެ. މިއޮތީ ވާ ކަމަކަށް ދެވިހިފާފައެވެ.\nމާޝާ ﷲ... ވަރަށް ރީތި ވާހަކައެއް\nMrs jimin July 3, 2021\nBtw nice and funny story\nރާޔާ ނަސީމް July 3, 2021\n🌻LamHaa🌻 July 3, 2021\nއަސްލު ވެސް މީ ވާގޮތް.. ވާހަކަ ކިޔަން ފަށައިފިއްޔާ މާ ބޮޑަށް ވެސް ވާހަކަ ތެރެއަށް ވަދެވޭ.. ☺☺☺☺☺\nAisher July 4, 2021\nއަހަ ދެޓް ހެޕެންސް ޓު މީ ޓޫ 😂😂\nވ ރީތި އިނގޭ! ❤\nރާޔާ ނަސީމް July 4, 2021\n😂 ތޭންކިޔު 🙂❤\nރިއު July 4, 2021\nދެޓް ހެޕެންސް ޓު މީ.. ވާހަކަ ވަރަށް ރީތި❤\nީ ނޯ ނޭމް July 4, 2021\nއައި އޭމް ޖަސްޓް ހިއާ ޓު ސީ އޯލް ދަ ލަވްލީ ކޮމެންޓްސް🤗\nބީޓީއެކސްޓީޒް_ކޭޕޮޕް މަލްޓި ސްޓޭން💜 July 5, 2021\nމިކަހަލަ ކަމެއް ނަސީބަކުން ވެފައެއްނެތް. ބަޓް ހަމަ ވެދާނެ. ސޯ އައި ލައިކް އިޓް👍😂\nHeung-min levo max July 6, 2021\nރާޔާ ނަސީމް July 6, 2021\nAminath Najula July 6, 2021\nއޯއެމްޖީ ރާޔޫ ދައްތާ! ހާދަ މޮޅޭ\nމީ އަސްލު ވީ ކަމެއްތަ\nނޫނޭ...މީ ހަމަ ހިޔާލަށް އައި ވާހަކައެެއް....އެކަމަކު ވާހަކަ ކިޔާއިރު އަދި ވާހަކަ ލިޔާއިރު ހަމަ ހުންނަނީ ވާހަކައިގެ ތެރޭގަ 🙂\nHeung-min levo max July 7, 2021\nއެހެން ވާހަކަ އެއްގެ ދުނިޔެއަކަށް ދެވޭނީ ކޮން އިރަކުން😌\nރާޔާ ނަސީމް July 8, 2021\nކީއްވެތަ މި ސަައިޓަށް ވާހަކަތައް އަޕްނުވަނީ މިހާރު..\n🌺Aashko🌻🌼 July 14, 2021\nމީ ވާހަކަ އަޕްވާ ތަނެއްނޫންތަ. ހާދަ ލަހޭ\nނާނާ ޕަޓޭކަރު August 1, 2021\nރާޔާ ނަސީމް August 1, 2021\nEnash August 23, 2021\nސޯ މަޗް ރިލޭޓަބަލް


އިދިކޮޅު ރިޔާސީ ކެނޑޮޑޭޓަކީ ކުރީގެ ރައީސް ޔާމީން - އަދުރޭ - DhiDaily\nއިދިކޮޅު ރިޔާސީ ކެނޑޮޑޭޓަކީ ކުރީގެ ރައީސް ޔާމީން – އަދުރޭ\nޕީއެންސީގެ ރައީސް ޢަބްދުއްރަޙީމް ޢަބްދުﷲ ވިދާޅުވީ އިދިކޮޅު ލީޑަރަކީ ކުރީގެ ރައީސް ޢަބްދުﷲ ޔާމީން ކަމަށެވެ.\nމިއަދު އަދުރޭ ކުރެއްވި ޓްވީޓެއްގައި 2023 ވަނަ އަހަރުގެ ރިޔާސީ އިންތިޙާބުގައި ޕީޕީއެމާއި ޕީއެންސީ ގެ ޖޮއިންޓު ކައުންސިލްގެ އިއްތިފާގުން ކޯލިޝަނުގެ ޓިކެޓުގައި ވާދަކުރައްވާނެ ކެންޑިޑޭޓު ކަނޑައަޅައި ނިންމާފައިވާ ކަމަށެވެ. ”އެއީ ރައީސް ޢަބްދުﷲ ޔާމީން. އަދި އިދިކޮޅު ލީޑަރަކީ ވެސް ރައީސް ޔާމީން“ އަދުރޭގެ ޓުއިޓްގައި ހަމަކުރިއެވެ.\nއިދިކޮޅުން މިހެން ބުނެފައިވާއިރު ދާދިފަހުން ނޫސްވެރިންގެ ބައްދަލުވުމެއްގައި ނަޝީދު ހަމަކުރެއްވީ އިހުލާސްތެރި އިދިކޮޅު ލީޑަރަކީ ކޮބައިކަން ސާފުވާން ޖެހޭ ކަމަށާއި އެ ލީޑަރުގެ ކެބިނެޓަކީ ކޮބައިކަން ވެސް އެނގެން ޖެހޭ ކަމަށެވެ.\nދިކޮޅުގެ ރިޔާސީ ކެނޑޮޑޭޓެއްގެ ގޮތުގައި ޔާމީން ވާދަކުރައްވާނެ ކަމަށް ވިދާޅުވިއިރު މަނީ ލޯންޑަރިންގެ ކުށް ސާބިތުވެ ރައީސް ޔާމީން ފަސް އަހަރު ދުވަހުގެ ޖަލު ޙުކުން ތަންފީޒު ކުރަމުން ގެންދަވާތީ ޔާމީނަށް ރިޔާސީ އިންތިޙާބުގައި ވާދަކުރެއްވުމުގެ ފުރުޞަތު ބުލިބޭނެއެވެ.


ޚަބަރުގައި އެވަނީ "ދީނީ ޢިލްމުވެރިންނަށް ބިރު ދައްކަން ކިތަންމެ ވަރަކަށް އުޅުނު ނަމަވެސް ޙަޤީޤަތުގައި ބިރުގަންނަން ޖެހޭނީ ރައީސް ނަޝީދު" ކަމަށް ވިދާޅުވެ މަޝްހޫރު ދީނީ ޢިލްމުވެރިޔާ ޑރ. އަފްރާޝީމް ދައްކަވާފައިވާ ވާހަކަފުޅެއްގެ ވީޑިއޯ ކްލިޕެކެވެ.\nޑރ. އަފްރާޝީމް ވިދާޅުވެފައިވަނީ ރައީސް ނަޝީދުގެ ބުއްދި އާއި ވިސްނުންފުޅުގެ ލޯ ހުރީ ކަނުވެފައި ނޫންނަމަ 2012 ވަނަ އަހަރުގެ ފެބްރުވަރީ މަހުގެ7ވަނަ ދުވަހު ރައީސް ނަޝީދަށް އެކަން ވާނީ އިޙްޞާޞް ކުރެވިފައި ކަމަށެވެ. އަދި އެދުވަހު ރައީސް ނަޝީދުގެ ބުއްދި އާއި ވިސްނުންފުޅުގެ ލޯ އެދުވަހު ހުރީ ކަނުވެފައި ކަމަށެވެ.\nދީނީ ޢިލްމުވެރިންނާއި އެކި ގޮތްގޮތުން ދިމާކުރައްވައި ބަހުގެ ހަމަލާތައް ދެއްވަމުން ގެންދެވުމަކީ ވެރިކަމަށް ވަޑައިގަތުމަށްފަހު އަބަދުވެސް ރައީސް ނަޝީދު ކުރައްވަމުން ގެންދަވާ ކަމެކެވެ. ދުނިޔޭގެ ތާރީޚަށް ބެލި ނަމަވެސް މުޖުތަމައަކުން އިސްލާމް ދީން ފުހެލުމަށްޓަކައި އެންމެ ފުރަތަމަ ކުރަމުން އަންނަ ކަމަކީ ދީނީ ޢިލްމުވެރިންގެ ބަސް ރައްޔިތުން ޤަބޫލު ނުކުރާނެ ގޮތް ހަދަން މަސައްކަތްކުރުމާއި ޝައިޠާނީ އަވާގައި މީސްތަކުން، ޚާއްޞަކޮށް ޒުވާނުން ޖެއްސުވުމެވެ.\nގުޅުން ހުރި ވީޑިއޯ:


ކުރިން އެމީހުން ތިބެމުން އައީ މަޖީދީމަގުން ޛިކުރާ، ހުދުމާ ސަރަހައްދުގައެވެ. މިހާރު އެމީހުން "އަހަރެން ގަންނާނެއްބާ!" ބޯޑުއަޅުވައިގެން ނުތިބޭ ދިމާއެއް މަޖީދީ މަގުން ފާހަގައެއް ނުކުރެވެއެވެ.\nތިބެނީ ވެސް ހަމަ މިފަދައިން ފުނިފުންޏަށެވެ. ކައިރިކައިރީގައެވެ. ސޯޝަލް ޑިސްޓޭންސިން ފޮޓޯ އިން ފެނިވަޑައިގަންނަވާނެއެވެ. ލިޔުމުގައިވާ ފޮޓޯއަކީ މިއަދު މެންދުރު 1 ޖެހިއިރު ނަގާފައިވާ ފޮޓޯއެވެ.\nމިސްކިތްތަކަށް އަރާ މީހުން ބިރުގަންނަވަމުންގޮސް ސުންނަތާއި އެއްގޮތަށް ސަފުހެދުން ގެއްލިގެން ހިނގައިދާނެ ކަމުގެ ބިރު މިއަދު މިވަނީ އުފެދިފައެވެ. މިސްކިތްތަކުގެ ތާޅަފިލިން ދުވާލަކު 10 ފަހަރު މީސްތަކުން އެގަންނަވާ ބިރުގައި އެއްވެސް ހަޤީޤަތެއްވާނަމަ މަގުމަތީގައި މިގޮތަށް ޖެހިފިތިގެން ފުނިފުންޏަށް މީހުން ތިބެން ފުލުހުން ފުރުޞަތު ދޭނެކަމަކަށް ޤބޫލެއް ނުކުރެވެއެވެ.\nމިއަދު އަންހެނުންނާއި ކުޑަކުދިންނަށް ޕޭމަންޓްމަތިން ހިނގުން މިވަނީ ބިރުވެރިކަމަކަށްވެފައެވެ. ބައެއް ސަރަހައްދުތަކުން އަންހެނުން ހިނގަން ބިރުގަނެ، ގަންނަބިރުން ހިނގާ ސްޕިޑް ބާރުކުރާކަމާއި މަގުމަތީގައި ހުއްޓި ތިބޭ ބަންގާޅު މީހުންގެ ގައިގައި އަޅައިގަތުމުން ސަލާމަތްވާން އުޅޭ ޙާލު މަޖީދީމަގުގައި ބެހެއްޓިފައި ހުރި ސީސީޓީވީ ކެމެރާތައް ފުލުހުން ދިރާސާކުރާނަމަ ފެންނާނެއެވެ.\nކޮންމެއަކަސް ކޮންމެ ދުވަހަކު ރާއްޖޭގައި ޤަވާއިދާއި ޚިލާފަށް އުޅޭ 200 މީހުން ފުރުވާވަރަކަށް މަޖީދީމަގަށާއި ބަނދަރުމައްޗަށް ވަނީ ބާރުބޮޑެވެ! މާލެ އަންނަ އޮޑިދޯނިފަހަރަށް ދަމާކަނޑަން އަރާ ލަޝްކަރުވަނީ ބޮޑެވެ! ބިލްވެސް ނުހަދައި ތަކެތި ވިއްކޭ ގޮތަށް މާލޭގައި ހުޅުވޭ އެމީހުންގެ ފިހާރަތައްވެސް ވަނީ ގިނައެވެ! އެފިހާރަތަކުން ޛީއެސްޓީ ހިމެނޭ ބިލް ނުހަދަނީ ތަކެތި "ބޭބެއަށް 200 ރުފިޔާއަށް" ދޭތީއެވެ. ވިއްކަނީއެއް ނޫނެވެ.


MDP Ah Coalition Aa Hedhi Bodu Undhagulakah Vejje\nއެމްޑީޕީއަށް ކޯލިޝަނާ ހެދި ބޮޑު އުނދަގުލަކަށް ވެއްޖެ!\n3 ދުވަސް, 14 ގަޑި,3މިނެޓް,4ސިކުންތު ކުރިން 2550ފަތޯނާ ފާއިޒް\nމޯލްޑިވިއަން ޑިމޮކްރެޓިކް ޕާޓީ އެމްޑީޕީއަށް ވެރިކަން ލިބުނީ، ގިނަ ޕާޓީތަކަކާ ގުޅިގެންކަން އެންމެންވެސް ދަނެއެވެ. އެކަނި ވެރިކަން ހޯދުމުގެ ގާބިލު ކަމެއް އެމްޑީޕީއަށް ލިބިފައިނެތްކަން ތާރީހު ހެކިދެއެވެ. 2008 ވަނަ އަހަރުގެ ރިޔާސީ އިންތިހާބުވެސް އެމްޑީޕީން ކާމިޔާބު ކުރީ ބޮޑު ކޯލިޝަނަކާއެކުގައެވެ. އޭރުވެސް ވެރިކަން ލިބުމުން ކޯލިޝަންގެ ބައިވެރިން ވެގެން ދިޔައީ ބޭނުންކޮށްފައި އޮތް ޓިޝޫކޮޅުތަކެއް ފަދަ އެއްޗަކަށެވެ.\nތުން ފޮހެލާފައިވާ ޓިޝޫކޮޅެއް ބާއްވާނީ ކާކުތޯއެވެ؟ ވެރިކަން ލިބުމުން އެފަހަރުވެސް ކޯލިޝަނުގެ ބައިވެރީން ބާކީ ކޮށްލީއެވެ. މިފަހަރު އެހެން ނުހަދަންވީ ސަބަބެއް ނެތެވެ. އެއްފުޅައްމަތިން ފުއްމާލި ބަކަރި، އަނެއް ފުޅައް މަތީންވެސް ފުންމާލާނެއެވެ.\nއެމްޑީޕީއަކީ ބާރުތައް އެއްކުރުމަށް ނިކަން ޝައުގުވެރިކަން ހުންނަ ޕާޓީއެއް ކަމަށް ސިޔާސީ މުފައްކިރުން ބުނެއުޅެއެވެ. އެޕާޓީން ބޭނުންވަނީ، އެޕާޓީ އެކަންޏަށް ހުރިހާ އިންތިހާބެއްގެ ހުރިހާ ގޮނޑިއެއް ހޯދުމަށެވެ. ކޯލިޝަނުގެ ބޯކިބަލުގެ އެންމެ ފޮއްޗެއްވެސް އެމްޑީޕީއަށް ވެގެންވާނަމަ، އެހެން ބަޔަކަށް ނުދޭނެއެވެ. އެޕާޓީން މި ގެންގުޅޭ އުކުޅަކީ، އިންތިހާބުތަކާ ދިމާކޮށް ކޯލިޝަނުގެ ބައިވެރިންނަކީ ތަނެއް ދޮރެއް ނޭނގޭ ބަޔަކަށް ހެދުމެވެ. ރައްޔިތުންގެ މަޖިލީހުގެ އިންތިހާބުގައިވެސް ކަންކުރީ އެގޮތަށެވެ. އެޖެންޑާ 19 އަކީ ކޮންއެއްޗެއްކަން އެނގޭނީ ހަމައެކަނި އެމްޑީޕީގެ މެމްބަރުންނަށް ކަމަށް ބުނެ، ކޯލިޝަނުގެ އެއްބަސްވުމާ ހިލާފަށް އެމްޑީޕީން މަޖިލީހުގެ ހުރިހާ ގޮނޑިއަކަށް ވާދަ ކުރަން ނިންމައި، މަޖިލީހުގެ ބާރުތައްވެސް މުށުތެރެއަށް ނެގީއެވެ.\nމިހާރު ފެންނަމުންދަނީވެސް އެފަދަ މަންޒަރުތަކެކެވެ. މިފަހަރު ލާމަރުކަޒީ ރާއްޖެއެެވެ. އެމްޑީޕީގެ ރައީސް މުހައްމަދު ނަޝީދު ވިދާޅުވަނީ ލާމަރުކަޒީ ނިޒާމު ދަންނަނީ ހަމައެކަނި އެމްޑީޕީ ކަަމަށެވެ. ކައުންސިލް ހިންގަން އެހެން ބަޔަކަށް ނޭނގޭނެ ކަމަށެވެ. އަދި ކޯލިޝަނާ ހެދި ބޮޑު އުނދަގުލަކަށް ވެފައިވާ ކަމަށްވެސް ރިވެތި ބަހުން ނަޝީދު މިވަނީ ވިދާޅުވެފައެވެ.\nކޯލިޝަނުގެ ވިސްނުމަށްވުރެ ބޮޑަށް ރައްޔިތުން ބޭނުންވަނީ އެމްޑީޕީގެ ފިކުރުކަމަށް ނަޝީދު ވިދާޅުވިއިރު، މި ސަރުކާރަކީ ހަމައެކަނި އެމްޑީޕީގެ ސަރުކާރެއް ނޫން ކަަމާއި، ސަރުކާރަކީ ކޯލިޝަން ސަރުކާރެއްކަން މަނިކުފާނު ހަނދުމަފުޅު ނެތީތޯއެވެ؟\nކެމްޕެއިން ދަތުރެއްގައި ހއ.އިހަވަންދޫއަށް ވަޑައިގެން އެރަށުގެ ރައްޔިތުންނާ ބައްދަލު ކުރައްވާ ވާހަކަފުޅު ދައްކަވަމުން ރައީސް ނަޝީދު ވިދާޅުވީ، އެމްޑީޕީ އިސްވެ އޮތް ސަރުކާރެއް އުފެދިފައި އޮތް ނަމަވެސް ރަށްރަށުގައި ތިބި ރައްޔިތުންގެ ގިނަ ބަޔަކަށް އަދިވެސް ފުރިހަމަ ހިތްހަމަޖެހުމެއް ނުލިބޭ ކަމަށާއި އޭގެ ސަބަބަކީ ސަރުކާރު ހިންގުމަށް ހަދާފައިވާ ކޯލިޝަން ކަމަށެވެ. އަދި ރައްޔިތުންނަށް ވެސް ހައްގުވާ މިންވަރު ނުލިބި ދަނީ އެބައި އެހެން ތަންތަނަށް އަޅަން ޖެހޭ މިންވަރުން ކަމަށްވެސް އެމަނިކުފާނު ވިދާޅުވިއެވެ.\nއެ ވިދާޅުވެވުނީ ވަރަށްވެސް ބޮޑު ތެދުފުޅެކެވެ. ވެރިކަން ލިބިވަޑައިގެންނެވި ދުވަހުން ފެށިގެން، ރައީސް އިބްރާހީމް މުހައްމަދު ސޯލިހު ގެންދަވަނީ ރައްޔިތުންނަށް ހައްގުވާ މިންވަރު "އެހެން ތަންތަނަށް އަޅުއްވަމުން"ނެވެ. ރައްޔިތުންގެ ޖީބަށް ފައިސާއެއް ނުވަދެއެވެ. ބަދަލުގައި ރައްޔިތުންގެ ޖީބުން، ސަރުކާރުގެ އެކި އިސް މަގާމުތަކުގައި ތިބި މީހުންނަށް ބޮޑު މުސާރަ ދޭން މިވަނީ ޓެކްސް ދައްކަން ޖެހިފައެވެ.\nއެމްޑީޕީގެ މެމްބަރުން ހިތްފުރޭވަރަށް އިސް މަގާމުތައް ނުދެވުނަސް، ބޮޑު ކޯލިޝަނުގެ ބައިވެރީންނަށް ބޮޑެތި މަގާމުތައް ނުދީ ފަރުޖެއްސޭކަށް ނެތެވެ. ކޯލިޝަން އޮތީ ބަދަހިކޮށްކަން ދެއްކުމުގެ ގޮތުންވެސް އެވެރީންނަށް ބޮޑެތި މަގާމުތައް ދޭން ސަރުކާރަށް މިވަނީ މަޖުބޫރުވެފައެވެ. ކޯލިޝަން ރޫޅާލައިގެންވެސް ވާކަށް ނެތެވެ. ކޯލިޝަން ރޫޅިއްޖެ ނަމަ، ވެރިކަން ވެއްޓިދާނެއެވެ. 2008 ވަނަ އަހަރު ލިބުނު ވެރިކަން ބީވެގެން ދިޔަ ގޮތާއި އޭގެ ހިތި ރަހަ އަދި އެމްޑީޕީގެ އަރުތެރެއިން ފިލާނެހެނެއް ހީއެއް ނުވެއެވެ.\n2023 ވަނަ އަހަރުގެ ރިޔާސީ އިންތިހާބާމެދު ވިސްނާލާއިރުވެސް މިހާރު އޮތް ކޯލިޝަން ރޫޅާލުމަކީ ބުއްދިވެރި ގޮތެއް ނޫންކަން އެމްޑީޕީއަށްވެސް އެނގެއެވެ. އެހެންނަމަވެސް އެ ކޯލިޝަނާ ހެދި އުނދަގޫވެގެންވެސް އުޅެންޖެހެނީ މަދެއްކޮށް ނޫނެވެ. އެމްޑީޕީން ބޭނުންވާ ގޮތަށް އެޕާޓީއަށް ހުރިހާ ގޮނޑިއެއް ހޯދުމަށް ފުރުސަތު ދީ، ކޯލިޝަނުގެ ބައިވެރީން އިންތިހާބުތަކުން އެކަހެރިވެލާނަމަ، ކިހާ ރަނގަޅު އެހެންނޫތޯއެވެ؟ އެމްޑީޕީން ބޭނުންވަނީ އެގޮތެވެ. ބޯކިބާ ބައިބަޔަށް ބަހާކަށް އެޕާޓީން ބޭނުމެއް ނުވެއެވެ.\nވާނީވެސް އެހެންތާއެވެ. އެމްޑީޕީގެ "ލޮޖިކް"ގައި، ހައްގު މިންވަރެއް ކަނޑައެޅިފައިވަނީ ހަމައެކަނި އެޕާޓީއަށެވެ. އެހެން މީހުންނަށް އޮންނަނީ ފެންކައްކާ ބޮލީގެ އިއްޒަތެވެ.


Ronaldo aa eku ves Juventus ge uhmeedhu fenah | Mihaaru\nމެޗަށް ފަހު ޔުވެންޓަސްގެ ރޮނާލްޑޯ (ކ) އާއި އެހެން ބައެއް ކުޅުންތެރިން މާޔޫސްވެފައި. --ފޮޓޯ: އޭއެފްޕީ\n17 އެޕްރީލް 2019 - 07:08 15 comments\nމިއާ އެކު 1996 ގެ ފަހުން މުބާރަތް ކާމިޔާބުކުރުމަށް ޔުވެންޓަސް ކުރަމުން އަންނަ މަސައްކަތުގައި އަނެއްކާ ވެސް މިވަނީ ނާކާމިޔާބީއާ ކުރިމަތިލާންޖެހިފަ އެވެ. އޭގެ ފަހުން އެ ޓީމު ވަނީ ފަސް ފަހަރު ފައިނަލުން ބަލިވެފަ އެވެ. އެކަމަކު މިދިޔަ ފަސް އަހަރު ތެރޭ ހަތަރު ފަހަރު ރެއާލް މެޑްރިޑާ އެކު ތަށި އުފުލާލި ރޮނާލްޑޯ ގެނުމާ އެކު މި ސީޒަނާ މެދު އޮތީ އުއްމީދު ބޮޑުވެފަ އެވެ.\nއަމިއްލަ ދަނޑުގައި ރޭ ކުޅުނު މެޗުގައި ރޮނާލްޑޯ 28 ވަނަ މިނެޓުގައި ލީޑު ނަގައިދިނެވެ. އެކަމަކު އަޔަކްސްގެ ޑޮނީ ވެން ޑު ބީކް އާއި މެތިއަސް ޑި ލައިޓްގެ ގޯލްތަކާ އެކު އެ ޓީމުން ފަހަތުން އަރައި މޮޅުވީ އެވެ. ފުރަތަމަ ލެގު 1-1 އިން އެއްވަރުވެފައިވާތީ ދެ ލެގުގެ އެގްރިގޭޓުން އަޔަކްސް އަށް ކުރި ލިބުނީ 3-2 އިންނެވެ.\nމުބާރާތް ހަތަރު ފަހަރު ކާމިޔާބުކޮށްފައިވާ އަޔަކްސް އިން ޒުވާން ސްކޮޑަކާ އެކު މި ފަހަރުގެ މުބާރާތާ ކުރިމަތިލައި ކުއާޓާ ފައިނަލުން ޖާގަ ހޯދީ ދެ ވަނަ ބުރުން މިދިޔަ ތިން އަހަރުގެ ޗެމްޕިއަން ރެއާލް މެޑްރިޑް ކަޓުވާލުމަށް ފަހު އެވެ.\nއަޔަކްސްގެ ކުޅުންތެރިން އުފާފާޅުކުރަނީ. --ފޮޓޯ: އޭއެފްޕީ\nޔުވެންޓަސްގެ ކޯޗު މެކްސް އެލެގްރީ ބުނީ މިއީ އަޔަކްސް އަށް ހައްގު ކާމިޔާބެއް ކަމަށެވެ. އޭނާ ބުނީ ޔުވެންޓަސް އިން ފުރަތަމަ ހާފުގައި ރަނގަޅަށް ކުޅުނު ކަމަށާއި އެކަމަކު އަޔަކްސް އިން އެއްވަރުވުމާ އެކު ހާސްވީ ކަމަށެވެ. އަދި ދެ ވަނަ ހާފުގައި ޔުވެންޓަސް އިން އަމިއްލަ ގޭމް ނުކުޅެ މެޗު ހުޅުވާލީ ކަމަށާއި ލިބުނީ އޭގެ އަދަބު ކަމަށް ވެސް އޭނާ ބުންޏެވެ.\nޔުވެންޓަސް އިން މެޗަށް ނުކުތީ އަނިޔާގެ މައްސަލަތަކާ އެކު ވެސް މެ އެވެ. އެގޮތުން މުހިއްމު ޑިފެންޑަރު ޖިއޯޖިއޯ ކިއެލީނީ އާއި މާރިއޯ މަންޒުކިޗާއި ޑަގްލަސް ކޮސްޓާ އާއި މާޓިން ސަސެރެސް އަނިޔާގައި ތިބިއިރު މެޗުގެ ތެރެއިން ޕައޮލޯ ޑީބަލާ އަށް އަނިޔާވީ އެވެ.\n"ކުއާޓާ ފައިނަލަށް ދެވުނީމާ، ބެންޗުގައި ވީހާ ވެސް ގިނަ އޮޕްޝަންތަކެއް ހުރުން މުހިއްމު. ސަބަބަކީ މިފަދަ މެޗުތަކުގައި ތަފާތު ގެނެވޭނީ ބަދަލު ކުޅުންތެރިންނާ އެކު ކަމަށްވާތީ،" އެލެގްރީ ބުންޏެވެ.\nމުބާރާތުގެ ދެ ވަނަ ބުރުގެ ފުރަތަމަ ލެގުން އެތުލެޓިކޯ މެޑްރިޑް އަތުން 2-0 އިން ޔުވެންޓަސް ބަލިވެފައި އޮއްވާ ނަތީޖާ އަނބުރާލީ ދެ ވަނަ ލެގުގައި ރޮނާލްޑޯ ހެދި ހެޓްރިކުންނެވެ. އެލެގްރީ ބުނީ ރޮނާލްޑޯ ވަރަށް އެހީވެދިން ކަމަށާއި އެކަމަކު ވަކި ހިސާބަކުން މުޅި ޓީމުގެ ބޭނުން ޖެހޭނެ ކަމަށެވެ.\nމި ނަތީޖާއާ އެކު އެލެގްރީގެ މުސްތަގުބަލާ މެދު ސުވާލުތަކެއް ވަނީ އުފެދިފަ އެވެ. އޭނާ ބުނީ މީގެ ދުވަސްކޮޅެއް ކުރިން ކްލަބުގެ ރައީސާ ވާހަކަދައްކައި މަޑުކުރާނެ ކަމަށް ބުނި ކަމަށާއި އެކަމަކު ކުރިމަގާ މެދު ގޮތެއް ވިސްނަން އަލުން އިށީންނާނެ ކަމަށް ބުންޏެވެ.\nއިތުރު ލިޔުންތައް ޔުވެންޓަސް ޗެމްޕިއަންސް ލީގު އަޔަކްސް ކްރިސްޓިއާނޯ ރޮނާލްޑޯ


Euro ge champion kan England ah nuhaggun dheefaane- Italian Press - vNews.mv\nޔޫރޯގައި ވާދަކުރާ އިންގްލެންޑު ޓީމުގެ ބައެއް ކުޅުންތެރިން- ފޮޓޯ:- ގެޓީ އިމޭޖަސް\nޔޫރޯގެ ޗެމްޕިއަންކަން އިންގްލެންޑަށް ނުހައްގުން ހޯދައިދީފާނެ- އިޓަލީގެ މީޑިއާތައް\nއައްފާން މުހައްމަދު 09 July 2021, 23:51\nޔޫރޯ 2020 ގެ ޗެމްޕިއަންކަން ނުހައްގުން އިންގްލެންޑަށް ހޯދައިދީފާނެކަމުގެ ބިރު އެބައޮތް ކަމަށް އިޓަލީގެ މީޑިއާ ތަކުން ބުނެފިއެވެ.\nއިޓަލީގެ މީޑިއާތަކުން، ހާއްސަކޮށް ކުޅިވަރު ހަބަރުތައް ގެނެސްދޭ ނޫސްވެރިން ބުނާ ގޮތުން ޔޫއެފާ އިން އިންގްލެންޑަށް މި މުބާރާތުގެ ޗެމްޕިއަންކަން ހޯދައިދޭން ބޭނުންވާ ބޮޑު ސަބަބެއް އެބައޮތް ކަމަށެވެ.\nއެއީ ޔޫއެފާގެ ވަރުގަދަ އިންޒާރުތަކާއި ދެކޮޅަށް ޔޫރަޕުގެ ނުފޫޒުގަދަ ބައެއް ކުލަބުތަކުން ވުޖޫދުކުރި ޔޫރަޕިއަން ސުޕާ ލީގާއި ދެކޮޅަށް އިނގިރޭސިވިލާތުގެ ބޮޑުވަޒީރު، ބޮރިސް ޖޯންސަން ވަރުގަދަ ފިޔަވަޅުތަކެއް އެޅިކަމަށް ބެލެވޭތީއެވެ. އަދި އެކަމުގެ ނަތީޖާއަކަށްވީ ސުޕާ ލީގުގައި ބައިވެރިވި އިނގިރޭސިވިލާތުގެ ހުރިހާ ކުލަބަކުން ލީގު ވުޖޫދުކުރެވުނުތާ 48 ގަޑީރުގެ ތެރޭގައި ލީގުން ވަކިވާން އިއުލާން ކުރުން ކަމަށާއި އެހެންކަމުން އަކަމަށް ޝުކުރު އަދާކުރުމުގެ ގޮތުން ޔޫއެފާ އިން ނާއިންސާފުން ޔޫރޯ މުބާރާތް އިންގްލެންޑަށް ހޯދައިދެން މަސައްކަތް ކުރަމުންދާ ކަމަށް އިޓަލީގެ މީޑިއާތަކުން ވަނީ ތުހުމަތު ކޮށްފައެވެ.\nޔޫރޯގެ ސެމީ ފައިނަލުގައި އިންގްލެންޑާއި ޑެންމާކް ބައްދަލުކުރި މެޗުގެ އިތުރުވަގުތުގެ ފުރަތަމަ ހާފުގެ ތެރޭގައި އުސޫލުތަކުގެ ބޭރުން ރެފްރީ އިންގްލެންޑަށް ދިން ޕެނަލްޓީ އަކީ އެކަމުގެ ހެއްކެއްކަމަށް އެފަރާތްތަކުން ބުނެއެވެ. އިޓަލީގެ މީޑިއާތަކުން މިހެން ބުނެފައިވާއިރު ފުޓުބޯޅައިގެ ގިނަ މާހިރުންވެސް ގަބޫލުކުރާ ގޮތުގައި ސެމީ ފައިނަލުގައި އިންގްލެންޑަށް ޕެނަލްޓީ ދިނީ ރަނގަޅަށް ނޫން ކަމަށެވެ.\nއެގޮތުން އޭރިއާ ތެރެއިން އިންގްލެންޑުގެ ރަހީމް ސްޓާލިންގ ވެއްޓުނުއިރު ޑެންމާކުގެ އެއްވެސް ކުޅުންތެރިއަކާއި ކޮންޓެކްޓް ނުވާ ކަމަށާއި، މުބާރާތުގެ ވާދަވެރި ހުރިހާ މެޗެއް ކަހަލަ ގޮތަކަށް އިންގްލެންޑުގައި، އެގައުމުގެ އެތައް ސަޕޯޓަރުންނެއްގެ ކުރިމަތީގައި ކުޅުން އެއީ ރެފްރީންނަށް ކުރިމަތިވާ ބޮޑު ޕްރެޝަރެއް ކަމަށާއި ގޮންޖެހުމެއް ކަމަށް ގިނަ މާހިރުން ގަބޫލު ކުރެއެެވެ.\n2021 ވަނަ އަހަރުގެ ކުރީކޮޅު ޔޫރަޕިއަން ސުޕާ ލީގް އިއުލާނު ކުރެވުމާއެކު ފުޓުބޯޅައަށް ލޯބި ކުރާ ގިނަ ބަޔަކު އެލީގާއި ދެކޮޅު ހެދިއިރު ބޮރިސް ޖޯންސަން ވަނީ މިލީގަކީ "ކާޓެލް" އެއްގެ ގޮތުގައި ސިފަކޮށްފައެވެ. އަދި މިއީ ފުޓުބޯޅައިގެ އަސްލާއި ހިލާފަށް އުފެއްދި ލީގެއް ކަމަށާއި މިއީ ފުޓުބޯޅައިގެ ސަޕޯޓަރުން ބޭނުންވާ ކަމެއް ނޫންކަމަށް އަދި އޭނާގެ ބާރުގައިވާ ހުރިހާ ވަސީލަތެއް މި ލީގު ހުއްޓުވާނެ ކަމަށް ބޮރިސް ވަނީ ބުނެފައެވެ.\nއެހެންކަމުން އެކަމަށް ޝުކުރު އަދާކޮށް ދޭ ހަދިޔާއެއްގެ ގޮތުގައި ޔޫރޯ ހެދުމަށް ޔޫއެފާ އިން މަސައްކަތް ކުރަމުން އަންނަކަމަށް އިޓަލީގެ މީޑިއާތަކުން ތުހުމަތު ކުރެއެވެ.\nޔޫރޯގެ ތާރީހުގައިވެސް ފުރަތަމަ ފަހަރަށް މުބާރާތުގެ ފައިނަލުން އިންގްލެންޑް ޖާގަ ހޯދާފައިވާއިރު އެ ގައުމުގެ ގިނަ ފަރާތްތަކަކުން އަންނަނީ މިއީ އެގައުމުގެ ފަހަރު ކަމަށް ބުނަމުންނެވެ. އަދި ޓީމަށް ސަޕޯޓު ކުރުމަށް ގިނަ ހަރަކާތްތަކެއް މިހާރުވެސް ދަނީ ހިންގަމުންނެވެ. މީގެއިތުރުން ނޮކްއައުޓް ސްޓޭޖުގައި އިންގްލެންޑުން ކުޅޭ ހުރިހާ މެޗެއް ބެލުމަށް އެގައުމުގެ ގިނަ "ސެލެބްރިޓީން" ތަކެއް ވަނީ ދަނޑަށް ވަދެފައެވެ.\nޔޫރޯ 2020 ގެ ފައިނަލުގައި އިންގްލެންޑް ނުކުންނާނީ ވަރުގަދަ އިޓަލީ އާއި ދެކޮޅަށެވެ. އިޓަލީ މުބާރާތުގެ ފައިނަލަށް ދަތުރުކޮށްފައި ވަނީ ކުޅުނު ހުރިހާ މެޗަކުން މޮޅުވެގެންނެވެ. އިޓަލީީ އާއި އިންގްލެންޑުގެ ކުރިމަތިލުން ފެނިގެންދާނެ ފައިނަލް މެޗު ކުޅޭނީ މިމަހުގެ 12 ވަނަ ދުވަހުގެ 00:00 ގައެވެ. މިމެޗު ކުޅޭނީ އިނގިރޭސިވިލާތުގެ ވެމްބްލީ ސްޓޭޑިއަމުގައެވެ.


Fuvahmulah hospital gai caesarean eh hedhumah fahu bandaid bandhu thereah | Hurihaa.mv\nފުވައްމުލަކު ހޮސްޕިޓަލުގައި ސިޒޭރިއަނެއް ހެދުމަށްފަހު ބެންޑޭޖު ބަނޑުތެރެއަށް\nLast updated on 15 Jul 2021, 15:43\nފުވައްމުލަކު ހޮސްޕިޓަލުގައި ޒުވާން އަންހެނެއްގެ ސިޒޭރިއަނެއް ހެދުމަށްފަހު ބެންޑޭޖު ބަނޑުތެރެއަށް ދޫކޮށްލުމުން ސީރިއަސް މައްސަލަތަކެއް ފެންމަތިވެއްޖެ އެވެ.\nއުމުރުން 25 އަންހެން މީހާގެ އާއިލާގެ މީހަކު "ހުރިހާ"އާ ވާހަކަދައްކަމުން މިއަދު ބުނީ އެ އަންހެން މީހާގެ ބަނޑުތެރެއަށް ބެންޑޭޖް ދޫކޮށްލެވިފައި ވަނީ އެރަށު ހޮސްޕިޓަލުގައި މިދިޔަ އޭޕްރިލް 24 ވަނަ ދުވަހު ސިޒޭރިއަން ހެދުމުގެ ތެރޭގައި ކަމަށެވެ.\n"ފުރަތަމަ އެ އޮޕަރޭޝަނަށްފަހު އެއްޗެއް ކާއިރަށް ބަނޑަށް ތަދުވާން ފެށީ. ދެން ހޮޑުލެވެނީ. ތަދުވާތީ ހޮސްޕިޓަލަށް ދިޔައިމަ އިންޖެކްޝަނެއް ޖަހާފައި ފޮނުވާލަނީ،" އެ މީހާ ބުންޏެވެ.\nއޭނާ ބުނީ އަންހެން މީހާ ބަނޑަށް ތަދުވާތީ ކެތްނުކުރެވިގެން އެންމެ ފަހުން ނިންމީ މާލެ އަންނަން ކަމަށެވެ. އަދި މާލެ އައިސް އައިޖީއެމްއެޗްގައި ރޭ ބޮޑު އޮޕަރޭޝަނެއް ގާތްގަނޑަކަށް ނުވަ ގަޑިއިރުގެ އޮޕަރޭޝަނެއް ކޮށް އެ އަންހެން މީހާގެ ބަންޑުން ބެންޑޭޖް ނަގާފައިވާ ކަމަށް އެ މީހާ ބުންޏެވެ.\nރޭ 8:00 ގައި އެ އޮޕަރޭޝަނަށް ވެއްދުމަށް ފަހު އަންހެން މީހާ އޮޕަރޭޝަން ތިއޭޓަރުން ނެރުނީ ފަތިހު 5:30ގަ އެވެ.\n"އޮޕަރޭޝަން ނިންމާފައި ޑޮކްޓަރުން ނުކުމެ ދެއްކީ ގޮރުގައި ތައްލާފައި އޮތް ބޭންޑޭޖްގަނޑެއް. އޭތި ނެގިއިރު ގޮހޮރުގައި ފާރުހެދި ފޫގޮސްގެން ގޮހޮރުގެ އެއްބައި ނަގަން ޖެހުނު،" އެ އަންހެން މީހާގެ އާއިލާއިން ވާހަކަދެއްކި މީހާ ބުންޏެވެ.\nއެ މީހާ ބުނީ އެ އޮޕަރޭޝަނަށް ފަހު އަންހެން މީހާ އަދިވެސް އޮތީ އައިޖީއެމްއެޗްގެ އައިސީޔޫގައި ކަމަށެވެ.\nރާއްޖެ މިއަދު ފުވައްމުލަކު ހޮސްޕިޓަލް ފުވައްމުލަކު ސިޓީ ކައުންސިލް\nރައީސް ޔާމޫން ފިލާކަން ނޫޅޭ: އާދަމް ޝަރީފް\nސުޕްރީމް ކޯޓް ރިސެސްއަށް\nއަލީ ވަހީދު ހައްޔަރުކުރުމަށް އަމުރެއް ނެރެފި\nކޯޓުން ޓިނު ނަގަން ޖެހުނު ސަބަބު ކިޔައިދީފި


ޖަސްޓިން އާއި ހެއިލީ، ކަންޔޭ އާއި ބައްދަލު ކޮށްފި – Dhuvas Online\nޖަސްޓިން އާއި ހެއިލީ، ކަންޔޭ އާއި ބައްދަލު ކޮށްފި\nއެމެރިކާގެ ރައީސްކަމަށް ވާދަކުރާނެ ކަމަށް ބުނުމުން ކަންޔޭ ވެސްޓް ވަނީ މީޑިއާގެ ފަލަ ސުރުހީތަކަށް އަރައިފައެވެ. އަދި ވެސްޓްގެ މެންޓަލް ހެލްތުގެ މައްސަލަ ތަކުގެ ވާހަކަވެސް ދަނީ މީޑިއާގައި ދެކެވެމުންނެވެ. ވެސްޓްގެ އަންހެނުން ކިމް ކާޑޭޝިއަން ވެސްޓް އޭނާގެ ފިރިމީހާއަކީ ބައިޕޯލާ ޑިސްއޯޑާ ހުންނަ މީހެއް ކަމަށް ބުނުމުން، ލަވަކިޔުންތެރިޔާ/ ޑިޒައިނަރު ވަނީ އޭނާގެ ސަޕޯޓަރުންނަށް އޭނާގެ އިހުސާސްތައް ހިއްސާކޮށްފައެވެ. ރައީސްކަމަށް އައުމަށް ކެމްޕޭނުގެ ތެރޭން ބޭއްވި ފުރަތަމަ ރެލީގައި ވެސްޓް ބުނީ ކިމް އުޅުނީ އޭނާގެ ދޮށީ ދަރިފުޅު ނޯތް ވެސްޓް އަށް ބަޑުބޮޑުވުމުން ބޭނުން ނުވެގެން އެބޯޓްކޮށްލަން ކަމަށެވެ.\nޖަސްޓިން ބީބާ އާއި އޭނާގެ އަންހެނުން ހޭއިލީ ބީބާ ވަނީ ދާދި ފަހުން ޔޯމިންގ ސިޓީގެ މޮންސްޓާ ލޭކް ރެންޗަށް، ކަނެޔޭ ވެސްޓާއި ބައްދަލު ކުރަން ގޮސްފައެވެ. ސޯޝަލް މީޑިއާގައި ދައުރުވަމުންދާ ވޯޑިއޯގައި ފެންނަނީ ބީބާގެ ދެމަފިރިން ވެސްޓާއި ބައްދަލު ކުރާ ތަނާއި ވެސްޓް އެމީހުންނަށް އުފަލާއި އެކު މަރުހަބާ ކިޔާތަނެވެ. ވެސްޓާއި ބީބާ އަކީ ވަރަށް ކުރީގެ ދެ އެކުވެރިންނެވެ. ބީބާގެ ދެމަފިރިން ރޯޑް ޓްރިޕެއްގައި އުޅެމުން ވެސްޓް ކައިރިއަށް އައީ އޭނާ ހިތްހަމަޖައްސާލަދޭން ކަމަށް މީޑިއާތަކުން ބުނެއެވެ. ބޮޑަށް ބެލެވެނީ މިދެމަފިރިން ވެސްޓް ކައިރިއަށް އައީ އޭނާ މިހާރު ހުރި ހާލަތުގައި ހިއްވަރު ދިނުމަށް ކަމަށެވެ. ވެސްޓް ވަނީ ދާދިފަހުން ކިމް ކާޑޭޝިއަން ވަރިކުރާނެ ކަމަށްވެސް ބުނެފައެވެ. މީޑިއާތަކުގެ އިތުރުން އޭނާގެ ސަޕޯޓަރުންނަށްވެސް މިއީ ގަބޫލުކުރަން ދަތި ޚަބަރަކަށް ވަނީ ވެފައެވެ.\nބީބާ އަކީވެސް މީގެ ކުރިން މެންޓަލް ހެލްތު މައްސަލަތަކެއް ތަހައްމަލު ކުރި ފަންނާނަކަށްވުމުން، މި ބައްދަލުކުރުމުގައި ވެސްޓަށް އެހީތެރިވާނެ ކަމަށް ގިނަ ބަޔަކު އަންނަނީ ދެކެމުންނެވެ. ކިމްވެސް ވަނީ ދާދި ފަހުން އޭނާ ވެސްޓާއި ބައްދަލުކުރަން ބޭނުންވާ ކަމަށް ބުނެފައެވެ. ނަމަވެސް، ކަންޔޭ ވަނީ އޭނާގެ އަންހެނުން ކިމް އާއި ބައްދަލު ކުރަން ދެކޮޅު ހަދާފައެވެ.


Yameen Rasheed ge hidhumathuge agu vazankoffi\nޔާމީން ރަޝީދުގެ ހިދުމަތުގެ އަގުވަޒަން ކޮށްފި\nޒަހަމްކޮށް މަރާލި ބްލޮގާ ޔާމީން ރަޝީދް -- -\nދިރިއުޅޭ ގޭގެ ސިޑި ގޮޅީގައި މަރާލާފައި އޮއްވާ ފެނުނު ބްލޮގާ ޔާމީން ރަޝީދުގެ ހިދުމަތުގެ އަގު ވަޒަން ކުރުމުގެ ގޮތުން އޭނާ ވަޒީފާ އަދާކުރި މޯލްޑިވްސް ސްޓޮކް އެކްސްޗޭންޖް (އެމްއެސްއީ) އިން ޔާމީނަށް ސެޓްފިކެޓެއް ދީފި އެވެ.\nޔާމީނަކީ ސްޓޮކް އެކްސްޗޭންޖްގައި ސޮފްޓްވެއާ ޑިވޮލޮޕަރެއްގެ ގޮތުގައި މަސައްކަތްކުރަމުން އައި މުވައްޒަފެކެވެ. މަރާލިތާ ގިނަ ދުވަސްތަކެއް ވެފައިވަނިކޮށް އޭނާގެ ހިދުމަތުގެ އަގު ވަޒަންކުރުމުގެ ގޮތުން އެމްއެސްއީ އިން ސެޓްފިކެޓެއް ދީފައިވަނީ އިއްޔެ ފާހަގަކުރި އެ ކުންފުނީގެ 10 ވަނަ އަހަރީ ޖަލްސާގަ އެވެ.\nޔާމީން މަރުވިއިރު އޭނާ މަސައްކަތް ކުރަމުން ދިޔައީ އެ ކުންފުންޏާއެކު މަސައްކަތްކުރާ އިންވެސްޓަރުންގެ ހިދުމަތްތަށް ފަސޭހަ ނިޒާމެއްގެ ތެރޭން ކުރެވޭނެ ހާއްސަ ޕޯޓަލްއެއް ޑިޒައިންކުރުމުގެ ޕްރޮޖެކްޓެއްގަ އެވެ.\nޔާމީނަކީ، މީގެ ތިން އަހަރު ކުރިން ވަގަށް ނަގާފައިވާ، މިނިވަން ނިއުސްގެ ނޫސްވެރިޔާ އަހުމަދު ރިލްވާންގެ އެންމެ ގާތް އެކުވެރިންގެ ތެރޭގައި ހިމެނޭ މީހެކެވެ. އޭނާ މަރާލާފައި އޮއްވައި ފެނުނީ މާފަންނު ބިސްބުރު ކައިރީގައި ހުންނަ އޭނާ ދިރިއުޅޭ ގޭގެ ސިޑިގޮޅި ތެރެއިންނެވެ. އޭނާ މަރާލާފައިވަނީ ހަށިގަނޑުގެ އެތައް ތަނަކަށް ވަޅި ހަރައި ޒަހަމްކޮށްލައިގެންނެވެ. ޔާމީން މަރާލި އިރު އޭނާގެ އުމުރުން 29 އަހަރެވެ.\nޔާމީން ރަޝީދުގެ މަރު ސްޓޮކް އެކްސްޗޭންޖް


Martinez Ge Goal Thakun Inter 1 Vana Ah – adduLIVE\nމާޓިނޭޒްގެ ގޯލުތަކުން އިންޓަ އެއްވަނަ އަށް\nDec 02, 2019, 11:11 ހަސަން ރަޝީދު\nއިޓާލިއަން ލީގުގައި ރޭ އެސްޕީއޭއެލްގެ މައްޗަށް 2-1 އިން ކުރި ހޯދައި އިޓާލިއަން ލީގުގެ އެއްވަނަ އަށް އިންޓަ މިލާން އަރައިފިއެވެ.\nމި މޮޅާއެކު ލީގުގެ އެއްވަނައިގައި އިންޓަ އޮތީ 37 ޕޮއިންޓާ އެކުއެވެ. ދެވަނައިގައި 36 ޕޮއިންޓާ އެކު ޔުވެންޓަސް އޮތްއިރު ތިންވަނައިގައި 30 ޕޮއިންޓާ އެކު އޮތީ ލާޒިޔޯއެވެ.\nއިންޓަގެ ދަނޑުގައި ރޭ ކުޅުނު މި މެޗުގައި އެޓީމުން ކާމިޔާބުކުރި ދެ ގޯލުވެސް ކާމިޔާބުކޮށްފައިވަނީ ފުރަތަމަ ހާފްގައެވެ. އެގޮތުން މި ދެ ގޯލުވެސް އިންޓަ އަށް ކާމިޔާބުކޮށްދިނީ އާޖެންޓީނާ އަށް އުފަން އުމުރުން 22 އަހަރުގެ ލައުޓާރޯ މާޓީނޭޒްއެވެ.\nދެވަނަ ހާފްގެ ކުރީކޮޅު ވަލޯޓީ އެސްޕީއޭއެލް އަށް ގޯލެއް ކާމިޔާބުކޮށްދިންއިރު މި ހާފުގައި އިންޓަގެ ލީޑު ފުޅާކޮށް މާޓިނޭޒް އަށް ވަނީ ހެޓްރިކެއް ހަދަން ރަނގަޅު ފުރުސަތެއް ލިބިގެން ގޮސްފައެވެ. ނަމަވެސް މާޓިނޭޒް ފޮނުވާލި އެ ހަމަލާ އެސްޕީއޭއެލްގެ ކީޕަރު ވަނީ ދިފާއުކޮށްފައެވެ.\nއިންޓަ ރޭ މޮޅުވިއިރު ލީގުގެ ދެވަނައިގައި އޮތް ޔުވެންޓަސް ވަނީ ސަސުއޯލޯއާ ބައްދަލުކޮށް 2-2 އިން އެއްވަރުވެފައެވެ. މި މެޗުގައި ޔުވެންޓަސްގެ ދެ ގޯލު ކާމިޔާބުކޮށްދިނީ ލިއަނާޑޯ ބޮނޫޗީ އާއި ކްރިސްޓިއާނޯ ރޮނާލްޑޯއެވެ.


ހެޔޮއެދޭ ފަރާތްތަކުން ދެއްވާ ހަދިޔާ - Mahfooz's Blog\nadmin 05/01/2019\tUncategorized اضف تعليق 506 ފަހަރު ކިޔާފައި\nރައީސް ޔާމީން ވަރަށް ގިނައިން ވިދާޅުވާ ވާހަކަފުޅެއް އޮވެއެވެ. އެމަނިކުފާނުގެ ސިޔާސީ މަސައްކަތްޕުޅަށް އެހީތެރިވެދޭ ހެޔޮ ރަނގަޅު ރަޙުމަތްތެރިން ތިބި ވާހަކައެވެ. އަލްޙަމްދުލިއްލާހިއެވެ. ރަނގަޅު ރަޙުމަތްތެރިންނަކީ އެންމެނަށް ލިބޭ ނިއުމަތެއް ނޫނެވެ. އެމަނިކުފާނުގެ އެކުވެރިން އެމަނިކުފާނުގެ ރިޔާސީ އިންތިޚާބުގެ ކެމްޕެއިންނަށް އެކަނި ‘ހަދިޔާ’ ކުރެއްވި ޢަދަދުވެސް 100 މިލިއަނުން މައްޗެވެ. އެއީ ހެޔޮހިތުން ދޭ ހަދިޔާއެވެ. އެމަނިކުފާނަށް ލިބިވަޑައިގެންނެވި އެ ނަސީބާމެދު ބަޔަކު ހަސަދަވެރިވިޔަސް އަޅުގަނޑުގެ ހިތުގައި އެފަދަ ހަސަދައެއް ނެތެވެ. އެހެންނަމަވެސް އެފަދަ ހަދިޔާތަކާމެދު ޤާނޫނުތަކުގައި ކަނޑައަޅާފައިވާ ނިޔާއަކީ ކޮބައިތޯ ބަލާލައި، އެކަމުގެ މައްޗަށް ވާހަކަ ދެއްކުމަކީ ނެތްކަމެއް ނޫނެވެ.\nފުރަތަމަ ކަމަކީ ކުރީގެ ރައީސް ޔާމީންއަކީ ސިޔާސީ ޕާޓީއެއްގެ މެންބަރެއް ކަމެވެ. އެހެންކަމުން އެމަނިކުފާނު މެދުވެރިވެގެން، އެމަނިކުފާނު ނިސްބަތްވާ ސިޔާސީ ޕާޓީއަށް ފަންޑު ހޯދުމަކީ އޭގެ ޒާތުގައި ޤާނޫނު މަނާކުރާ ކަމެއް ނޫނެވެ. އެމަނިކުފާނު ފައިސާ ގެންގުޅޭ ވާހަކަ ދައްކާ ކޮންމެ ފަހަރަކު ކޯފާވެފައި ‘އެއީ ހަދިޔާ’ ކަމަށް އެ ވިދާޅުވާ ސަބަބަކީވެސް އެއީއެވެ. އެހެންނަމަވެސް އެވާހަކަ ދައްކަންޖެހެނީ އެކަމުގައި ޤާނޫނީ ބައެއް މައްސަލަތައް ހުރުމުންނެވެ. ރައީސް ޔާމީންއަށް އެކަމުގައި ލިބިވަޑައިގެން އުޅުއްވާ ޤާނޫނީ ލަފާ ރަނގަޅުކަމަކަށް ނުފެނެއެވެ.\nސީޔާސީ ޕާޓީއެއް ރަޖިސްޓްރީކުރާ ހިސާބުން، އެ ސިޔާސީ ޕާޓީއެއް ހިންގުމަށް ބޭނުންވާ ފައިސާއާއި ތަކެތި ހެޔޮ އެދޭ ފަރާތްތަކުން ހޯދުމުގެ ޙައްޤު ޤާނޫނު ނަންބަރު 2013/04 (ސިޔާސީ ޕާޓީގެ ޤާނޫނު) ގެ 33 މާއްދާގެ (ހ) ގެ (1) އިން ސިޔާސީ ޕާޓީތަކަށް ލިބިދީފައިވެއެވެ. އެހެންކަމުން، ސިޔާސީ ޕާޓީއެއްގެ މެންބަރަކު އެއީ ދަޢުލަތުގެ މުވައްޒަފަކު ކަމުގައިވެފައި، ހަދިޔާއެއްގައި ހިފާނަމަ އެކަމުގައި އޮންނާނީ ދެ ގޮތެކެވެ. އެއީ އޭނާ ނިސްބަތްވާ ސިޔާސީ ޕާޓީއަށް ލިބުނު ހަދިޔާއަކަށްވުން ނުވަތަ ސީދާ އޭނާއަށް ލިބުނު ހަދިޔާއަކަށްވުމެވެ. ދެ ޙާލަތުގައިވެސް ޤާނޫނުގެ މަޤާމު ސާފެވެ.\nސިޔާސީ ޕާޓީއެއްގެ މެންބަރު މެދުވެރިވެގެން ހޯދާ ފައިސާއަކީ ސިޔާސީ ޕާޓީއަށް ލިބޭ ފައިސާއެއްކަމަށްވާނަމަ އެ ފައިސާ ބަލަހައްޓަންވާނީ ޤާނޫނު ނަންބަރު 2013/04 (ސިޔާސީ ޕާޓީގެ ޤާނޫނު) ގެ 40 ވަނަ މާއްދާގެ (ހ) ގައިވާ ފަދައިން، ދަޢުލަތުގެ މުދަލާއި ފައިސާގެ ހިސާބުތައް ބަލަހައްޓާ އުޞޫލުންނެވެ. އަދި ޕާޓީގެ ފައިސާ ބަލަހައްޓަންވާނީ ޕާޓީގެ ނަމުގައި ހުޅުވާފައިވާ ބޭންކު އެކައުންޓެއްގައެވެ. ޕާޓީއިން ކުރާ ޚަރަދުތަކުގެ ތަފްޞީލު ހުންނަންވާނީ ލިޔެފައެވެ. ޕާޓީއަށް އެހީދޭ ފަރާތްތަކުގެ ނަމާއި އެޑްރެސް އަދި ލިބުނު އެހީގެ ތަފްޞީލު ލިޔެ ބަލަހައްޓަންވާނެއެވެ. އަދި ނަން ހާމަކުރަން ބޭނުންނުވާ ފަރާތްތަކާއި، ބައިނަލްއަޤްވާމީ ޖަމާޢަތްތައް އަދި ބޭރުގެ ފަރާތްތަކުން ލިބޭ އެހީ ބަލައިގަންނަންވާނީ އިލެކްޝަން ކޮމިޝަންގެ ހުއްދަ ލިޔުމަކުން ހޯދުމަށްފަހުގައެވެ. އެ ވާހަކަ (ޤާނޫނު ނަންބަރު 2013/04 (ސިޔާސީ ޕާޓީގެ ޤާނޫނު) ގެ 33 ވަނަ މާއްދާގެ (ށ) އަދި 37 ވަނަ މާއްދާގައި ބަޔާންކޮށްފައި އެއޮތީއެވެ.\nމިއީ ފުރަތަމަ މައްސަލައެވެ. ރައީސް ޔާމީނަށް އެކިފަރާތްތަކުން ދޭ ފައިސާއަކީ ސިޔާސީ މަސައްކަތްތަކަށް ދޭ ފައިސާއެއްނަމަ އެ ފައިސާއެއް ޖަމާވާންޖެހޭނީ ޕާޓީގެ އެކައުންޓަށެވެ. އެހެނަސް ރައީސް ޔާމީން ފައިސާ ޖަމާކުރައްވަނީ އަމިއްލަފުޅު އެކައުންޓަށެވެ. ބޮޑެތި ޢަދަދުތަކުންނެވެ. އެ ފައިސާ އަމިއްލަފުޅު އެކައުންޓަށް ޖަމާކުރެއްވުމުގެ ސަބަބުން ބޭންކުން ކަސްޓަމަރަށްދޭ ހުރިހާ ޢިނާޔަތެއްގެ މަންފާ ލިބެނީ ސީދާ ރައީސް ޔާމީނަށެވެ. އެކައުންޓުގައި ހުންނަ ދައުރު ނުކުރާ ފައިސާގެ ޢަދަދުގެ ސަބަބުން ލިބޭ އިންޓްރެސްޓް ފައިސާއާއި، ބޭންކުގެ ދަރަޖަމަތި ކަސްޓަމަރެއްގެ ޝަރަފުވެސް ލިބިވަޑައިގަންނަވަނީ ހަމަ އެމަނިކުފާނަށެވެ. އެމަނިކުފާނު ނިސްބަތްވެވަޑައިގަންނަވާ ސިޔާސީ ޕާޓީގަނޑަށް ލިބޭ ހަމަ އެކައްޗެއްވެސް އެޔަކު ނެތެވެ.\nއިތުރަށް ވިސްނަވާށެވެ. ސިޔާސީ މަސައްކަތްތަކަށް ލިބުނު ފައިސާ އަމިއްލަފުޅު އެކައުންޓުގައި ބަހައްޓަވައި، ސިޔާސީ މަސައްކަތާ ދުރަށް ވަޑައިގަތުމަށް އެމަނިކުފާނު ނިންމެވިނަމަ ނަތީޖާއަކަށްވާނީ އެ ހުރިހާ ފައިސާއެއް މިލްކުވުން ނޫންތޯއެވެ. ނުޙައްޤު މުއްސަނދިކަމޭ ކިޔައި އުޅެނީ އެކަހަލަ ކަންކަމަށެވެ. އަދި ސިޔާސީ ޕާޓީއަށް ލިބޭ ފައިސާ ޕާޓީގެ އެކައުންޓުގައި ބެހެއްޓުން ލާޒިމުވަނީވެސް އެ ސަބަބަށްޓަކައެވެ.\nދެން އޮތީ އަނެއް މައްސަލައެވެ. ރައީސް ޔާމީންއަށް ހަދިޔާ ދެއްވީ ކޮން ފަރާތަކުންތޯއެވެ. އެމީހަކީ ދައުލަތުން ކަމަކަށް އެދިގެން އުޅޭ މީހެއްތޯއެވެ. ލޯނެއް ނެގުމަށް ދައުލަތުގެ ނަމުގައި ގެރެންޓީއެއް ހޯދުމަށް އެދިގެން އުޅޭ މީހުންނާއި، ފަތުރުވެރިކަމަށާއި އެނޫން ބޭނުންތަކަށް ރަށްތަކާއި ފަޅުތައް ހޯދުމަށް އެދިގެން އުޅޭ މީހުންނާއި، މިނޫނަސް ދައުލަތުން އެއްވެސް ކަމަކަށް އެދިގެން އުޅޭ މީހަކު ދޭ ހަދިޔާގައި ހިފުން ރައީސް ޔާމީނަކަށްވެސް އަދި ދައުލަތުގެ އެއްވެސް މުއައްޒަފަކަށްވެސް ހުއްދައެއް ނޫނެވެ. އެއީ އަޅުގަނޑު ދަންނަވާ ވާހަކައެއް ނޫނެވެ. އެ ނިޔާ ކަނޑައެޅީ ކޮރަޕްޝަން ހުއްޓުވުމާއި މަނާ ކުރުމުގެ ޤާނޫނެވެ. އެ ޤާނޫނުގެ 16 ވަނަ މާއްދާގައި އެވާހަކަ ބުނެފައި އޮވެއެވެ. ދައުލަތުގެ މުއައްޒަފަކު ނުވަތަ އެނާގެ އަނބިމީހާ ނުވަތަ ފިރިމީހާވެސް ހިމެނޭ ގޮތަށް، އެފަދަ ހަދިޔާގައި ހިފުން ޤާނޫނު އޮތީ މަނާކޮށްފައެވެ. އަދި އެފަދަ ހަދިޔާއެއް ލިބިއްޖެ ޙާލަތެއްގައި އެ ހަދިޔާއެއް އެންޓި ކޮރަޕްޝަން ކޮމިޝަންއާ ޙަވާލުކުރުމަށް ޤާނޫނު ލާޒިމުކުރެއެވެ.\nދަޢުލަތުން ކަމަކަށް އެދިގެން އުޅޭ މީހަކު ނުވަތަ ދަޢުލަތާ ގުޅިގެން ނުވަތަ ބައިވެރިވެގެން ކަމެއްކުރާ ނުވަތަ ކުރަންއުޅޭ މީހަކު، އެކަމާގުޅޭ ދަޢުލަތުގެ މުވައްޒަފަކަށް ހަދިޔާއެއް ދިނީ ނުވަތަ ދޭން ހުށަހަހެޅީ، އެ ފަރާތަކީ ވަކި ސިޔާސީ ޕާޓީއެއްގެ މެންބަރެއްކަމުގައިވާތީކަމުގައި ވީނަމަވެސް، އެއީ ދަޢުލަތުގެ މުވައްޒަފަށް ދޭ ނުވަތަ ދޭން ހުށަހަޅާ ހަދިޔާއެއްކަމުގައި ބެލެވޭނެއެވެ. އެ ޙާލަތުގައިވެސް ކޮރަޕްޝަން ހުއްޓުވުމާއި މަނާ ކުރުމުގެ ޤާނޫނު ގެ 16 ވަނަ މާއްދާގެ (ށ) އަދި (ނ) ގައިވާ ފަދައިން ޢަމަލުކުރަންވާނެއެވެ. އެއީ އެ ހަދިޔާއެއް ހުށަހެޅުނު ކަމުގެ މަޢުލޫމާތު އެންޓި ކޮރަޕްޝަން ކޮމިޝަންއަށް ދިނުމާއި، ހަދިޔާ ލިބިއްޖެނަމަ އެ އެއްޗެއް އެ ކޮމިޝަނާ ޙަވާލުކުރުމެވެ.\nރައީސް ޔާމީންއަށް މިލިއަނުން ހަދިޔާ ލިބިވަޑައިގެންނެވި ދެވަނަ ގޮތެއްކަމަށް އެމަނިކުފާނު ވިދާޅުވަނީ އެމަނިކުފާނަކީ ރިޔާސީ ކެންޑިޑޭޓަކަށްވުމެވެ. އިންތިހާބަކާ ގުޅިގެން ކެޑިޑޭޓުންނަށް ލިބޭ ފައިސާއާއި ތަކެއްޗާމެދު ޢަމަލުކުރާނޭ ގޮތް ޤާނޫނުގައި އޮތީ ބަޔާންކޮށްފައެވެ. އިންތިޚާބީ ކެޑިޑޭޓަކަށް ހަދިޔާގެގޮތުގައި ލިބޭ ފައިސާއަކީ އެ އިންތިޚާބަކާގުޅޭ ޚަރަދުތައް ކުރުމަށްޓަކައި ޙާއްޞަކޮށް، އެ ކެޑިޑޭޓެއްގެ ނަމުގައި ހުޅުވާ އެކައުންޓަކަށް ޖަމާކުރެވިގެން ހަމައެކަނި އެ އިންތިޚާބަށް ބޭނުންކުރެވޭ ފައިސާއެވެ. އަދި އިންތިޚާބީ ކެޑިޑޭޓަކަށް އެހީގެގޮތުގައި ލިބޭ ތަކެއްޗަކީވެސް އެފަދައިން ބޭނުންކުރެވޭ ތަކެއްޗެކެވެ. އެހެންކަމުން، އެއީ އެ ކެޑިޑޭޓަކު ނިސްބަތްވާ ސިޔާސީ ޕާޓީއަށް ލިބޭ އެހީއެއްގެ ބަދަލުގައި، އިންތިޚާބީ ކެޑިޑޭޓަށް ލިބޭ އެހީއެއްކަމުގައި ބެލެވެއެވެ. އެ ވާހަކަ ބުނެފައި އޮންނަނީ ޤާނޫނު ނަންބަރު 2008/11 (އިންތިޚާބުތަކާބެހޭ ޢާންމު ޤާނޫނު) ގެ 67 ވަނަ މާއްދާގައެވެ.\nއިންތިޚާބަކާ ގުޅިގެން ކުރިމަތިލާ ކެޑިޑޭޓަކީ ދަޢުލަތުގެ މުވައްޒަފެއްކަމުގައިވާނަމަ، ޢާންމު ޤާނޫނުތަކާއި އުޞޫލުތަކުން އޭނާ އިސްތިސްނާއެއް ނުވެއެވެ. އިންތިޚާބީ ކެޑިޑޭޓަކީ ދަޢުލަތުގެ މުވައްޒަފެއް ކަމުގައިވެފައި؛ ދަޢުލަތުން ކަމަކަށް އެދިގެން އުޅޭ މީހަކު ނުވަތަ ދަޢުލަތާ ގުޅިގެން ނުވަތަ ބައިވެރިވެގެން ކަމެއްކުރާ ނުވަތަ ކުރަންއުޅޭ މީހަކު، އެ ކެންޑިޑޭޓަށް ހަދިޔާއެއް ދީފިނަމަ ނުވަތަ ދިނުމަށް ހުށަހަޅައިފިނަމަ އަދި އެ ކެންޑިޑޭޓަކީ ހަދިޔާދޭ މީހާ އެދިގެން އުޅޭ ކަމަކަށް ނުވަތަ ދައުލަތާ ބައިވެރިވެގެން ކުރަން އުޅޭކަމަކަށް ސީދާ ގޮތުން ނުފޫޒު ފޯރުވޭނެ މަޤާމެއްގައި ހުރި ފަރާތެއްކަމުގައިވާތީ، އެ ޙާލަތުގައި ކޮރަޕްޝަން ހުއްޓުވުމާ މަނާކުރުމުގެ ޤާނޫނުގައި ވާ ގޮތުގެ މަތިން އެ ކެންޑިޑޭޓަކު ޢަމަލުކުރަންވާނެއެވެ. އެއީ އެފަދަ ހަދިޔާގައި ހިފުމުން މަނާވެގަތުމާއި، އެހަދިޔާ ހުށަހެޅުނު ކަމުގެ މައުލޫމާތު އެންޓި ކޮރަޕްޝަން ކޮމިޝަންއަށް ދިނުމެވެ.\nޤާނޫނުގައި މި އުސޫލުތައް ތަފްސީލުކޮށް ބަޔާންކޮށްފައި ހުރިނަމަވެސް، ރައީސް ޔާމީން ޢަމަލުކުރައްވާފައިވަނީ އެ އުސޫލުތަކާ މުޅިން ޚިލާފަށެވެ. ދޭމީހާ ދޭތީ ކާ މީހާ ހަމަ ބެލުމެއްނެތި ކަނީއެވެ. ދެނީ ކާކުތޯއާއި ދޭ މީހާގެ މަޤުސަދަކީ ކޮބައިތޯ ނުބައްލަވައެވެ. އެކަމުގައި ރައީސް ޔާމީންގެ ފަލްސަފާ އޮތީ މާ ކުރިން ހާމަކުރައްވާފައެވެ. ރަނގަޅު ޢަދަދެއްގެ ފައިސާ ލިބޭނަމަ އެއީ ކޮން ގޮތަކުން ހޯދާ ފައިސާއެއްތޯ ޚުދު އަނބިމީހާވެސް ސުވާލު ނުކުރާނޭކަމަށް ކުރީގެ ރައީސް ޔާމީން ވިދާޅުވިއެވެ.\nރައީސް ޔާމީނާވެސް، އަދި އެމަނިކުފާނަށް ހެޔޮއެދިވަޑައިގަންނަވާ ފުރޭންޑުންނާވެސް އަޅުގަނޑު ރުޅީއެއް ނޫނެވެ. ރައީސް ޔާމީންއަށް ދީފައި އަޅުގަނޑަށް ނުދޭތީ ޖޭ ވަނީއެއްވެސް ނޫނެވެ. އެހެންނަމަވެސް ރައީސް ޔާމީންގެ އެކައުންޓަށް ވަދެފައިވާ އެތައް މިލިއަން ފައިސާއެއްގެ މުޤާބިލަކީ ކޮބައިތޯ ސުވާލުކުރުމުގެ ޙައްޤު އަޅުގަނޑަށް އެބައޮތެވެ. ރައީސުލްޖުމްހޫރިއްޔާއާ ދައުލަތުގެ ޚަޒާނާއާއި، އެ ޝަރަފުވެރި މަޤާމު ޙަވާލުކުރެވެނީ ޤާނޫނުތަކުން ރަނގަޅަށް ބަނުމަށްފަހުގައެވެ. ދައުލަތުގެ މުވައްޒަފުން ހަދިޔާގެ ނަމުގައި ހޯދާ މުއްސަނދިކަން މަނާކުރީ ރައްޔިތުންނެވެ. ރައްޔިތުންގެ މަޖިލީހުން އެގޮތަށް ޤާނޫނު ފާސްކުރުމުން އެއަށް ބޯލަނބައި ކިޔަމަންވުން ނޫން ގޮތެއް ދައުލަތުގެ މުވައްޒަފަކަށް ނޯންނާނެއެވެ. އެކަމުން ރައީސް ޔާމީންވެސް އިސްތިސްނާއެއް ނުވެއެވެ.\nކުރިއަށް ވޯޓު ދޭންވީ ކޮން ކެންޑިޑޭޓަކަށް؟\nފަހަތަށް ސިޔާސީ ޕާޓީއެއް އުފެއްދުން\nރިޔާސީ އިންތިޚާބު ނިމި، އިންތިޚާބީ ރައީސްއަށް ވެރިކަމާ ޙަވާލުވެވޭނޭ މަގުތައް ކޮށެވި އާރާސްތުވެގެން ދިއުމުން ދެން ފެންނަން ފެށީ އާދަޔާ …


Vaki rufiyaain musaara dhinumun court ah\nއެންޑްރެއަސް އަށް މުސާރައަށް ލިބުނު ވަކިލާރިތައް\nވަޒީފާ އަދާކުރާ ތަނުގެ ވެރިންނާއި މުވައްޒަފުންގެ މެދުގައި އަބަދުވެސް މައްސަލަތައް ޖެހެ އެވެ. މިއީ ދުނިޔޭގެ ހުރިހާ ގައުމެއްގެ ހުރިހާ އޮފީހެއްގައި ކަހަލަ ގޮތަކަށް ދިމާވާ ކަމެކެވެ. ގިނަ ފަހަރަށް މިގޮތަށް ޖެހޭ މައްސަލަތައް މާ ސީރިއަސް ކަމަކަށް ނުވެ އެކަމެއް ހައްލު ކުރެވެ އެވެ. ނަމަވެސް އެމެރިކާގެ ކާރު މަރާމާތުކުރާ ގަރާޖެއްގައި މަސައްކަތްކުރާ މީހަކު އޭނާގެ މަސައްކަތުގެ މާހައުލާ ހިތްހަމަނުޖެހި ވަޒީފާއިން ވަކިވުމުން އޭނާގެ ބޮސް އެންމެ ފަހުގެ މުސާރަ ދިން ގޮތުގެ ވާހަކައަކީ މިހާރު އިންޓަނެޓުގައި އެންމެ ހިނގާ އެއް ވާހަކައަށް ވަނީ ވެފަ އެވެ. ސަބަބަކީ ބޮސް އެމީހާ އަށް މުސާރަ ދިނީ ވަކި ލާރިން ކަމަށް ވެފައި މުސާރަ ދިންލެއް މޮޅުކަމުންނެވެ. މިކަމާ ރުޅިގަދަވެ ވަޒީފާ އަދާކުރި މީހާ މިހާރު ވަނީ މި މައްސަލަ ކޯޓަށް ހުށަހަޅާފަ އެވެ.\nޖޯޖިއާގެ ފެޔެޓްވީލްގައި ދިރިއުޅޭ އެންޑްރެއަސް ފްލެޓެން އަކީ ކާރު މެކޭނިކެކެވެ. އެންޑްރެއަސް އާއި އޭނާގެ ބޮސް އާ މައްސަލަޖެހި ވަޒީފާއިން ވަކިވާން އެންޑްރެސް ނިންމި އެވެ. އަދި އޭނާ އެހާތަނަށް ކުރި މަސައްކަތަށް ވާ މުސާރަ ދޭން ވެރިމީހާ ކިބައިން އެންޑްރެއަސް އެދުނެވެ.\nއެންޑްރެއަސް ކުއްލިއަކަށް ވަޒިފާ ދޫކޮށްލަން ނިންމުމުން އޭނާގެ ބޮސް ވަރަށް ހިތްހަމަ ނުޖެހުނެވެ ހިތްހަމަނުޖެހުނަސް އެންޑްރިއަސް އެދުނު ގޮތަށް ވަޒީފާއިން ވަކިކޮށް އޭނާއަށް ދޭންޖެހޭ މުސާރަ ބޮސް ވަނީ ވަރަށް ރަނގަޅަށް ދީފަ އެވެ.\nއެންޑްރިއަސް ބުނި ގޮތުގައި އޭނާއަށް މުސާރަ ދިނީ ވަރަށް މޮޅަށެވެ. ކުންފުނިން ފޮނުވި މީހަކު އައިސް އޭނާގެ ގޭ ދޮރުމައްޗަށް އޭނަގެ މުސާރައޭ ކިޔާފައި ވަކިލާރިތަކެއް އޮއްސާލާފައި ދިޔައީ ކަމަށް އެންޑްރިއެސް ބުންޏެވެ.\nއެންޑްރިއަސް އިތުރަށް ބުނީ ވަކިލާރިތައް ހުރީ ގިރީހުން ތަތްތެޅިފައިކަމުން އެ ލާރިތައް ނަގައިގެން ގެންގޮސް ގުނަން ވެސް އޭނާއަށް ވަރަށް ބޮޑު ތަކުލީފަކަށް ވީކަމަށެވެ.\nއެންޑްރެއަސް ގަބޫލުކުރާ ގޮތުގައި އޭނާގެ މުސާރަ އާއި އެހެނިހެން އިނާޔަތްތަކުގެ ގޮތުގައި މަދުވެގެން 915 ޑޮލަރު އޭނާއަށް ލިބެން ޖެހޭނެ އެވެ. ނަމަވެސް ގޭދޮރަށް އޮއްސާލި މި ވަކި ލާރިތަކުގައި އެ އަދަދު ހަމަ ނުވާ ކަމަށް ވެސް އެންޑްރެސް ބުންޏެވެ.\nއެންޑްރެއަސް ބުނަނީ މުސާރައަށް ދިން ފައިސާތައް ވީލްބަރޯއަކަށް އަޅައިގެން ގެންގޮސް ވިނެގާ އާއި ސައިބޯނިން އެންމެ ފުރަތަމަ ރީތިކޮށް ދޮންނަން ވެސް އެތައް ރެއެއް ނެގި ކަމަށެވެ. އަދިވެސް ހުރިހާ ލާރިތައް ނުގުނޭ ކަމަށާއި އެންމެފަހުން އެއް ލާރީގެ ބަރުދަނާއި ހުރިހާ ލާރިއެއްގެ ބަރުދަން ވަޒަންކޮށް އަގު ހެދިއިރު އޭނާއަށް ލިބިފައިވަނީ ގާތްގަނޑަކަށް 504 ޕައުންޑް ކަމަށް އެންޑްރިއެސް އަންދާޒާ ކުރެ އެވެ.\nއަންޑްރެއަސް ވަނީ އޭނާގެ މުސާރައަށް ލިބުނު ލާރި ގޯނީގެ ފޮޓޯތައް ސޯޝަލް މީޑިއާގައި ހިއްސާކޮށް އެންމެންނަށް މި ދައްކާފަ އެވެ.\nމި ފޮޓޯތައް ވައިރަލްވެ މިކަމުގެ ޝަކުވާ ޔޫއެސް ޑިޕާޓްމަންޓް އޮފް ލޭބާ އަށް ހުށަހެޅި އެ ފަރާތުން މައްސަލަ ބަލަން ފެށީ އެވެ. މި މައްސަލަ ބެލި އޮފިޝަލުން ބުނެފައިވަނީ އެންޑްރެއަސް ވަޒީފާ އަދާކުރި ކުންފުނިން ވަނީ ލޭބާ އަދި އޯވަޓައިމް ގާނޫނާ ޚިލާފު ވެފައި ކަމަށެވެ.\nއޭލިއަން ބަލަން މަތިންދާބޯޓެއް ވަގަށް ނަގަން އުޅެފި


Raajjeygai zakaathaa behey idhaaraa eh hadhan jehey: Dr. Shaheem – adduLIVE\nރާއްޖޭގައި ޒަކާތާ ބެހޭ އިދާރާއެއް ހަދަން ޖެހޭ\nMay 04, 2022, 10:18 އަހުމަދު އަދްޝަން\nރާއްޖޭގައި ޒަކާތާ ބެހޭ ހާއްސަ އިދާރާއެއް ހަދަން ޖެހޭ ކަމަށް ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު ވިދާޅުވެއްޖެ އެވެ.\nއޭނާ ކުރެއްވި ޓްވީޓްތަކެއްގައި ވިދާޅުވީ "މޯލްޑިވްސް ޒަކާތު ހައުސް" ގެ ނަމުގައި ހާއްސަ އިދާރާއެއް އުފައްދައި ޒަކާތާ ގުޅުން ހުރި ކަންކަން އެތަނުގެ ދަށުން ކުރުމަކީ ގައުމުން ފަގީރުކަން ވެސް ނައްތައިލެވޭ ކަމެއް ކަމަށެވެ.\n"ޒަކާތާ ބެހޭ ޚާއްޞަ އިދާރާއެއް އުފައްދައި، އަހަރުން އަހަރަށް ލިބޭ ޒަކާތް ބެހުމުގެ އިތުރުން، ދައުލަތުގެ ބެލުމުގެ ދަށުން ވަކި މިންވަރެއް ބެހެނިވެރިންގެ ޙައްޤުގައި އިންވެސްޓްކުރުމަކީ ޤައުމުން ފަޤީރުކަން ނައްތާލުމުގެ މަގެއް." ޝަހީމް ވިދާޅުވި އެވެ.\nއޭނާ ވިދާޅުވީ އެގޮތަށް ކުރެވޭ އިންވެސްޓްމަންޓްތަކުން ލިބޭ ފައިދާއިން ފަޤީރުންނަށް ބޭނުންވާ އެންމެހާ ޒަރޫރީކަންކަން ވެސް ހަމަޖެއްސޭނެ ކަމަށެވެ.\n"މިސާލަކަށް ދިރިއުޅޭނެ އެޕާޓްމަންޓް ދިނުމާއި ބޭސް ފަރުވާ އާއި ތަޢުލީމާއި މިފަދަ ކަންކަން ދަރަންޏަކާ ނުލައި ކުރެވިދާނެ،" ޝަހީމް ވިދާޅުވި އެވެ.\nދިވެހިރާއްޖޭގައި ( މޯލްޑިވްސް ޒަކާތު ހައުސް) ގެ ނަމުގައި ޒަކާތާ ބެހޭ ޚާއްޞަ އިދާރާއެއް އުފައްދައި، އަހަރުން އަހަރަށް ލިބޭ ޒަކާތް ބެހުމުގެ އިތުރުން، ދައުލަތުގެ ބެލުމުގެ ދަށުން ވަކި މިންވަރެއް ބެހެނިވެރިންގެ ޙައްޤުގައި އިންވެސްޓްކުރުމަކީ ޤައުމުން ފަޤީރުކަން ނައްތާލުމުގެ މަގެއް.\n— Mohamed Shaheem Ali Saeed (@Mohamedshaheem1) May 3, 2022\nއޭނާ ވިދާޅުވި ގޮތުގައި ޒަކާތަށް ހާއްސަ އިދާރާއެއް އުފައްދައި ހިންގުމަށް ދައުލަތުގެ ބަޖެޓުން ހަރަދު ވެސް ކުރާކަށް ނުޖެހޭނެ އެވެ.\n"އެ އިދާރާއެއް ވަންނާނީ ޒަކާތުގެ (ޢާމިލް) ގެ މަފްހޫމުގެ ތެރެއަށް. ނަތީޖާ އަކީ އެ އިދާރާ ހިންގުމުގެ އެންމެހާ ޚަރަދެއް ކުރާނީ ސީދާ ޒަކާތުގެ ޢާމިލުންގެ ބައިން. ޢާމިލުންނަކީ ޒަކާތް ނަގައި ބަހާ ފަރާތް." އިސްލާމިކް ޔުނިވަސިޓީގެ ޗާންސެލަރުގެ މަގާމު ވެސް އަދާކުރެއްވި ދީނީ އިލްމުވެރިޔާ ވިދާޅުވި އެވެ.\nރާއްޖޭގައި މިހާރު ފަގީރުންނާ ގުޅޭ ކަންކަން ކުރިއަށް ގެންދަނީ ސީދާ އިސްލާމިކް މިނިސްޓްރީގެ ދަށުންނެވެ.


Gaumu anekkaves baghaavaatheh ge thunfai machchah\nގައުމު އަނެއްކާވެސް ބަޣާވާތެއްގެ ތުންފަތް މައްޗަށް\n-7months ago 10 - އަމްރު ރއ\n2012 ވަނަ އަހަރުގެ ފެބްރުއަރީ މަހުގެ7ވަނަ ދުވަހު އޭރުގެ ރައީސް މުހައްމަދު ނަޝީދު ވެރިކަމުން ބޭލީ ބަޣާވާތަކުންކަމަށް އެކިފަހަރުމަތިން ދިވެހި ރާއްޖޭގައާއި އަދި ބައިނަލް އަގުވާމީ އެކިއެކި ފޯރަމްތަކުގައި ނަޝީދު ވިދާޅުވަމުން ގެންދަވެއެވެ.\nއެއްފަހަރު ވިދާޅުވީ ބަޣާވާތްކުރީ އެމަނިކުފާނުގެ ނާއިބް ރައީސް މުހައްމަދު ވަހީދު ކަމަށެވެ. އަނެއް ފަހަރު ހަދާންވާގޮތުން ގދ ތިނަދޫގައި ވާހަކަފުޅު ދައްކަވަމުން ވިދާޅުވީ އެއީ ވަހީދުގެ ކަމެއް ނޫންކަމަށެވެ. ވަހީދަށް އެވަރުގެ ކަމެއް ނުކުރެވޭނެއެވެ. މައުމޫންގެ ކަމެއްކަމަށެވެ. ދެން ދުވަސްކޮޅަކުން ވަހީދުގެ ބޮލަށް އަނެއްކާ ޖެއްސެވިއެވެ. އޭގެފަހުން ރާއްޖޭންބޭރުގެ ޓީވީއަކަށް އަރައި އިންނަވައި ވިދާޅުވީ ބަޣާވާތްކުރީ މައުމޫން ކަމަށެވެ.\nފެބްރުއަރީ ހަތްވަނަ ދުވަސް އައުމުގެ ކުރިން ބަޣާވާތެއް ބަޔަކު ގެންނަން އުޅޭކަމަށް ވެގެން ލޮނުޒިޔާރަތްކޮޅުގައި އޮތް ސިފައިންގެ ރަސްމިއްޔާތަކަށް ރައީސް ނަޝީދު ވަޑައިގަންނަވަން އޮތް އޮތުން ކެންސަލްކުރައްވަން ޖެހިވަޑައިގަތެވެ. އެކަން އެމްއެންޑީއެފްގެ އިންޓެލިޖެންސުން ރަނގަޅަށް ތަހްގީގު ހިންގައި ބެލިއިރު ވީގޮތަކީ އޮލިމްޕަސްކައިރީގައި ހުރި ހޮޓަލަކަށް ސައިބޯން އެރިދެމީހަކު ސައިގައި ތިބެގެން ތެޅި ހުސް އަނގަތަކެއް އަޑުއިވިގެން އެތާ ސައިބޯން އިން އެހެންމީހަކު ކުއްލިއަކަށް ސީރިއަސްވެ އަވަސްއަރައިގަނެގެންގޮސް ރިޕޯޓްކޮށްގެން އެކަމާ ބިރުފުޅުގަތީއެވެ.\nތަހްގީގު ހިންގީ ރައީސް އަވަހާރަކޮށްލަން ބަޔަކު ރާވާފައިވާކަމަށް ބަލައިގެންނެވެ. ތަހްގީގުން އެގުނީ ހުސްއަގަތަކެއްކަމަށެވެ. އޭގެފަހުން އިދިކޮޅު ބަޔަކު މަގުމައްޗަށް އެއްވެލިޔަސް ބަޣާވާތެއް ގެންނަން އުޅޭކަމަށް ވިދާޅުވެއެވެ. އެންމެފަހުން ސިފައިން ބަރުހަތިޔާރާއި ޓޭންކާއެކު މަގުމައްޗަށް ނެރެ ދަންވަރުގެ ގަޑިއެއްގައި މީހެއްގެ ގެއެއްގެ ދޮރުވަށްޓާލާފައި ވަދެ ކްރިމިނަލް ކޯޓްގެ ޖަޖު ވަގަށް ނެގިއެވެ. އެކަންނުކުރުމަށާއި އެކަމުގެ ނަތީޖާ ހިތިވެދާނެކަމަށް އެރުވި އެއްވެސް ލަފައެއް ގަބޫލުފުޅެއް ނުކުރެއްވިއެވެ.\n7 ފެބްރުއަރީގައި ރައީސް ނަޝީދު އިސްތިއުފާ ދެއްވުން\nއޭރު ރައީސް މުހައްމަދު ނަޝީދުގެ އެންމެ އަރިސް އެއްބޭފުޅަކީ މިއަދު ރާއްޖޭގެ ރައީސްކަމުގެ މަގާމުގައި ހުންނެވި އިބްރާހިމް މުހައްމަދު ސާލިހެވެ. އެއީ އެންމެ ހެޔޮއެދޭ އެންމެ ގާތް އަބަދުވެސް އެކީގައި އުޅުއްވަމުންގެންދެވި ރަހްމަތްތެރިޔާއެވެ.\nފެބްރުއަރީ7އައިއިރު އިބްރާހިމް މުހައްމަދު ސާލިހްގެ އެއްވެސް ލަފަޔެއް ނަޝީދު ނާއްސަވާތީ ސާލިހް ހުންނެވީ ސަފުން ބާކީވެފައެވެ. ނަޝީދުގެ ނަޒަރުގައި އެމަނިކުފާނުހާ މޮޅު ސިޔާސީ ކުޅި ކުޅުއްވަން އެކަށޭނަ ބޭފުޅެއް މަދުވާނެއެވެ. އެކަމަކު އެމަނިކުފާނުގެ ކެބިނެޓާއި އަދި ހެޔޮއެދޭ އެންމެން އިސްތިއުފާ ނުދެއްވަހަރޭ ގޮވަގޮވައި އޮއްވައި ކެބިނެޓްގައި ވަޒީރުންގެ ލޮލަށް ގޮވާފައި ނުކުންނަވައި އިސްތިއުފާދެއްވައި ދެން ދުވަހަކުވެސް ދިވެހި ރާއްޖޭގެ ރައީސްކަމަށް ކުރިމަތިނުލައްވާނެކަމަށް ހުވާކުރައްވާފައި ނުކުމެ ދެން އެހިގި ކަމެއް ހިގައި އަދި ޖެހިގެން އައި ރިޔާސީ އިންތިޚާބުގައިވެސް ބަލިވެ، ވެރިކަމަށް އެރި ޔާމީންއާއި ކުޑަދުވަސްކޮޅު ހިނިތުންވެ ވާހަކަދައްކާ ހަދާލާފައި އެނުކުތީ ބަޣާވާތަކުން ވެރިކަންވަށްޓާލުމަށް މަގުމައްޗަށެވެ.\nޔާމީންގެ ވެރިކަން ވަށްޓާލާފައި ވެރިކަމަށް ލާނީ ގާސިމް އިބްރާހިމްކަމަށް ގާސިމްބޮލަށް ރަނގަޅަށް އެރިވަޑައިގެން ކުރައްވަން އުޅުއްވިކަންކަމުގެ ނަތީޖާއަކަށްވީ އިސްގާޒީ ހައްޔަރުކުރަން ކުރިއަމުރުގެ ޝަރީއަތް އެފުލުފުލުގައި ގެންގޮސް ކުށްވެރިވެ ޖަލަށްވަންނަންޖެހުމެވެ.\nދެން ޖަލުން ފިއްލަވައިގެން ރާއްޖޭން ބޭރުގައި ހުންނަވަނިކޮށް އެމަނިކުފާނުގެ ރަހްމަތްތެރިޔާ ރިޔާސީ އިންތިޚާބަށް ނުކުންނަވައި ވެރިކަން ހޯއްދަވައި ޖަލު ބަންދުން ވީއްލުވައި ބޮޑު އަރުމާޒުކޮޅެއްގައި މީހުންގެ އަތްދަނޑިމަތިން ގެނެސް މާލެބޭލުމުން އިންތިޚާބަކަށް ނުކުމެ ކާމިޔާބުހޯދައި ރައްޔިތުންގެ މަޖިލީހުގެ ރައީސްކަމުގެ ދާނުގައި ޖެހުނުހިދު އަނެއްކާވެސް ސިކުނޑީގައި އެބުރެންފެށީ ބަޣާވާތެކެވެ. ބަޣާވާތެކެވެ. ކޮންމެވެސް ބަޔަކު އަނެއްކާވެސް ބަޣާވާތެއް ކުރަން އުޅޭކަމަށް އެކިފަހަރު މަތިން ތުހުމަތުކުރައްވައި އެބަ ވާހަކަފުޅު ދައްކަވައިފިއެވެ.\nސަރުކާރު ހިންގުމުގެ ބާރުތައް މަޖިލީހުގެތެރެއަށް\nދިވެހި ރާއްޖޭގެ ސިޔާސީ މަސްރަހަށް ނަޒަރު ހިންގާލީމާ ފެންނަނީ އެންމެ މަންޒަރެކެވެ. ނަޝީދަށް ހެދިގޮތަށް ރައީސް އަބްދުﷲ ޔާމީންގެ މައްޗަށް، ދެން އޮންނަ ރިޔާސީ އިންތިޚާބަކަށް ނުނުކުމެވޭވަރަށް، 15 އަހަރުގެ ޖަލު ހުކުމެއް އިއްވައި ޖަލަށްލާން އަޑިއަޑިން ރޭވެމުންދާއިރު ޔާމީން ކުރައްވާހާވެސްކަމަކީ ބުރަހެލި ކަމާއެކުވެސް ރަށްރަށަށް އަރުއްވައި އެމަނިކުފާނުގެ ވެރިކަމުގައި އަޅުއްވާފައިވާ ކުދި ފުޓްބޯޅަ ދަނޑުތަކުގައި ފުޓްބޯޅަ ކުޅުއްވުމެވެ.\nގާސިމް އިބްރާހިމް ފެންނަނީ ސަރުކާރުން ދެއްވި ހެޔޮވަރުގެ ބަދަލަކާއެކު ގެކޮޅުގައި ތަންކޮޅެއް ބޮޑަށް އަރާމުކުރައްވާތަނެވެ. ހަރާތްތައް ހަލުވިވެފައި ގޮތް ނޭގެނީ ރައްޔިތުންގެ މަޖިލީހުގެތެރެއިންނެވެ. ބަޣާވާތެއްގެ ރަނގަބީލުގެ އަޑު އެބަޖައްސަވައެވެ.\nރައީސުލްޖުމްހޫރިއްޔާގެ ވަރަށް ގިނަ ބާރުތައް ރައްޔިތުންގެ މަޖިލީހުގެތެރެއަށް ފިރުކައިގަނެވިއްޖެއެވެ. ރައްޔިތުންގެ މަޖިލީހުގެތެރޭގައި ކުޑަސަރުކާރެއް ހަދައިފި ކަހަލައެވެ. ސަރުކާރުގެ ސިޔާސަތުތައް ހިންގާނެ ގާނޫން ހެދުމުގެ ބާރު އެގްޒެކްޓިވް ޕަވަރގެތެރެއިން ނިގުޅައި ގަނެވިއްޖެއެވެ. އިންޒާރެއް ފޮނުވަމުންނެވެ. އަހަރެމެން ބޭނުން ގާނޫނެއް އަހުރެމެން ފާސްކޮށްހަދާނަމެވެ.\nސިޔާސީ ކަންކަމަށް ބާލިޣްނުވާ އަދި ރަނގަޅަށް ޝަރުއީކަންކަމަށް ތަންދޮރުނުފިލާތިބި ބަޔަކު ފާކޮށްގެން ފަނޑިޔާރުގޭގެ ބާރުތައް މަޖިލީހުގެތެރެއަށް ދަމައިގަނެވިއްޖެއެވެ.\nރައީސް މުހައްމަދު ނަޝީދު ހިއްޕުޅާ ނުވާ ކޮންމެ މީހަކު މަޖިލީހުގެތެރެއަށް ދަމައިގެނެސް ވަޒީފާތަކުން ވަކިކޮށް ހަދަންފަށައިފިއެވެ. މަޖިލިސްގެ ކޮމެޓީތަކެކޭ އަސްކަރީ ކޯޓްތަކެކޭ ތަފާތެއް ނެތެވެ. ދައުލަތުގެ ޚާރިޖީ ސިޔާސަތު ކަނޑައެޅުމުގެ ބާރުވެސް މުށުތެރެއަށް ރަނގަޅަށް ގެންނަވައިފިއެވެ. ރައީސުލް ޖުމްހޫރިއްޔާ ކުރައްވާކަންކަން އަވަސްއަރުވާލައިގެން ރައްޔިތުންގެ މަޖިލީހުގެތެރެއަށް ގެނެސް ކޮށް ނިންމައިލަނީއެވެ. މަރުކޮމިޝަންގެ ރިޕޯޓަކީ މިސާލެކެވެ. އިސްލާމްދީނާއިގުޅޭގޮތުން ގަޑުބަޑެއް ހިލުވާލެވިއްޖެއެވެ. ސަރުކާރާ ދެކޮޅަށް ރައްޔިތުންގެ ބަޔަކު މަގުމައްޗަށް ނުކުމޭތޯއެވެ.\nއެމްޑީޕީގެތެރެއިން ރައީސް ސާލިހްގެ ބާރުތައް ކަނޑުވާލަނީ\nދެން މިހާރު ކުރައްވާ އެންމެ އާދަޔާޚިލާފް އެއްކަމަކީ މިދަނޑިވަޅުގައި އެމްޑީޕީގެ ރައީސްކަމުގެ ގޮޑިކޮޅު މިލްކުކުރައްވަން ފުންމަވައިގަތުމެވެ. އެމްޑީޕީގެ ދުސްތޫރުގައި އޮންނަނީ އެޕާޓީގެތެރެއިން ރައީސުލްޖުމްހޫރިއްޔާކަމުގެ މަގާމަށް އިންތިޚާބުކުރެވޭ ފަރާތަކީ ޕާޓީގެ ރައީސްގެ މަސްއޫލިއްޔަތު އުފުލާ އެންމެ އިސް ފަރާތްކަމަށެވެ.\nމިވަގުތު ޕާޓީގެ ދުސްތޫރުގައިބުނާގޮތުން އެމަގާމުގައި ހުރީ ރައީސް އިބްރާހިމް މުހައްމަދު ސާލިހެވެ. އެންމެ ބާރުގަދަ ބޭފުޅަކަށްވާނީ ސާލިހެވެ. އެކަމަކު ޕާޓީން އިންތިޚާބުވި ރައީސަށް އަހަރުދުވަސްވެސް ނުވަނީ އޭނާގެ ބާރުތައް ޕާޓީގެތެރެއިން ދަމައިގަންނަނީއެވެ. މިއީ ޕާޓީގެ ތާއީދުއޮތީ ކޮން ފަރާތަކަށް ދައްކައިލުމެކެވެ. އިސްއުފުލާލަން ކެރުނު މީހަކު ނެތެވެ.\nމިހުރިހައި ކަމެއްގެ އާޚިރް ނަތީޖާ މިހުއްޓެނީ ފަހެ ކޮންހިސާބަކަށްތޯއެވެ. ރަނގަޅަށް ވިސްނައި ފިކުރުކޮށްލުމުން ފެންނަނީ ހަމަ އެންމެ މަންޒަރެކެވެ. ރައީސް އިބްރާހިމް މުހައްމަދު ސާލިހްގެ ޕާޓީ އެމްޑީޕީން، އެމަނިކުފާނު މަޑުމަޑުން އެކަހެރިކުރަމުން ބާރުކަނޑުވަމުން، ނިކަމެތިކުރެވެމުން، އެމަނިކުފާނުގެ ސަރުކާރު ފަޟީހަތްކުރެވެމުން، ރައްޔިތުންގެ ކުރިމަތީގައި އަގުވެއްޓެމުންގޮސް ދައުލަތުގެ ވަލީއާއި ރައްޔިތުންގެ މަޖިލީހުގެ ރައީސް ހަވާލުވާ ދަރަޖައަށް ކަންކަން ގެންދިއުމެވެ.\nއެހާއިރުން ކުއްލިގޮތަކަށް ބަރުލަމާނީގެ ބަހުސް ރައްޔިތުންގެ މަޖިލީހުގެތެރެއަށް އެމްޑީޕީގެ ރަންރީނދޫ ލޭހިގާ މެމްބަރަކު ވައްދައިލުމާއެކު ބަހުސްފަށައި ދައުލަތް ހިންގުމުގެ ނިޒާމު، އިބްރާހިމް ޝިހާބު ވިދާޅުވެފައިވާ ފަދައިން ބަދަލުކޮށްލުމަށް ހާލަތުއް ޟަރޫރިއްޔާ އޮންނާނީ އައިސް ޖެހިފައެވެ.\nވަލީއާއި ހަވާލުވާނީ ރައްޔިތުންގެ މަޖިލީހުގެ ރައީސެވެ. މީގެކުރިން ދިވެހި ތާރީޚްގައި މިހެން ހިގާފައި ހުންނަކަންކަން ގޮސް ނިމެނީ ބަޣާވާތަކުންނެވެ. ފެންނަ ފެނުމަށް މިފަހަރުގެ ބަޣާވާތުގައި އުޅުއްވާތަންވެސް ފެންނަނީ ފެބްރުއަރީ ހަތެއްގެ ބަޣާވާތުގެ މޭސްތިރިއާއި އޭގެފަހުން އައި ސަރުކާރުތައް ވަށްޓާލަން ބަޣާވާތް ކުރި މާސްޓަރެވެ.\nހިބަރުވަދުގައި ހުސްބުޅީގައި ދިވެހި ރާއްޖޭގައި ފުރަތަމަ ފަހަރަށް ޖުޑިޝަލްކޫއެއް ގެނައުމަށް އުޅުއްވި ކުރީގެ އުއްތަމަ ފަނޑިޔާރު އަބްދުﷲ ސައީދު ނުހިމަނައެވެ. ކޮންމެއަކަސް ރައީސް އިބްރާހިމް މުހައްމަދު ސާލިހްގެ ރިޔާސަތަށް އަހަރުދުވަސްވެސް ނުވަނީސް އެމަނިކުފާނުގެ ޕާޓީން ރާވައިގެން ބަޣާވާތެއްގެ ތުންފަތްމައްޗަށް ގައުމު ވަށްޓާލައިފިކަމަށް މިހާރު ފެންނަމުންދާކަންތައްތަކުން ބުނެދެއެވެ.\nސޯލިހު ރަގަޅެކޭޭ ނުބުނެވޭނެ\nކަލޭމެން ދީނާއި މިނިވަންކަން އަރައިގަންނަންޏާ ރައްޔިތުން ނިކުންނާނެ، ދެން ވެރިކަން ބަދަލު ވީމާ ނަޢާވާތޭ ކިޔައިގެން ހަޅޭލެވިކަސް ކާކު އެއަޑު އަހާނީ، ވެރިކަން ލިބުނީމަ ރީއްޗަށް ހެޔޮ ވެރިކަމަށް ކުރަންވީނުންތޯ ގަދަބަސް ނުބުނެ\nތިޔަ ފަދަ ހައްޤު ބަސް ބުނުމުގެ ސަބަބުން ހިތަށް ވަގުތީ ހަމަޖެހުމެއް ލިބިއްޖެ. ޢަލް ޙަމްދު ލިﷲ!! ޝުކުރިއްޔާ!!!!!!!!\nހުރިހާވެސް ނުބަޔަކީ އަންނި ރައީސް ސޯލިހަކީ ރަންގަޅު ބޭފުޅެއް\nވަރަށް މޮޅު ބޭފުޅަކު ލިޔުއްވާފައިވާ އެހާމެ ތެދު ލިޔުމެއް.\nބަޣާވާތް ކުރަން މަޖްބޫރު ކުރަނީ މިމީހުންގެ ގޮތް ނޭންގޭ އެޖެންޑާ..ވެރިކަން ލިބުމާއިއެކު ބައިވެރިން ސަރުކާރާއި މުވައްސަސާތަކުގެ އިސްމީހުނަށްއައްޔަނުކޮށް މިގްރޫޕްގެ ޓާސްކް ފަށަނީ..މިފަހަރު މަޖިލިސް ބޮޑުތަނުން ލިބުމާއިއެކު ލާދީނީ އެޖެންޑާ މެކުހަށް ޖަހާލީ..\nބޭނުން އިރަކު ފައިސާ ޗާޕްކުރެވޭނެތަ؟01 week ago\nއާބާދީގެ ނިސްބަތުން ކޮވިޑް-19 އެންމެ ބޮޑަށް ފެތުރިފައިވާ ގައުމު ތަކުގެ ލިސްޓުގެ 33 ވަނާގައި ރާއްޖެ52 weeks ago\nބައިސްކޯފުން މިފަހަރު ދިވެހިން ގެންގޮސްދެނީ މަލިކަށް!03 weeks ago\nއިގްތިސާދީ ދަތިކަމުގައި ފްރީލާންސަރުންނަށް ސަރުކާރުން ގޮތެއް ހޯދައިދޭންޖެހިފައި!03 weeks ago\nތިބާއަށްވުރެ ނިކަމެތީން މުޖުތަމައުގައި އެބަތިއްބެވެ!01 month ago\nދުނިޔޭގެ ހުރިހައި ގައުމެއްގެ މީހުން ފޭސް މާސްކު އަޅައިފި! އެކަމަކު އަހަރެމެންގެ ރާއްޖެ؟؟01 month ago\nޔާމީނާއި ބައްދަލުކުރަން ޖާބިރަށް ފުރުސަތު ނުދޭން ނިންމައިފި05 months ago


މާދަމާ މެންދުރު2އިން ހަވީރު4އަށް ހުޅުލޭގެ އެއްގަމާއި ފަޅުތެރެ ބަންދުވާނެ\nބަންގްލަދޭޝްގެ ބޮޑުވަޒީރު ޝައިޙް ޙަސީނާ، ރަސްމީ ދަތުރުފުޅެއްގައި މާދަމާ ރާއްޖެ ވަޑައިގަތުމަށް ހަމަޖެހިފައިވާތީ ސެކިއުރިޓީ ބޭނުމަށް ވެލާނާ އިންޓަރނޭޝަނަލް އެއަރޕޯޓުގެ މަގާއި ފަޅުތެރެ ބަންދުކުރުމަށް ހަމަޖެހިފައިވާ ކަމަށް މޯލްޑިވްސް އެއަރޕޯޓްސް ކޮމްޕެނީ ލިމިޓެޑުން ހާމަކޮށްފިއެވެ.\nއެގޮތުން މާދަމާ މެންދުރު2އިން ހަވީރު4އަށް ހުޅުލޭގެ އިންޓަރނޭޝަނަލް ޓަރމިނަލްގެ އުތުރު ކަންމަތިން ފެށިގެން ކާގޯ ބިލްޑިންގ ދެކުނު ކަންމައްޗާއި ހަމައަށް ބަންދުކުރެވޭނެކަމަށް އެމް.އޭ.ސީ.އެލްއިން މަޢުލޫމާތުދެއެވެ. އަދި ހުޅުލޭގެ އެއްގަމާއި ފަޅުތެރެވެސް މިގަޑިތަކުގައި ބަންދުކޮށް ސެކިއުރިޓީގެ ބެލުމުގެ ދަށަށް ގެނެވޭނެއެވެ. މި ސަރަޙައްދުގެ ފަޅުތެރެއަށް އެއްވެސް އުޅަނދެއް ވަދެނުކުތުން އަދި ފަޅުތެރޭގައި ބޭއްވުން މަނާވާނެއެވެ. މިގަޑީގައި ކަނޑު އުޅަނދު ފަހަރަށް ބޭނުން ކުރެވޭނީ ހުޅުލޭގެ ދެކުނުގައިވާ ނެރު އެކަނި ކަމަށްވެސް އެމްއޭސީއެލްއިންވަނީ ހާމަކޮށްފައެވެ.\nމާދަމާ މެންދުރު2އިން ހަވީރު4އަށް ހުޅުލޭގެ އިންޓަރނޭޝަނަލް ޓަރމިނަލްގެ އުތުރު ކަންމަތިން ފެށިގެން ކާގޯ ބިލްޑިންގ ދެކުނު ކަންމައްޗާއި ހަމައަށް އެއްވެސް ބާވަތެއްގެ ވެހިކަލެއް ނުދުއްވޭނެތީ ފުލުހުންގެ އިރުޝާދާއި އެއްގޮތަށް އިންޓަރނޭޝަނަލް ޓަނމިނަލްގެ އުތުރު ކަންމަތިން ( ބޮލިބުރު ކައިރިން) ޢާއްމު އުޅަނދުފަހަރު އަނބުރާލެވޭ ގޮތަށް ވަނީ ހަމަޖައްސާފައެވެ. އަދި ފުލުހުން އިރުޝާދު އެއްގޮތަށް އެސަރަޙައްދުތަކުގައި ހިނގައި އުޅެވޭނެއެވެ.\nއެހެން ނަމަވެސް ދުއްވާ އެއްޗިއްސާއި ހިނގައި ބިނގާވެ އުޅުން މުޅިން މަނާ ވަގުތުކޮޅެއް އަންނާނެ ކަމަށް މޯލްޑިވްސް އެއަރޕޯޓްސް ކޮމްޕެނީއިން ވަނީ ބުނެފައެވެ. މި ވަގުތުތަކުގައި އެމް.ޓީ.ސީ.ސީގެ ބަސް މަޑުކުރާނީ ވެސްޓަރން ޕާކިން ޒޯންއަށެވެ.\nބަންގްލަދޭޝްގެ ބޮޑުވަޒީރު ޝައިޙް ޙަސީނާ، ރާއްޖެއަށް ކުރައްވާ ދެ ދުވަހުގެ މި ދަތުރުފުޅަކީ ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް މި އަހަރުގެ މާރޗް މަހު ބަންގްލަދޭޝަށް ކުރެއްވި ދަތުރުފުޅުގެ ތެރެއިން އެރުވި ދަޢުވަތަކަށް ކުރައްވާ ދަތުރުފުޅެކެވެ.\nމި ދަތުރުފުޅުގައި ދެ ޤައުމުގެ ދެމެދު އެކި ދާއިރާތަކުން ގުޅުން ބަދަހިކުރުމާ ގުޅޭ ގޮތުން ރަސްމީ މަޝްވަރާތައް ބޭއްވެވުމަށް ވަނީ ހަމަޖެހިފައެވެ. އަދި ދެ ޤައުމުގެ ދެމެދު އެކި ދާއިރާތަކުން ގުޅުން ބަދަހިކުރުމުގެ ގޮތުން ފަހުމުނާމާތަކެއްގައި ސޮއިކުރުމަށް ވަނީ ހަމަޖެހިފައެވެ.\nއެގޮތުން މަސްވެރިކަމާއި މީހުން ބިނާކުރުމާއި ތަޢުލީމަކީ މިހާރުވެސް ދެ ޤައުމުގެ ދެމެދު ގާތް ގުޅުމެއް އޮންނަ ބައެއް ދާއިރާތަކެވެ. ދެ ޤައުމު ދެމެދު ސޮއިކުރެވޭ މި އެއްބަސްވުންތަކާއެކު ދެ ޤައުމުގެ މެދުގައި އޮތް ގުޅުން އިތުރަށް ވަރުގަދަވެ ހަރަދަނާވެގެންދާނެއެވެ.\nއަރުޝީފަށް ނެގީ 21/12/2021 10:07\nއެންމެފަހުން އަޕްޑޭޓްކުރީ 21/12/2021 10:07\nއަހްމަދު އިޒްމީމް 14 މިނެޓު ކުރިން\nޝައިހާން ޒަރީރު 25 މިނެޓު ކުރިން


Raees Yameen ge ithuru aduehumeh buraasfathi dhuvahu\nރައީސް ޔާމީންގެ އިތުރު އަޑުއެހުމެެއް ބުރާސްްފަތި ދުވަހު\nކުރީގެ ރައީސް ޔާމީން އަބްްދުލްގައްޔޫމްގެ އިތުރު އަޑުއެހުމެއް އަންްނަ ބުރާސްފަތި ދުވަހަށް ސުޕްރީމް ކޯޓުގައި ތާވަލްކޮށްފިއެެވެ.\nމިހާރު ކޯޓުގައި ކުރިއަށް ގެންްދަނީ ރައީީސް ޔާމީންގެެ މައްޔަަށް 2019 ވަނަ އަހަރުގެެ ނޮވެމްބަރު 28 ވަނަ ދުވަހު ކޮށްފައިވާ މަނީ ލޯންޑަރިން ހުކުމުގެެ އިސްތިއުނާފް އަޑުުއެހުންތަކެެވެ. މިއަދު ކުރިއަށް ގެންދިޔަ އަޑު އެހުމުގައި ވަނީ، ރައީސް ޔާމީންގެެ ފަރާތްްޕުޅުން ހުށަހަޅުއްވާފައިވާ އިސްތިއުނާފީ ނުތާތައް ހުށަހެޅުމުގެެ ފުރުސަތު ދީީފައެެވެ.\nމިއަދުގެެ އަޑުއެހުން ނިންމަވާލައްވަމުން ފަނޑިޔާރު މަހާޒް ވަނީ ދެންް އަޑުއެެހުމެއް އޮންނާނީ އަންނަ ބުރާސްފަތި ދުވަހު ހެނދުނު 9:00 ގައި ކަމަށް ވިިދާޅުވެފައެވެ. އެހެން ނަމަވެސް އަދި ކުރިއަށް ގެންދިއުމަށް ހަމަޖެެހިފައިވާ މައްސަލައެއް ނިންމާފައެއް ނުވެެއެވެެ.\nއެ ދުވަހު ރައީސް ޔާމީންގެ ފަރާތްޕުޅުން އެދިލައްވާ ނަމަ އެެމަނިކުފާނު ކަފާލާތުގެ ދަށުން މިނިވަންކުރުމާއި ހުކުން ފަސްކުރުމަށް އިއްޔެ ހުށަހެޅި ހުށަހެޅުމުގެ އަޑު އެެހުމާއި ގޮތެއް ނިންމުން ތާވަލް ކުރެވިދާނެެއެެވެ. ނުވަތަ މިއަދު ކުރިއަށް ގެެންދިޔަ އަޑުއެެހުމުގައި ހުށަހެޅި އިސްތިއުނާފްގެ ނުކުތާތަކުން ބާކީ ނުނިމި ހުރި ނުކުތާތައް ހުށަހެޅުމުގެ ފުރުސަތު ދެވިދާނެއެވެ. ރައީސް ޔާމީންގެެ ވަކީލުން ވަނީ މާދަމާ މިކަމާ މެދު ގޮތެއް ނިންމަވާ ކޯޓަށް އަންގަވާނެ ކަމަށް ވިދާޅުވެފައެވެ.


Kashmir gai hamala eh, China ge nurahka ves bodu\nކަޝްމީރުގައި ހަމަލާއެއް، ޗައިނާގެ ނުރައްކާ ވަކިން ބޮޑު\nކަޝްމީރުގައި ހަނގުރާމަވެރިން ހަމަލާ ބަދަލު ކުރުމަށް ވުރެ ޗައިނާއިން ކުރާ ނުރައްކާ ބޮޑު ކަމަށް އިންޑިއާ ބުނޭ\nކަޝްމީރުގައި ފުލުހުންނަށް އަމާޒުކޮށް ދިން ހަމަލާއެއްގައި ދެ ފުލުހަކާއި އާންމުގެ ތެރެއިން ދެ މީހަކު މަރުވެއްޖެ އެވެ.\nޑައިރެކްޓާ ޖެނެރަލް އޮފް ޕޮލިސް ދިލްބާގް ސިންގް ވިދާޅުވި ގޮތުން ހަމަލާ ދިނީ ފުލުހުންގެ ޓީމަކަށް ގެއްލުން ދިނުމަށެވެ. އޭނާ ވިދާޅުވީ އާންމުމުންގެ ތެރެއިން ގިނަ ބަޔަކަށް އެކިވަރުގެ ގެއްލުންތައް އެ ހަމަލާގައި ލިބިފައިވާ ކަމަށެވެ.\nޖައްމޫ ކަޝްމީރުގެއ ފުލުހުން ބުނީ ފުލުހުންގެ ތެރެއިން އަދި އާންމުންގެ ތެރެއިން އަނިޔާވި މީހުންނަށް ހޮސްޕިޓަލުގައި އެޑްމިޓްކޮށް ފަރުވާ ދެމުން ގެންދާ ކަމަށާއި ހަލާދިން ވަކި ސަބަބެއް ސާފު ނޫން ކަމަށެވެ.\nއިންޑިއާއާ ޕާކިސްތާނާ ދެމެދު އުދާސްވެފައި އޮންނަ މި ސަރަހައްދުގައި ދޭތެރެ ދޭތެއިން ހަމަލާތައް ބަދަލު ކުރެ އެވެ. ހަނގުރާމަވެރި ގުރޫޕުތަކުން އަވަށަށް އަރައިގަނެ ފުލުހުންނަށާއި ސަރުކާރުގެ ވެރިންނަށް ހަމަލާ ވެސް ދެ އެވެ.\nޖަންމޫ ކަޝްމީރުގައި ދެތިން މީހަކު މަރާލުން އެއީ އާދައިގެ ކަމެކެވެ. އެހެން ނަމަވެސް ދުނިޔޭގެ ބާރުގަދަ ގައުމުތަކުން ވެސް ގޮތެއް ނިންމަން ޖެހިފައި އޮތް މި ސަރަހައްދުގައި ހަވަޔަށް ބަޑިއެއް ޖެހުން ވެސް ބޮޑު މައްސަލަކަށް ހަދަ އެވެ.\nއިންޑިއާއާ ޕާކިސްތާނަށް ސަރަހައްދީ އަދި އަވަށްޓެރި އެކުވެރިން ގޮތުގައި ނުތިބެވިގެން ވެސް އުޅޭނީ ޖަންމޫ ކަޝްމީރާ ހެދި އެވެ. އިންޑިއާއިން މިހާރު ބުނާ ގޮތުން ޕާކިސްތާނަށް ވުރެ ޗައިނާގެ ނުރައްކާ އިންޑިއާއަށް ބޮޑެވެ. ބުނެވޭ ގޮތުގައި ޗައިނާއިން ވެސް އަންނަނީ ކަޝްމީރުން ފަހަރަކު ތަންކޮޅެއް ނޮޅައި އަމިއްލަ ކުރަމުންނެވެ.\nއިންޑިއާ ޗައިނާ ޕާކިސްތާން + ކަޝްމީރުގެ މައްސަލަ


Jinsee furassaarai gai gaumu karuna alhanee\nޖިންސީ ގޯނާއާ ދެކޮޅަށް ބޭއްވި މުޒާހަރާގެ ތެރެއިން--\nޖިންސީ ފުރައްސާރައިގައި ގައުމު ކަރުނަ އަޅަނީ\n12 ޖޫން 2021 - 17:36:48\nތަސްލީމާ (އަސްލު ނަމެއްނޫން) އޮފީހަށް ނުކުތީ އޭނާގެ ކުރިމަގަށް ވަރަށް ފޮނި އުންމީދު ތައް ކުރަމުންނެވެ. ވަޒީފާގައި ރަނގަޅަށް ދެމި ހުރެ ރަނގަޅު އާމްދަނީ އެއްލިބޭތީ އޭނާ ހުރީ އުފާވެފައެވެ. އެހެން ނަމަވެސް އޭނާގެ އުންމީދުތައް ފުނޑުފުނޑުވެގެން ދިޔައީ އޮފީހުގެ އިސްމީހާ އޭނާއަށް ޖިންސީ ގޯނާކުރަން ފެށުމުންނެވެ. ވަޒީފާގެ މާހައުލުގައި ރައްކާތެރިކަމެއް ނެތް ކަން އޭނާ އަށް އެނގުނީ އެހިސާބުންނެވެ. އޭނާއަށް ހަދާނެ ގޮތް ހުސްވިއެވެ.\nދާދިފަހުން އަހަރެމެންނަށް އިވިގެން ދިޔައީ ޓީޗަރަކު އޭނާގެ ދަރިވަރަކާއެކުު ޖިންސީ ގުޅުން ހިންގި ވާހަކައެވެ. އަދި އެކަމާ ގުޅިގެން ފުލުހުން މިހާރު ދަނީ މައްސަލަ ބަލަމުން ކަމަށް ސީއެންއެމް އަށް މައުލޫމާތުދެމުން ފުލުހުންގެ މީޑިޔާ އޮފިޝަލް ވަނީ ވިދާޅުވެފައިވެއެވެ. މި އަމަލު ހިންގާފައިވަނީ އުމުރުން 25 އަހަރުގެ އަންހެން ޓިޗަރަކާއި އޭނާ ކިޔަވައިދޭ 16 އަހަރުގެ ފިރިހެން ކުއްޖަކާއި ދެމެދުގައި ކަމަށްވާއިރު، ސޯޝަލް މީޑިޔާގައި އާންމުވީ ވީޑިއޯގައި ފެނިގެންދަނީ އާއިލާގެ ރައްކާތެރިކަމާއެކު،މި ބުނާ އަންހެން ޓީޗަރު ރަށު ރައްޔިތުން ވެގެން ރަށުން ބާލާ މަންޒަރެވެ.\nބައެއްފަހަރު މަންޒަރު ފެންނަނީ މިހެންނެވެ. ރަށުގެ ރައްޔިތުން ހިތްހަމަނުޖެހި މިފަދަމީހުންނަށް ވަގުތުން ފިޔަވަޅު އަޅާ މަންޒަރެވެ. ފުލުހުން، ނުވަތަ ޖެންޑާ އަށް އަރާހަމަ ނުކުރެވެނީހެވެ. ގާނޫނުތައް ހުންނަގޮތުން އެކަންކަމަށް ވަގުތު ނަގަނީ ކަމަށް ވެދާނެއެވެ.\nމި މައްސަލާގައި ތުހުމަތުކުރެވޭ އަަންހެން ޓީޗަރު ރަށުން ބާލާފައިވީ ނަމަވެސް، އަދިވެސް ހައްޔަރުކޮށްފައިނުވާތީ ރަށު ރައްޔިތުންނާ އާންމުން ދަނީ މިކަމާ ކަންބޮޑުވުން ފާޅުކޮށް ފުލުހުންނަށް ފާޑުކިޔަމުންނެވެ. އެގޮތުން އަންހެން މީހާ ހައްޔަރު ނުކޮށް ދޫކޮށްލާފައި ހުރި މައްސަލާގައި ސީއެންއެމް އިން ކުރި ސުވާލަކަށް ޖަވާބުދެއްވަމުން ފުލުހުންގެ މީޑިޔާ އޮފިޝަލް ވިދާޅުވީ މި މައްސަލައަކީ ސީރިއަސް މައްސަލައެއްގެ ގޮތުގައި ތަހުގީގު ކުރަމުންދާ މައްސަލައެއްކަމަށާއި އަދި ތަހުގީގުގައި މިހާރު ކުރެވެމުންދާ މަސައްކަތަކީ ހެކި ހޯދުމަށް ކުރަންޖެހޭ މަސައްކަތް ކަމުގައެވެ. އޭގެ އިތުރުން މައްސަލާގައި ތުހުމަތު ކުރެވޭ މީހަކު ހައްޔަރުކުރުމަށް ވަކި އިޖުރާޢަތު ތަކެއް ފުރިހަމަވާން ޖެހޭ ކަމަށެވެ.\nއޭގެ ފަހުން 24 ގަޑިއިރު ނުވެއެވެ. އަނެއްކާވެސް ޖިންސީ ފުރައްސާރައެއްގެ ވާހަކައެވެ. މި ފަހަރު ދަރުބާރުގޭގައި ހިންގަމުން އަންނަ ހެލްތް އެމަޖެންސީ އޮޕަރޭޝަން ސެންޓަރުގައި މަސައްކަތް ކުރާ ވޮލިންޓިއަރަކަށް، ހެލްތް މިނިސްޓްރީގެ އިސް ބޭފުޅަކު ޖިންސީ ގޯނާ ކުރި ކަމުގެ މައްސަލައެކެވެ.\nމިކަމާ ގުޅިގެން ފުލުހުން ސީއެންއެމްއަށް ދީފައިވާ މައުލޫމާތުން އެނގިފައިވަނީ އެޗްއޯއީސީގައި މަސައްކަތް ކުރަމުން އަންނަ ވޮލިންޓިއަރަކަށް ހެލްތް މިނިސްޓްރީ އިސްބޭފުޅަކު ޖިންސީ ގޯނާ ކުރި ކަމަށް ބުނާ މައްސަލައެއް ހުށަހެޅިފައިވާ ކަމެވެ. އަދި އެ މައްސަލަ އިތުރަށް ތަހުގީގުކުރަމުންދާ ކަމެވެ.\nމި މައްސަލައާ ގުޅިގެން ސީއެންއެމް އިން ކުރި ސުވާލަކަށް ޖަވާބުދެއްވަމުން ހެލްތު މިނިސްޓަރީގެ މީޑިއާ އޮފިޝަލް ތަސްލީމާ އުސްމާން ވިދާޅުވީ މިފަދަ މައްސަލައެއްގެ ރިޕޯޓު ލިބިގެން ހެލްތް މިނިސްޓްރީގެ މައްސަލަ ބަލާ ކޮމިޓީން އެ މައްސަލަ ބަލަމުން އަންނަ ކަމަށެވެ. އެހެންނަމަވެސް ތުހުމަތު ކުރެވޭ ހެލްތު މިނިސްޓްރީގެ މުވައްޒަފާ މެދު މިހާތަނަށް އެއްވެސް ފިޔަވަޅެއް އަޅައިފައި ނުވާ ކަމަށެވެ.\nއަދި މި މައްސަލަތަކާ ގުޅިގެން ސީއެންއެމް އިން ޖެންޑާގެ ބަހެއް ލިބޭތޯ ގުޅާލުމުން ޖެންޑާގެ މީޑިޔާ އޮފިޝަލް ފޯނަށް ޖަވާބުދެއްވާފައި ނުވާތީ އެފަރާތުގެ ބަހެއް ލިބިފައެއް ނުވެއެވެ.\nމައްސަލަތައް މިހާ ގިނަވެފައިވާއިރު ފިޔަވަޅުއެޅުން ލަސްވަމުންދާ ކަމުގެ ވާހަކައަކީ އަބަދުވެސް ދެކެވޭ ވާހަކައެކެވެ. ކޮންމެ ކަމަކަށް މުއައްސަސާ ހެދިފައިވާއިރު ލަސްވާ މައްސަލައަކީ އަބަދުހެން މީހުންޝަކުވާ ކުރާ މައްސަލައެކެވެ.\n24 ގަޑީއިރުތެރޭގައި ޖިންސީ ގޯނާގެ ދެ މައްސަލައެއް ފެންމަތިވެފައިވާއިރު، ނިމުނު މެއި މަހުވެސް "ރައިޒް އަޕް" މޫވްމެންޓް ގެ ފަރާތުންވެސް ވަނީ މަސައްކަތު މާހައުލުގައި ކުރިމަތިވާ ޖިންސީ އެކި ކަހަލަ އަނިޔާތަކާއި، ފުރައްސާރައިގެ މައްސަލަތަކަށް އިންސާފު ލިބުން ލަސްވުމާއި ގުޅިގެން އަޑުއުފުލުމުގެ ގޮތުން ބާއްވާ ސުލްހަވެރި އެއްވުމެއް ބާއްވާފައެވެ. އަދި މި އެއްވުމުގައި ގިނަ އަދަދެއްގެ ޒުވާނުން ބައިވެރިވެ، ރޭޕް ކުރުމާއި ދެކޮޅަށް އެއްވުމުގެ ބައިވެރިން ގޮވާލައި ޝުއޫރުތައް ފާޅު ކޮށްފައިވެއެވެ.\nޖިންސީ ފުރައްސާރައަކީ އަބަދުވެސް ސަރުކާރުގެ މަތީފަންތިން އާންމުކޮށް ފެންނަ މަންޒަރެކެވެ.\nކުރީގެ ޓޫރިޒަމް މިނިސްޓްރު އަލީ ވަހީދު އަށްވެސް އެ މިނިސްޓްރީގެ އަންހެން މުވައްޒަފުންތަކަކަށް ޖިންސީ އަނިޔާ ކުރި މައްސަލަތަކެއް ފެންމަތިވެ އެކަމާ ގުޅިގެން ގިނަ ދައުވާ ތަކެއް އުފުލާފައި ވަނިކޮށް، ބޭސް ފަުރާއަށް ކަމަށް ބުނެ ވަނީ ގައުމުން ބޭރަށް ފިލައިގެން ގޮސްފައެވެ. އޭނާ އަށް ކޯޓުން ދީފައިވާ ހަތަރުމަސް ހަމަވިއިރު ވެސް އެނބުރި ގައުމަށް އައިސްފައެއް ނުވެއެވެ.\nފުލުހުންގެ ތަފާސް ހިސާބުތަކުން ދައްކާގޮތުގައި، މިދިޔަ އަހަރުގެ ފުރަތަމަ ކުއާޓާގައި އެކަނިވެސް ޖިންސީ ފުރައްސާރައިގެ 162 މައްސަލައެއް ފުލުހުންނަށް ހުށަހަޅާފައިވާއިރު، ދެވަނަ ކުއާޓާގައި 74 މައްސަލައެއް ހުށަހަޅާ އަދި ތިން ވަނަ ކުއާޓާގައި 145 މައްސަލައެއް ހުށަހަޅާފައިވެއެވެ. އެގޮތުން ޖުމުލަ 381 ޖިންސީ ފުރައްސާރައިގެ މައްސަލަ ހުށަހަޅާފައިވާއިރު، މީގެ ތެރެއިން 132 މައްސަލަ މާލެއިން އަދި 249 މައްސަލައަކީ އަތޮޅުތެރެއިން ހުށަހަޅާފައިވާ މައްސަލަތަކެވެ.\nމި ފަހަކަށް އައިސް ރާއްޖޭގައި ރޭޕް ކުރުމާއި، ޖިންސީ ފުރައްސާރައިގެ މައްސަލަތައް އިތުރުވެފައިވާއިރު، މިފަދަ މައްސަލަތަކުގައި ތުހުމަތުކުރެވޭ މީހުންގެ މައްސަލަތަށް ނުބެލި މުޖުތަމައަށް ދޫކޮށްލެވިފައި ތިބޭތީ، މިކަމާ ގިނަ ބަޔަކު ދަނި ކަންބޮޑުވުން ފާޅުކުރަމުންނެވެ.\nމިފަދަކަންބޮޑުވުންތަކަށް ހައްލު ލިބިގެން ދިއުމަކީ ތަސްލީމާ ފަދަ އެތައްބައެއްގެ އާދޭހެވެ. އުންމީދެވެ. ހާސްކަމެއްނެތް ދިރިއުޅުމެއް އުޅުމަށް ބޭނުންވާތީއެވެ.


Lhaimagun ehfaharaa 500 ah vure gina ruh nagaifi! E kan kuree EPA ge engumaa hilaafah! | Mihaaru\nޅައިމަގުން އެއްފަހަރާ 500 ރުއް ވިއްކާލައިފި! އެކަން ކުރީ އީޕީއޭގެ އެންގުމާ ހިލާފަށް!\nޅައިމަގުގައި ރުއްތަކެއް ބުޑުން ނަގާފައި: މި ރުއްތައް ގެންދަނީ މާލެ އަތޮޅުގައި ހަދާ ރިސޯޓަކަށް ކަމަށް ވޭ -- ފޮޓޯ: ސޯޝަލް މީޑިއާ\n28 އޮކްޓޯބަރ 2018 - 14:39\nބިޔަ ރުއްވަލެއް އޮންނަ ށ. ޅައިމަގުން އެއްފަހަރާ 500 އެއްހާ ރުއް ނެގުމުގައި ހުއްދަ ނުދޭ ސަރަހައްދެއް ވެސް ބޭނުންކޮށްފައި ވާތީ އެންވަޔަރަމަންޓަލް ޕްރޮޓެކްޝަން އެޖެންސީ (އީޕީއޭ) އިން އެކަން މިއަދު ބަލަން ފަށައިފި އެވެ.\nޅައިމަގު ކައުންސިލުން ބުނީ އެހާ ގިނަ ރުއްތަކެއް ނަގަން ޖެހުނީ ކުޑަކުދިންގެ ޕާކަކާއި ކުނިގޮނޑެއް ހެދުމުގެ އިތުރުން އެ ހިސާބަށް ދާނެ މަގަކަށް ބޭނުންވާ ސަރަހައްދު ސާފުކުރުމުގެ ގޮތުންނެވެ.\nއެކަމަކު އީޕީއޭގެ ޑިރެކްޓަ ޖެނެރަލް އިބްރާހިމް ނައީމް ވިދާޅުވީ ހުއްދަ ދީފައިވާނީ ކުނި ކޮއްޓާއި އެތަނަށް ދާނެ މަގެއް ހަދަން ނަގަން ޖެހޭ ރުއްތަކެއް ނަގާށެވެ. ޕާކެއް ހަދަން ކައުންސިލުން ސާފުކުރި 20،000 އަކަފޫޓުގެ ބިމުގައި ހުރި ރުއްތައް ނަގަން އީޕީއޭ އިން ހުއްދަ ދީފައިނުވާނެ ކަމަށް އޭނާ ވިދާޅުވި އެވެ.\n"ފުލުހުންނާ ގުޅިގެން އެ މައްސަލަ މިހާރު މި ދަނީ ބަލަމުން،" ނައީމް ވިދާޅުވި އެވެ.\nޅައިމަގުން އަލަށް ގޯތި ދޫކުރަމުން އަންނަ ސަރަހައްދުގައި ކުނިކޮއްޓެއް ހަދަން 10،000 އަކަފޫޓްގެ ސަރަހައްދެއް ދަނީ ސާފުކުރަމުންނެވެ. އޭގެ އިތުރުން އެތަނަށް ދާން ހަދަނީ 400 ފޫޓު ދިގު އަދި 30 ފޫޓު ފުޅާ މަގެކެވެ.\nމި ތިން ސަރަހައްދުން މިހާތަނަށް 500 އަށް ވުރެ ގިނަ ރުއް ވަނީ ވިއްކާލައިފަ އެވެ. އަދިވެސް ރުއްތައް ދަނީ ނަގަމުންނެވެ.\nޅައިމަގު: މިފަހަރު ރުއްތައް ވިއްކާލީ ކުނި ގޮނޑާއި ކުޑަކުދިންގެ ޕާކެއް ހަދަން ކަމަށް ބުނެ -- ފޮޓޯ: ސޯޝަލް މީޑިއާ\nއެރަށުން ވާހަކަ ދެއްކި ބައެއް މީހުން ބުނިގޮތުގައި މިހާރު ހަދަމުން އަންނަ ރިސޯޓަކުން ފޮނުވި އެކްސްކަވޭޓަރެއް ބޭނުންކޮށްގެން އެ ރަށުން ރުއްތައް ނަގަމުން ގެންދާތާ މަހެއްހާ ދުވަސް ވެއްޖެ އެވެ. މާލެ އަތޮޅުގައި ހަދާ އެ ރިސޯޓަށް އެ ރުއްތައް ގެންދަނީ ބަނޑަކަށް އަރުވައިގެންނެވެ.\nހާހެއްހާ މީހުންގެ އާބާދީއެއް އޮންނަ ރަށުގެ ބައެއް މީހުންގެ މިލްކިއްޔާތުގެ ތެރޭގައި ހުރި މި ރުއްތައް ވިއްކަމުން ގެންދަނީ 100ރ އާއި 500ރ އާ ދެމެދުގެ އަގުތަކުގަ އެވެ.\nރުއްގަސް ނެގުމާއި، އެއް ރަށުން އަނެއް ރަށަށް ގެންދިއުމާ ބެހޭ ގޮތުން ހަދާފައިވާ ގަވާއިދަށް ބަލާ ނަމަ، އެއްފަހަރާ މިވަރުގެ ގިނަ އަދަދެއްގެ ރުއްތައް ގެންދާ ނަމަ އަމަލްކުރަން ޖެހޭ ވަކި ހާއްސަ ކަންކަން ހުރެ އެވެ. އަދި އެއް ސަރަހައްދުން އެއްފަހަރާ 200 އަށް ވުރެ ގިނަ ރުއް ކެނޑޭނީ އިޖުތިމާއީ ކަމަކަށް ބޭނުންވާ ތަނެއް ހަދަން ބަޖެޓް ވެސް ހަމަޖެހިފައިވާ ނަމަ އެވެ. އެކަމަކު ކުނިކޮއްޓާއި ޕާކެއް ހެދުމުގެ ނަމުގައި ރަށުން 30،000 އަކަފޫޓަށް ވުރެ ބޮޑު ސަރަހައްދެއް ސާފުކުރީ އެ ހުރިހާ ކަމެއް ހަމަޖައްސާފައިކަމެއް ނޭނގެ އެވެ.\nޅައިމަގު ކައުންސިލް ރައީސް އަބްދުލްޣަނީ އިބްރާހިމް ވިދާޅުވީ އެ ރުއްތައް ނަގަމުން ގެންދަނީ އީޕީއޭގެ ހުއްދައާ އެކު ކަމަށެވެ. އަދި ބިން ސާފުކުރަން ނަގަން ޖެހޭ ރުއްތައް އެހެން ބަޔަކަށް ވިއްކުމުގެ ހުއްދަދިނީ ރުއްތަކަށް ބަދަލު ދޭނެ މާލީ ތަނަވަސްކަން ކައުންސިލްގައި ނެތުމުން ކަމަށް ވެސް އޭނާ ވިދާޅުވި އެވެ.\nއެކަމަކު ރަށުން ނަގައިގެން ގެންދިޔައީ ކިތައް ރުއްކަން، ތަކުރާރުކޮށް ސުވާލު ކުރުމުން ވެސް، ކައުންސިލުން ޖަވާބެއް ނުދިނެވެ.\nޅައިމަގުން އެހާ ގިނަ އަދަދެއްގެ ރުއްތައް ނެގުމުން، ތިމާވެށީގެ ބައެއް މީީހުން ގެންދަނީ ކަންބޮޑުވުން ފާޅުކުރަމުންނެވެ.\nތިމާވެށީގެ ޖަމިއްޔާއެއް ކަމަށްވާ އާތު އަވާ މޯލްޑިވްސްގެ މައީދު ޒާހިރު ވިދާޅުވީ އެއް ރަށަކުން ގިނަ އަދަދެއްގެ ރުއް ކެނޑުމަކީ ތިމާވެއްޓަށް ގެއްލުން ލިބޭނެ ކަމެއް ކަމަށެވެ. އެގޮތުން ރަށުގެ ބިންގަނޑު ދޫވެ ހޭޅިފަށަށް ގެއްލުން ލިބޭނެ ކަމަށް ވެސް އޭނާ ވިދާޅުވި އެވެ. މައީދު ވިދާޅުވި ގޮތުގައި ތަރައްގީގެ މަސައްކަތްތައް ކުރަންވާނީ ތިމާވެއްޓަށް ގެއްލުންނުވާނެ ގޮތަށެވެ. އަދި ރިސޯޓްތަކުގައި އިންދަން އެހެން ރަށަކުން އެހާ ގިނަ އަދަދަކަށް އެއްފަހަރާ ރުއް ނަގާ ނަމަ ހުއްޓުވަން ޖެހޭނެ ކަމަށް ވެސް އޭނާ ވިދާޅުވި އެވެ.\n34 ކޮމެންޓް, 72 ރިއެކްޝަންސް\nކުޑަކުދިންގެ ޕާކު ހަދަން ރުއްތައް ކެނޑުމަކީ ދެރަކަމެއް. ފެހިކަން ގެއްލުވާލާފަ ޕްލާސްޓިކްތަކެއް ގެންގޮސް އަޅާފަ ކުޑަކުދިންގެ ޕާކް ކީމަ ކުދިންނަށް އޭގެން ކުރަނީ ކޮން ފައިދާއެއްބާއޭ ހިތައް އަރާ\nތި އީޕީއޭ ތީ ހަމަ ނަމެއްގަ އޮންނަ ތަނެއް. ރަށް ރަށުގަ ތިބޭ ކައުންސިލަރުން ބޭނުން ގޮތެއް ރުއް ގަސްތަކާއި ގޮނޑުދޮށުން ނަގާ ވެއްޔަށް ހަދާ އިރު އަޅާވެސް ނުލާ. ރައްޔިތުން އެކަންތައް ހުއްޓުވަން ޕެޓިޝަނެއް ލިޔަސް އެކަން ކަން ނުހުއްޓުވާ. މިކަން ކަން ނުކުރެވެންޏާ ތީ ކޮން ބޭނުމެއްގަ ހުންނަތަނެެއްކަން ބުނެދީބަލަ!\nގެމަނަފުށިން ކަޅުފަސް އެތައް ބަސްތާއެއް ޝީޝާ އަހްމަދުވެސް ގެންދިޔަ.. އެމްޑީޕީ ކައުންސިލަރޭ ކިޔާއިރު..\nއެމްޑީޕީ ން އައްޔަންކުރި ކައުންސިލަރ ގެމަނަފުށީގެ އެތައްރުކަކާއި، އެތައްބަސްތާ ކަޅުފަހެއް ރިސޯޓަކަށް ވިއްކި.. ފައިސާ އަށް ވީ ގޮތެއްވެސް ނޭނގޭ..\nހަމަ ހަޖަމުނުވެގެން އުޅޭ މިރަށުގެ ބައިގަނޑެއް ކުރިކަމެއްމީ. އެމީހުންނަށް ރުއްނަގާތީ އެކަނި. މަހަމަ ކޮސްވެއްޖެ. މަސްތުވާތަކެތީގެ ހާއްޔަކަށް މިތަން ވެފަ އޮތްއިރުވެސް އެކަމެއް ނުފެނުނު.\nރައީސް މައުމޫން ވެރިކަމަށް ވަޑައިގެންނެވިއިރު މާލޭގަ ރުއްގަސް ނެތިއްޔާ މާލެވެސް ނެތް ، ނިކަން 1980 ގެ ފޮޓޯ އެއް ބައްލަވާފަ ދެން ވިދާޅުވޭ..\nބައެއް މީހުން ކަމެއްކުރީމަ ތި އީޕީއޭ އަކަށް ތި ފެންނަނިީ.. މީގެ ކުރިން ކޮބާހޭ އެމީހުން ..\nއަހަރެމެންނަށް ތި އީޕީ އޭ އަކާއި ހެދި މިއުޅެނީ މަގެއްނެހެދިގެން.މާލޭ ކައިރި ފަޅުތައް ހިއްކިއިރު ކޮބާ އީޕީއޭ\nތީގަ ރިސޯޓްގެ އެއްވެސް މައްސަލައެއް ނެތް، މައްސަލައަކީ ކައުންސިލް ނޫނީ އީޕީއޭ، އެ މީހުން ޖޫރިމަނާ ކުރަންޏާ ކުރޭ، ރިސޯތްގެ އެއްވެސް މައްސަލައެއް ތިޔަކު ނެތް\nބަލަ ހުއްދަ ނެގިނަމަ ބިންގަޑު ދުލެއް ނުވާނެތަ؟ ރަށުގެ ބިންގަނޑު ދޫވެ ހޭޅިފަށަށް ގެއްލުން ލިބޭނެ ކަމަށް އާތު އަވާ މޯލްޑިވްސްގެ މައީދު ޒާހިރު ވިދާޅުވި. އަދި މީގެ ހެއްވާކަމަކީ ހުއްދަނެގިނަމަ މިކަންހިގާކަމެއްކަމެއްވެސް ނޭގޭނެ.


Dhiraagu Road Race Ge Bib Dhookurun Maadhamaa Fashaane - Vaguthu\nދިރާގު ރޯޑް ރޭހުގެ ބިބް ދޫކުރުން މާދަމާ ފަށާނެ\n2 އަހަރު ކުރިން ( އޮކްޓޯބަރ 19, 2018 )\nދިރާގު ރޯޑް ރޭހުގައި ކުދިންތަކެއް ދުވަނީ – ފޮޓޯ: މިހާރު\nރާއްޖޭގައި ބާއްވާ ދުވުމުގެ އެންމެ ބޮޑު އިވެންޓް ކަމަށްވާ ދިރާގު މޯލްޑިވްސް ރޯޑް ރޭހުގެ ބައިވެރިންނަށް ރޭސް ކިޓް ދޫކުރަން މާދަމާ ފަށާނެ ކަމަށް ދިރާގުން ބުނެފިއެވެ.\nދިރާގުން ބުނީ ބިބް އެކްސްޕޯ އޮންނާނީ މާދަމާ އަދި އާދީއްތަ ދުވަހު ދިރާގުގެ ހެޑް އޮފީހުގަައި ކަމަށެވެ. ހެނދުނު 10-12، މެންދުރުފަހު 2-6 އަށް އަދި ރޭގަނޑު 8-10 އަށް އެކްސްޕޯ ކުރިއަށްދާނެ އެވެ.\nނޮވެމްބަރު2ވަނަ ދުވަހު ބާއްވާ މި ރޭހުގެ ބައިވެރިންނަށް ދޭ ކިޓުގައި ހިމެނޭނީ އިލެކްޓްރޯނިކް ޓައިމިން ޗިޕް ހަރުކޮށްފައިވާ ބިބާއި ޓީޝާޓަކާއި ސްޓްރިންގް ދަބަހެކެވެ. ނަމަވެސް ޓީޝާޓް ދޫކުރާނީ މަދުވެގެން 100ރ. ޑޮނޭޝަނެއް ދިނުމުންނެވެ. އެ ހުރިހާ ފައިސާއެއް ދިރާގުން ހަދިޔާކުރާނީ ހިލޭ ސާބަހަށް މަސައްކަތްކުރާ ޖަމިއްޔާތަކަށެވެ.\nދިރާގު މޯލްޑިވްސް ރޯޑް ރޭހުގައި އޮންނާނީ މައިގަނޑު ދެ ކެގަޓަރީ އެކެވެ. އެއީ ދެ ބުރު ޖަހަން ޖެހޭ 10 ކިލޯމީޓަރުގެ ރޭހާއި އެއް ބުރު ޖަހަން ޖެހޭ ފަސް ކިލޯމީޓަރުގެ ރޭހެވެ. މީގެ ތެރެއިން 10 ކިލޯމީޓަރުގެ އޯޕަން ބައި އެކަނި ހިމެނޭއިރު ފަސް ކިލޯމީޓަރު ރޭހުގައި އޯޕަން ބައިގެ އިތުރުން 45 އަހަރުން މަތި އަދި 13 އަހަރުން ދަށުގެ ސްކޫލް ކެޓަގަރީ އާއި 13 އަހަރުން ދަށުގެ ސްކޫލް ކެޓަގަރީ ހިމެނެ އެވެ.\nރޭހުގެ ކޮންމެ ކެޓަގަރީއެއްގައި ވެސް އަންހެން، ފިރިހެން ބައި ވަކިން އޮންނާނެއެވެ. ވަނަ ހޮވާނީ ވެސް ވަކިންނެވެ. އަދި ސްކޫލް ކެޓަގަރީ ފިޔަވައި އެހެން ހުރިހާ ކެޓަގަރީއަކުން ގަދަ ތިނެއް ހޮވައި ފައިސާގެ އިނާމް ދޭނެ އެވެ. ސްލޫކް ކެޓަގަރީން އެއް ވަނަ ހޯދާ ދުވުންތެރިންނަށް ޕްރައިޒް ވައުޗަރަކާއި ޓްރޮފީ އަދި މެޑަލް ލިބޭއިރު ދެ ވަނަ އަދި ތިން ވަނަ ހޯދާ ދުވުންތެރިންނަށް މެޑަލް ލިބޭނެ އެވެ.\nރޭހުގެ ޕާޓްނާ އެންޖީއޯސްތަކަކީ އާކް، ބިއުޓިފުލް އައިސް ޑައުން ސިންޑްރޯމް އެސޯސިއޭޝަން، ކެންސާ ސޮސައިޓީ، ކެޕްސް، އެމްއޭޕީޑީ، އޯޓިޒަމް އެސޯސިއޭޝަން، ތެލެސީމިއާ ސޮސައިޓީ، ޝީ، ޓައިނީ ހާޓްސް އަދި ކެއާ ސޮސައިޓީ އެވެ.\nމި އަހަރަކީ މި ރޭހަށް އެންމެ ބޮޑު ތަރުހީބެއް ލިބުނު އަހަރެވެ. އެގޮތުން ބައިވެރިވާން ހުޅުވާލިތާ އެންމެ 48 ގަޑިއިރުގެ ތެރޭގައި 4000 ޖާގަ ވަނީ ފުރިފަ އެވެ. މިދިޔަ އަހަރުގެ ރޭހަށް ޚާއްސަކުރި 3000 ޖާގަ ފުރުނީ ތިން ދުވަހުންނެވެ.\nޔޫރޯގެ މެޗްތައް ބަލަން ދިރާގު ޕްރިޕެއިޑް ކޮމްބޯ ޕްލޭނެއް އެކްޓިވޭޓްކޮށްގެން އިތުރު ޑޭޓާ!\nގޭގައި ތިބެގެން ދިރާގު ޕްރީޕެއިޑް ރީލޯޑް ކޮށްލެވޭނެ ފަސޭހަ ގޮތްތައް\nދިރާގު އަމިއްލަ ޕޯސްޕެއިޑް ކަސްޓަމަރުންނަށް ޔޫރޯ ބަލާލަން ހާއްސަ ފުރުސަތެއް


BREAKING: Raees Yameen ge runningmate akah Dr. Shaheem | Mihaaru\nރައީސް ޔާމީންގެ ރަނިން މޭޓަކަށް ޝަހީމް ހަމަޖެއްސެވުމާ ގުޅިގެން، ޕީޕީއެމްގެ އޮފީހަށް އޭނާ މިރޭ ވަޑައިގެން، އެ ޕާޓީގެ ބައެއް އިސްވެރިންނާ ބައްދަލުކުރައްވަނީ.\nރައީސް ޔާމީންގެ ރަނިން މޭޓަކަށް ޑރ. ޝަހީމް ހަމަޖައްސަވައިފި\n07 ޖުލައި 2018 - 21:26 184 comments\nމި އަހަރުގެ ރިޔާސީ އިންތިޚާބުގައި، ޕީޕީއެމްގެ ރިޔާސީ ކެންޑިޑޭޓް ރައީސް އަބްދުﷲ ޔާމީންގެ ރަނިން މޭޓަކަށް، އިސްލާމިކް ޔުނިވަސިޓީގެ ޗާންސެލަރު ޑރ. މުހައްމަދު ޝަހީމް އަލީ ސައީދު މިރޭ ހަމަޖައްސަވައިފި އެވެ.\nރައީސް ޔާމީންގެ ސަރުކާރުގެ ފުރަތަމަ އިސްލާމިކް މިނިސްޓަރު އަދި ކުރީގެ ރައީސް މުހައްމަދު ވަހީދުގެ ވެރިކަމުގައި ވެސް އެ މަގާމު ފުރުއްވުމުގެ އިތުރުން ކުރީގެ ރައީސް މުހައްމަދު ނަޝީދުގެ ވެރިކަމުގައި އިސްލާމިކް މިނިސްޓްރީގެ ސްޓޭޓް މިނިސްޓަރުކަން ކުރެއްވި ޝަހީމް، ރައީސް ޔާމީންގެ ރަނިން މޭޓަކަށް ހަމަޖެއްސެވިކަން ރައީސް ޔާމީން އިއުލާން ކުރެއްވީ މިރޭ ބޭއްވި ޕީޕީއެމްގެ ކައުންސިލްގެ ކުއްލި ބައްދަލުވުމުގަ އެވެ. އެނގިފައިވާ ގޮތުގައި، ރައީސް ޔާމީންގެ ރަނިން މޭޓަކަށް ޝަހީމް ހަމަޖެއްސެވިކަން ކައުންސިލްގެ މިރޭގެ ބައްދަލުވުމުގައި އެމަނިކުފާނު ވަނީ ކައުންސިލާ ހިއްސާ ކުރައްވައިފަ އެވެ.\nޕީޕީއެމްގެ ކައުންސިލްގެ މިރޭގެ ބައްދަލުވުން ރައީސް ޔާމީން ކުރިއަށް ގެންދަވަނީ.\nރައީސް ޔާމީން ރިޔާސީ ދެވަނަ ދައުރަކަށް ކުރިމަތިލައްވާއިރު، އެމަނިކުފާނުގެ ރަނިން މޭޓަކަށް ހަމަޖެއްސެވި، އުމުރުން 41 އަހަރުގެ ޝަހީމަކީ ގުރުއާން ހިތުދަސް އަދި ފިގްހް އަދި އުސޫލުލް ފިގްހް އިން ޕީއެޗްޑީ ނަންގަވާފައިވާ ދީނީ އިލްމުވެރި އެކެވެ. ގއ. މާމެންދު އަށް އުފަން ޝަހީމް ޑިގްރީ އާއި މާސްޓާސް ހައްދަވާފައި ވަނީ ޝަރީއާ އިންނެވެ.\nޝަހީމް މަތީ ތައުލީމް ހާސިލް ކުރައްވާފައި ވަނީ މެލޭޝިއާގެ އިސްލާމިކް ޔުނިވަސިޓީ އާއި މަދީނާގެ އިސްލާމިކް ޔުނިވަސިޓީންނެވެ.\nރައީސް ޔާމީނާއި ޑރ. ޝަހީމް ރަސްމިއްޔާތެއްގައި ބައިވެރިވެވަޑައިގަންނަވަނީ.\nރައީސް ޔާމީން 2013 ވަނަ އަހަރު ރިޔާސީ އިންތިޚާބަށް ކެމްޕެއިން ކުރެއްވިއިރު، އެމަނިކުފާނުގެ ރަނިން މޭޓަކީ ޑރ. މުހައްމަދު ޖަމީލް އަހުމަދެވެ. ޖަމީލާ އެކު، ކާމިޔާބު ކެމްޕެއިނެއް ކުރައްވައި އެ ފަހަރުގެ ރިޔާސީ އިންތިޚާބު ރައީސް ޔާމީން ކާމިޔާބު ކުރެއްވި ނަމަވެސް ދެ ބޭފުޅުންގެ މެދުގައި އުފެދުނު ހިޔާލު ތަފާތުވުންތަކުގެ ތެރެއިން ޖަމީލްގެ އިތުބާރު ނެތްކަމުގެ ވޯޓު ރައްޔިތުންގެ މަޖިލީހުން ނަގައި މަގާމުން ދުރުކުރި އެވެ. އޭގެ ފަހުން ރައީސް ޔާމީންގެ ނައިބަކަށް އެމަނިކުފާނު އައްޔަން ކުރެއްވީ ޓޫރިޒަމް މިނިސްޓަރަކަށް ހުންނެވި އަހުމަދު އަދީބެވެ. އެކަމަކު، ރައީސް ޔާމީން އަވަހާރަކޮށްލުމަށްޓަކައި ލޯންޗްކޮޅު ގޮއްވާލުމުގައި ބައިވެރިވި މައްސަލާގައި އަދީބުގެ އިތުބާރު ނެތް ކަމަށް ރައްޔިތުންގެ މަޖިލީހުން ފާސްކޮށް މަގާމުން ދުރުކުރި އެވެ.\nއަދީބަށް ފަހު، ނައިބު ރައީސަކަށް އައްޔަން ކުރެއްވީ ފިނޭންސް މިނިސްޓަރަކަށް ހުންނެވި އަބްދުﷲ ޖިހާދެވެ. ޖޫން 22، 2016 ގައި ނައިބު ރައީސަކަށް ޖިހާދު އައްޔަން ކުރެއްވި ގޮތަށް އެމަނިކުފާނު އަދިވެސް ހުންނެވީ އެ މަގާމުގަ އެވެ. ޝަހީމަކީ ޖިހާދުގެ ޅިޔަނެކެވެ.\nއިތުރު ލިޔުންތައް ޑރ. މުހައްމަދު ޝަހީމް އަލީ ސައީދު ޕީޕީއެމް ރައީސް އަބްދުﷲ ޔާމީން\nރައީސްގެ ވަށައިގެން ވަނީ އިސްލާމީ ގައުމުތައް: ޝަހީމް


Maldivian Ge Flight Ehgai Lanka In 10 Ton Ge Cargo Raajje Ah Genesfi - Vaguthu\nމޯލްޑިވިއަންގެ ފްލައިޓެއްގައި ލަންކާ އިން ދިހަ ޓަނުގެ ކާގޯ ރާއްޖެއަށް ގެނެސްފި\nމޯލްޑިވިއަންގެ ފްލައިޓެއް ލަންކާއިން ރާއްޖެއަށް މުދާ ހިފައިގެން އައިސް ވީއައިއޭ އެއާޕޯޓުގައި - ފޮޓޯ: މޯލްޑިވިއަން\nރާއްޖޭގެ ގައުމީ އެއާލައިން މޯލްޑިވިއަންގެ ފްލައިޓެއްގައި، ލަންކާއިން ދިހަ ޓަނުގެ ކާގޯ ރާއްޖެއަށް ގެނެސްފިއެވެ.\nމިކަން ހާމަކޮށް މޯލްޑިވިއަން އިން ބުނެފައިވަނީ އެ އެއާލައިނުގެ ފްލައިޓެއްގައި، 9810 ކިލޯ ނުވަތަ 10.8 ޓަނުގެ ކާގޯ ކޮލަމްބޯ އިން ރާއްޖެއަށް ގެނެސްފައިވަނީ މިރޭގެ ވަގުތެއްގައި ކަމަށެވެ. މި ތަކެތި ރާއްޖެ ގެނެސްފައިވަނީ މޯލްޑިވިއަންގެ އެއާބަސް ފްލައިޓުގައެވެ.\nމިރޭ ލަންކާއިން ގިނަ އަދަދެއްގެ މުދާ މޯލްޑިވިއަންގެ ފްލައިޓެއްގައި ގެނެސްފައިވާއިރު، މީގެ ކުރިން ވެސް ލަންކާ، ދުބާއި އަދި ތައިލޭންޑުން ގިނަ އަދަދެއްގެ މުދާ މޯލްޑިވިއަން އިން ރާއްޖެއަށް ގެނެސްފައި ވެއެވެ. މޯލްޑިވިއަނުން ބުނީ ކުރިއަށް އޮތްތަނުގައިވެސް ޑިމާންޑަށް ބެލުމަށް ފަހު އިތުރު ބައެއް އެހެން ޤައުމުތަކަށް ވެސް ކާގޯ ދަތުރުތައް އެ އެއާލައިނުން ކުރުމަށް ނިންމާފައިވާ ކަމަށެވެ.\nމޯލްޑިވިއަން އިން ބުނެފައިވަނީ، އިންޑިއާ، ބެންކޮކް އަދި ދުބާއި ފަދަ ތަންތަނުން މުދާ ގެންނަން ބޭނުންވާ ފަރާތްތަކަށް އެ ފުރުސަތު ހުޅުވާލާފައިވާ ކަމަށެވެ.\nކޮވިޑް-19 އާ ގުޅިގެން ރާއްޖެއަށް އަންނަ ގިނަ އަދަދެއްގެ ފްލައިޓްތައް ހުއްޓާލާފައި ވާއިރު، ރާއްޖެއިން މުދާ އެތެރެކުރާ އިންޑިއާ އާއި ސްރީލަންކާ މިހާރު އޮތީ ފުރަބަންދުކޮށްފައެވެ. އެހެންކަމުން ރާއްޖެއަށް މުދާ އެތެރެކުރުމުގައި ކޮންމެވެސްވަރެއްގެ ގޮންޖެހުންތަކަކާއި ވަނީ ކުރިމަތިލާން ޖެހިފައެވެ.\nމޯލްޑިވިއަން އިން އަންނަނީ ރާއްޖޭގެ އެތެރޭގެ ސަރަޙައްދުތަކަށް ވެސް ކާގޯ ދަތުރުތައް ކުރުމަށް ތައްޔާރުވަމުންނެވެ.\nމެއި 5, 2020 20:23\nދިހަ ޓަނުގެ ދިވެހިން ގެންނަންވީނު


ކަޅު ހުވަފަތް މަކުނު - ވިކިޕީޑިއާ\nކަޅު ހުވަފަތް މަކުނު\nކަޅު ހުވަފަތް މަކުނަކީ (Latrodectus mactans) ނާރުތަކަށް އަސަރުކުރުވާ ވިހައެއް ދޫކުރާ މަކުނެކެވެ. މި މަކުނު ދުނިޔޭގެ ހުރިހާ ހިސާބަކުން ވެސް ފެނެއެވެ. ގިނައިން ފެންނަނީ މީހުން ދިރިއުޅޭ ސަރަހައްދުތަކާއި ދަނޑުވެރިކަން ކުރާ ސަރަހައްދު ތަކުންނެވެ. އިނގިރޭސި ބަހުން މިމަކުނަށް ކިޔާ ނަމަކީ black widow spider އެވެ. މިއީ ހުވަފަތް މަކުނު އާއިލާގެ މަކުނެކެވެ. ހުވަފަތް މަކުނު އާއިލާގައި 31 ވައްތަރުގެ މަކުނު ފާހަގަ ކުރެވިފައިވެއެވެ. މީގެ ތެރޭގައި އޮސްޓޭލިޔާގެ ރަތް-ބުރަކައްޓާއި މުށި ހުވަފަތް މަކުނު ހިމެނެއެވެ. ދެކުނު އެފްރިކާގައި މި މަކުނަށް ކިޔަނީ ގޮށް މަކުނެވެ button spider އެވެ. މި މަކުނަށް ބައެއް މީހުން މަޑި މަކުނޭ ވެސް ކިޔައި އުޅެއެވެ.\nފުރާފުރިހަމަ ވެފައިވާ ކަޅު ހުވަފަތް މަކުނުގެ އަންހެން މަކުނުގެ ކުލަ އަކީ ވިދާ ކަޅުކުލައެވެ.\nވިހަގަދަ އެހެން ދިރޭސޫފިތައް ފަދައިން މީގެ ހަށިގަނޑުގައިވާ ކުލަގަދަ ފާހަނގަތަކަކީ އެންދިރޭތަކެއްޗަށް މީގެ ވިހަގަދަކަން އަންގައިދޭ އަންގައިދިނުމެކެވެ. އެހެންނަމަވެސް އެހެން ދިރޭޖަނަވާރެއް މި ވަހަގަދަ މަކުނު ކެއުމަކުން އެޖަނަވާރުގެ މަރާއިބައްދަލުކުރާކަށް ނުޖެހެއެވެ. (މިސާލު: ދޫނި) އެހެންނަމަވެސް އެޖަނަވާރަށްވާ އުނދަގުލުގެ ސަބަބުން ދެވަނަ ފަހަރަށް އެމަކުނު ކައިގެންނުވާނެކަން އެއަށް ވިސްނެއެވެ.\nމިމަކުނުގެ އަންހެންއެތީގެ ފައިތަކުގެ ދިގުމިނަކީ 1.5 އިންޗި(38މމ) އެވެ. ހަށިގަނޑުގެ ބޮޑުމިނަކީ 0.5 އިންޗި (13މމ)އެވެ. ފިރިހެން އެތި އަންހެން އެތީގެ ބޮޑުމިނުގެ ދެބައި ކުޑައެވެ. ދިގުފައިތަކެއް ލިބިފައިވިޔަސް ހަށިގަނޑުގެ ބޮޑުމިނާ އަޅާ ބަލާއިރު އެބްޑޮމެން ކުޑައެވެ. އަންހެން މަކުނާއި ހިލާފަށް ފިރިހެން މަކުނުގެ ހަށިގަނޑުގެ ކުލައަކީ ގަދަމުށިކުލައެކެވެ. އަވަރގްލާސް ފާހަނގަ އެއްވެސް ނުހުރެއެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ2ސެޕްޓެމްބަރު 2016، 13:39 ގައެވެ.


sridevige marakee accident eh noo- indiage parli ment member\nފިނޑި ޤައްދާރުން ގެންނަން އުޅުނު ބަޣާވާތުގެ ...\nސްރީދޭވީ މަރުވި ޚަބަރާއެކު އޭނާގެ އާއިލާގެ މެމްބަރުންނާއި ފޭނުން އަދިވެސް އަންނަނީ ހިތާމަފާޅު ކުރަމުންނެވެ.\nސްރީދޭވީ މަރުވީ ބާތުޓަބަކަށް ގެނބިގެން ކަމަށް ދުބާއީގެ ފުލުހުން ބުނެފައިވާއިރު އޭނާގެ މަރަކީ ޤުދުރަތީ މަރެއް ކަމަށް ޤަބޫލް ނުކުރާ ކަމަށް އިންޑިއާގެ ވެރިކަން ކުރާ ޕާޓީ، ބާރަތިޔާ ޖަނަތާ ޕާޓީއަށް ނިސްބަތްވާ އެމްޕީ ސުބްރަމާނިއަން ސްވާމީ ވަނީ ވިދާޅުވެފައެވެ. އޭނާ ވިދާޅުވީ ސްރީދޭވީގެ މަރަކީ “ރާވާފައިވާ” މަރެއް ކަމަށް ބެލެވޭ ކަމަށެވެ.\n“ސްރީދޭވީ އަކީ ދުވަހަކުވެސް އެއްފަހަރާ އެހާ ގިނައިން ރާ ބޮއެ އުޅުނު މީހެއް ނޫން. އެހެންވިއްޔާ އޭނާގެ ހަށިގަނޑުން ރާ ފެނުނު ގޮތާއި މެދުގައި ސުވާލު އުފެދޭ” ސުބްރަމާނިއަން ވިދާޅުވިއެވެ.\nސުބްރަމާނިއަން ވަނީ ސްރީދޭވީގެ މަރާއި ގުޅުންހުރި ސީސީޓީވީ ފުޓޭޖެއްވެސް އާއްމުކޮށްފައި ނެތުމުން އެކަމާ ސުވާލު އުފައްދަވާފައެވެ.\nސްރީދޭވީ މަރުވީ ހިތް ފެއިލް ވެގެން ކަމަށް އެންމެ ފުރަތަމަ ޚަބަރު ފެތުރިގެން ދިޔައެވެ. މިއީ ދުރާލާ ރާވައިގެން ފެތުރި ޙަބަރަކަށް ވުމަކީ އެކަށީގެންވާ ކަމެއް ކަމަށްވެސް ސުބްރަމާނިއަން ވިދާޅުވިއެވެ.\nސްރީދޭވީގެ މަރާއި ގުޅިގެން އޭނާގެ އާއިލާގެ މެމްބަރުންގެ ބަޔާންތައް ވަނީ ނަގާފައެވެ. ސްރީދޭވީ މަރުވެފައި އޮއްވާ އެންމެ ފުރަތަމަ ފެނުނީ އޭނާގެ ފިރިމީހާ ބޮނީ ކަޕޫރަށެވެ. އަންހެނުންގެ މަރާއި ގުޅިގެން ބޮނީ ކަޕޫރަށް ވަރަށް ބޮޑަށް އަސަރުކޮށްފައިވާއިރު، ފުލުހުންނަށް އަދި އޭނާއާއި ސުވާލެއް ނުކުރެވެއެވެ.\nފުލުހުންނަށް ބޮނީއާއި މިވަގުތު ސުވާލު ނުކުރެވެނީ އޭނާއަށް ލިބިފައިވާ ފުން ހިތާމައާއި ގުޅިގެން ކަމަށް ނޫސްތަކުގައި ބުނެފައިވެއެވެ.\nދީފިކާގެ ދިފާއުގައި ކަންގަނާ ސޮއި ނުކުރީ ކީއްވެ؟\nމައްސަލަ ބޮޑުވެފައިވާ ފިލްމު ޕަދްމަވާތީގެ މައްސަލާގައި ދީޕިކާ ޕަދްކޯން އަށް ނުރައްކަލާ ކުރިމަތިވެފައިވާއިރު އޭނާއަށް ސަޕޯޓް އޮތްކަން ހާމަކޮށްދިނުމުގެ ...\nކޮންމެ ގައުމެއްގައިވެސް ފަންނާނުންނަކީ ބޮޑު އާމްދަނީ އެއް ހޯދާ ބައެކެވެ. އެގޮތުން ލަވަކިޔުންތެރިން ކިޔައިދޭ ކޮންމެ ލަވައަކަށް ބެލުންތެރިންނާއި ...


Israel in hingi gathuluaanmu Raajjeyn adhives kuhverieh nukurey\nއިޒްރޭލުން ހިންގި ގަތުލުއާއްމު ރާއްޖެއިން އަދިވެސް ކުށްވެރި ނުކުރޭ\nރާއްޖޭގެ ހާރިޖީ ވަޒީރު އާސިމް އދ ގައި ތަގުރީރު ކުރައްވަނީ.\nފަލަސްތީނުގެ ޣަައްޒާއާ އިޒްރޭލު ގުޅޭ ބޯޑަރު ސަރަހައްދުގައި މުޒާހަރާ ކުރަމުން ދިޔަ ހަތިޔާރެއް ނެތް ފަލަސްތީނު މީހުންގެ ގަޔަށް އިޒްރޭލު ސިފައިން ބަޑި ޖަހައި އޭގެ ތެރެއިން 58 މީހުން މަރައިލި ގަތުލު އާއްމު ކުށްވެރިކޮށް ރާއްޖޭން މިހާތަނަށް އަދިއެއް ވެސް އެއްޗެއް ނުބުނެ އެވެ. މީގެ ކުރިން ފަލަސްތީނުގެ މައްސަލަތަކުގައި ރާއްޖެއިން ބަޔާން ނެރެ، އިޒްރޭލުގެ އަމަލުތައް އެންމެ ފުރަތަމަ ކުށްވެރި ކުރާ ގައުމުތަކުގެ ތެރޭގައި ރާއްޖެ ހިމެނެ އެވެ.\nއިޒްރޭލުގެ އެ އަމަލު ކުށްވެރިކޮށް ފޮރިން މިނިސްޓްރީން ވެސް އަދި ރާއްޖޭގެ އެހެން އިދާރާއަކުން ވެސް މިހައިތަނަށް އަދި އެއްވެސް ބަޔާނެއް ނުނެރޭ އިރު ރާއްޖެއާ ގާތް ގުޅުމެއް އޮންނަ ސައުދީ އަރަބިއްޔާއިން ވެސް ވަނީ އެކަން ކުށްވެރިކޮށްފައެވެ. އޭގެ އިތުރުން ރާއްޖެ ވެސް ބައިވެރިވާ އިސްލާމީ ގައުމުތަކުގެ ޖަމިއްޔާ އޯނައިޒޭޝަން ފޯ އިސްލާމިކް ކޯޕަރޭޝަން (އޯއައިސީ) އިން ވެސް ވަނީ އެކަން ކުށްވެރިކޮށްފަ އެވެ.\nޣައްޒާ ބޯޑަރުގައި އިޒްރޭލުން އިއްޔެ ގަތުލު އާއްމު ހިންގީ ގުދުސްގައި އެމެރިކާގެ އެމްބަަސީ ހުޅުވުމުގެ ރަސްމިއްޔާތު ބޭއްވި ވަގުތާ ދިމާކޮށް ފަލަސްތީނު މީހުން މުޒާހަރާ ވަރުގަދަ ކުރުމުންނެވެ. އިޒްރޭލު އުފެއްދި އިރު ފޭރިގެންފައިވާ ފަލަސްތީނުގެ ބިންތަކުން ބޭރުކޮށްލާފައިވާ މީހުން އެނބުރި އެމީހުންގެ ވަޒަނަށް ދިއުމުގެ ފުރުސަތު ދިނުމަށް ގޮވާލާގައި "ދަ ގްރޭޓް މާޗް އޮފް ރިޓާން" ގެ ނަމުގައި ފަލަސްތީނު މީހުން އެ މުޒާހަރާ ފެށީ މާޗްމަހުގެ 30 ވަނަ ދުވަހު އެވެ. އެ މުޒާހަރާ ކުރިއަށް ގެންދަން އޭރުގައި ރާވާފައި އޮތީ މިއަދާ ހަމައަށެވެ. ކުރިން ވެސް ރާވާފައި އޮތީ އެންމެ ގިނަ ބަޔަކު ބައިވެރިވެގެން އެންމެ ބޮޑު މުޒާހަރާއެއް މިއަދު ބޭއްވުމަށެވެ. އެއީ މިއަދަކީ ފަލަސްތީނު މީހުން ގެދޮރުން ނެރެލިތާ 70 އަހަރު ފުރުނު ދުވަސް ކަމަށް ވާތީއެވެ. ކޮންމެ އަހަރެއްގެ ވެސް މޭމަހުގެ 15 ވަނަ ދުވަސް ފަލަސްތީނު މީހުން ފާހަގަ ކުރަނީ "ނަކްބާ ދުވަސް" ނުވަތަ މުސީބާތުގެ ދުވަހުގެ ގޮތުގަ އެވެ.\nއިޒްރޭލުގެ ވެރިރަށަކީ ގުދުސް ކަމަށް ބަލައިގަންނަން އެމެރިކާއިން މިދިޔަ ޑިސެމްބަރުމަހު ނިންމުމުން އެކަން ކުށްވެރިކޮށް އދ.ގެ އާއްމު މަޖިލީހަށް ހުށަހެޅި ގަރާރު ރާއްޖޭން ކޯ ސްޕޮންސާ ކުރި އެވެ. ނަމަވެސް އިއްޔެގައި އެމްބަސީ ހުޅުވުމުން އަދި އެކަމާ ދިމާކޮށް ކުރި މުޒާހަރާގެ ތެރެއިން އެހާ ގިނަ މީހުން މަރައިލުމުން ރާއްޖެއިން އަދި އެއްޗެއް ނުބުނެ އެވެ.


Fake account thakuge thafseelu hoahdhevumah, Twitter deal Musk madu jassaalavvaifi\nއީލޮން މަސްކު. (ފޮޓޯ / ރޮއިޓާސް)\nފޭކު އެކައުންޓުތަކުގެ ތަފްސީލު ހޯއްދެވުމަށް، ޓުވިޓާ ގަތުން މަސްކު މަޑުޖައްސާލައްވައިފި\nމިއީ މި ޑީލާ މެދު އަލުން މަޝްވަރާކުރުމަށް ނުވަތަ ޑީލު ދޫކޮށްލެއްވުމަށް މަސްކު ގެންގުޅުއްވާ އުކުޅެއް ކަމަށް ބައެއް މާހިރުން ދެކޭ\nސޯޝަލް މީޑިއާ ކުންފުނި ޓުވިޓާ ގަތުމަށް ހުށަހެޅުއްވި 44 ބިލިއަން ޑޮލަރުގެ ޑީލު، ޓުވިޓާގައި ހުރި ފޭކު އަދި ސްޕޭމް އެކައުންޓުތަކުގެ އަދަދު ހޯއްދެވުމަށް، މަޑުޖައްސާލައްވާފައިވާ ކަމަށް ބިލިއަނަރު އީލޮން މަސްކު ވިދާޅުވެއްޖެ އެވެ.\nމަސްކު ވިދާޅުވީ ޑީލު މަޑުޖައްސާލެއްވީ ޓުވިޓާގައި ހުރި މިފަދަ އެކައުންޓުތަކުގެ އަދަދު ހަގީގަތުގައި ވެސް %5 އަށް ވުރެ ދަށްކަން ކަށަވަރުވާނެ މައުލޫމާތު ލިބެންދެން ކަމަށެވެ.\nޓުވިޓާގައި ހުރި ފޭކު އަދި ސްޕޭމް އެކައުންޓުތައް ނައްތާލުމާ ބެހޭ ގޮތުން މަސްކު ވަނީ މީގެ ކުރިން ވެސް ވާހަކަ ދައްކަވާފަ އެވެ. ނަމަވެސް މަސްކުގެ މި ނިންމުމުން ދޭހަވަނީ މި ޑީލާ މެދު އޭނާ އަލުން މަޝްވަރާކުރައްވަން ބޭނުންވާކަން ނުވަތަ ޑީލު އެކީ ދޫކޮށްލައްވަން ބޭނުންވާކަން ކަމަށް ބައެއް މާހިރުން ލަފާކުރައްވަ އެވެ.\nމަސްކުގެ ޓުވީޓާ ގުޅިގެން، މިއަދު ހިއްސާގެ ބާޒާރު ހުޅުވުމުގެ ކުރިން ކުރި ވިޔަފާރިތަކުގައި، ޓުވިޓާ ކުންފުނީގެ ހިއްސާގެ އަގު ވަނީ %25 ވެއްޓިފަ އެވެ.\nމަސްކު ހުށަހަޅުއްވާފައިވާ އަދި ޓުވިޓާގެ ބޯޑުން ގަބޫލުކޮށްފައިވާ ޑީލު، މި މުއާމަލާތުގައި ހިމެނޭ އެއްވެސް ފަރާތަކުން ކެންސަލުކޮށްފި ނަމަ 1 ބިލިއަން ޑޮލަރު އަނެއް ފަރާތަށް ދައްކަން ޖެހޭނެ އެވެ.\nމި އަހަރުގެ ފުރަތަމަ ތިން މަސް ދުވަހުގެ ތެރޭ ޓުވިޓާ ބޭނުންކޮށްފައިވާ ޖުމްލަ އެކައުންޓުތަކުގެ ތެރެއިން ފޭކް އެކައުންޓުތަކުގެ ނިސްބަތަކީ %5 ކަމަށް އެ ކުންފުނިން ވަނީ މީގެ ދެ ހަފްތާ ކުރިން ބުނެފަ އެވެ. ނަމަވެސް ފޭކު އެކައުންޓުތަކުގެ އަދަދު ހޯދުމަށް ޖަހާފައިވާ ހިސާބުތަކުގައި ގެންގުޅެފައިވާ މިންގަނޑުތަކުގެ ސަބަބުން، މިއީ އެންމެ ސައްހަ ނިސްބަތް ތަމްސީލުކޮށްދޭ އަދަދަށް ނުވުން އެކަށީގެންވާ ކަމަށް އެ ކުންފުނިން އޭރު ބުނެފައިވެ އެވެ.\n"އަހަރެމެންގެ އަންދާޒާތަކަށް ވުރެ ފޭކު އަދި ސްޕޭމް އެކައުންޓުތަކުގެ އަދަދު އިތުރުވެދާނެ. މި އަދަދު އަންދާޒާކުރުމަށް އަހަރެމެން ކުރާ މަސައްކަތްތައް އަބަދުމެހެން މި ދަނީ ރަނގަޅުކުރަމުން،" ޓުވިޓާއިން ބުނެފައިވެ އެވެ.\nމަސްކު ޓުވިޓާ ޑީލު މަޑުޖައްސާލެއްވުމާ ގުޅޭ. (ވީޑިއޯ/ ނިއުސްނޭޝަން)\nއޮޓޮމެޓިކުން ބައިވަރު ފޭކު ޕޯސްޓުތައް އުފައްދާ އެކައުންޓުތަކާ ދެކޮޅަށް ޓުވިޓާއިން މަސައްކަތް ކުރާތާ އަހަރުތަކެއް ވަނީ ވެފަ އެވެ. ޓުވިޓާގައި ހުރި މިފަދަ 'ސްޕޭމް ބޮޓު'ތައް ނައްތާލުމާއި އެމެރިކާގެ ކުރީގެ ރައީސް ޑޮނަލްޑް ޓްރަމްޕު ފަދަ ޓުވިޓާއިން ބޭރުކޮށްލާފައިވާ ބޭފުޅުންގެ އެކައުންޓުތައް އަނބުރާ ދިނުން ފަދަ ގިނަ ބަދަލުތަކެއް ގެންނަވާނެ ކަމަށް މަސްކު ވަނީ ވިދާޅުވެފަ އެވެ.\nޓުވިޓާސޯޝަލް މީޑިއާއީލޮން މަސްކްޓެކްނޮލޮޖީ


BREAKING: Pressure Bodu Vumun Fuluhun Goss Kaiveni Party Huttuvaifi - Vaguthu\nޕްރެޝަރު ބޮޑުވުމުން ފުލުހުން ގޮސް ކައިވެނި ޕާޓީ ހުއްޓުވައިފި\n4 ދުވަސް ކުރިން ( ފެބުރުއަރީ 22, 2021 )\nސޯލްޓް ކެފޭގައި އެޗްޕީއޭގެ އުސޫލާއި ހިލާފަށް ބޭއްވި ޕާޓީ ހުއްޓުވަައި ވަނީ ޖޫރިމަނާ ކޮށްފައި - ވަގުތު އިމޭޖްސް: މުހައްމަދު އަފްޒަލް\nމާލެ ސަރަހައްދުގައި ކޮވިޑް-19ގެ ވޭދަނަތައް އިތުރުވަމުން އަންނާތީ ޕާޓީތައް ބޭއްވުން މަނާ ކޮށްފައިވަނިކޮށް، މިއަދު ހަވީރު މާލޭގައި ބޭއްވި ކައިވެނި ޕާޓީއެއް ފުލުހުން ހުއްޓުވައިފިއެވެ.\nސޯލްޓް ކެފޭގައި މިއަދު ހަވީރު ބޭއްވި އެ ޕާޓީ ކުރިއަށްދާކަން ފުލުހުންނަށް ރިޕޯޓްކޮށްފައި ވަނީ ނޫސްވެރިންނެވެ.\nއެ ޕާޓީ ކުރިއަށްދިޔަ ގަޑީގައި ފުލުހުން ވަނީ އެތަނަށް ގޮސްފައެެވެ. ނަމަވެސް ހުއްޓުވުމުގެ ބަދަލުގައި އެތަނަށް ދިޔަ ދެ ފުލުހުން އެ މީހުންނަށް ދިނީ ނަސޭހަތެވެ.\nހެލްތް ޕްރޮޓެކްޝަން އެޖެންސީ (އެޗްޕީއޭ)ގެ އުސޫލާއި ހިލާފަށް އެ ޕާޓީ ބާއްވާ، އަދި މާސްކް ނާޅާ މީހުުން ތިބި ތަން ފެނުމުން ފުރަތަމަ ފުލުހުން ނަސޭހަތް ދިންއިރު، މިއަދު 18:12 ހާއިރު ފުލުހުން ވިދާޅުވީ، އެޗްޕީއޭގެ ގައިޑްލައިނާއި ހިލާފަށް ސޯލްޓް ކެފޭގައި ބޭއްވި ކައިވެނި ޕާޓީއެއް މިއަދު 17:30 އެހާކަންހާއިރު ހުއްޓުވައި، އެ ކެފޭ ޖޫރިމަނާ ކޮށްފައިވާ ކަމަށެވެ.\nއެއިރު ޕާޓީ ހުއްޓުވާފައެއް ނުވެއެވެ.\nނަމަވެސް ނޫސްވެރިންގެ ޕްރެޝަރ ބޮޑުވުމުން ފުލުހުން ދެވަނަ ފަހަރަށް ކެފާ އަށް ދިޔައީ 18:16 ހާއިރު އެވެ. ފުލުހުން އެ ޕާޓީ ހުއްޓުވީ އެ ގަޑީގައި ގޮސްގެންނެވެ.\nފެބުރުއަރީ 22, 2021 18:55\nނޫަސްވެރިން ގެޒިއް މާ ވަރަށް ފުރިހަ މަޔަށް އަދާކޮއްފި ތިގޮތުގަ ސާބިތުވުމ މަށް އެދެން ޝުކުރަން\nފެބުރުއަރީ 22, 2021 18:58\nފުލުހުން ޓައިމް ޓްރެވަލް ކުރީތާއެޭ\nފެބުރުއަރީ 22, 2021 19:11\nޕާޓީގެ ނަން ކިޔައިފިއްޔާ ކަޑަ. ކެފޭ، ހޮޓާތައް ތޮއްޖެހެންދެން މީހުން ވަދެ ތިބެ، ގައިޑްލައިންތަކާއި ޚިލާފުވިޔަސް އޯކޭ.\nފެބުރުއަރީ 22, 2021 19:35\nކޮބާމައްސަލަޔަކީ މުޒާހަރާ އޯކޭ\nފެބުރުއަރީ 22, 2021 19:48\nމީކިހާދެރަ ކަމެއްތޯ. މުޒާހަރާއަށް ވުރެ އެއްމެ ތަންކޮޅެއްވެސް ދެރައެއްނޫން. ފިޔަވަޅު އަޅަން ތިބޭ މީހުންގެ ފަރުވާ ކުޑަކަން. ކީކޭ ބުނާނީ ދެން. ޒިންމާ ނަގަން ޖެހޭ މީހުން ޒިންމާނުނަގާ. ދެން މިކިޔަނޫ ޚާއްޞަ ހުއްދަ އޭ. ޚާއްޞަ ހުއްދަ އަށް އެނގޭވިއްޔަ ކޮވިޑް ނުޖެހެން. ފަރުދީ ޒިންމާވެސް އަދާކުރަމާ\nފެބުރުއަރީ 22, 2021 20:01\nއެޗް.ޕީ.އޭގެ ގައިޑް ލައިނަށް ޕާޓީއާއި، ޑިސްކޯތަކާއި، ހަވާއެރުވުމާއި، ބޮޑެތި ޝޯ ތަކާއި މީހުން މަސްހުނިވެގެންތިބެ އެއްވުންތައްވެސް ބޭއްވޭ. ވައިރަސް އޭރުން އެތަނަކަށް ނުވަންނާނެ. ވައިރަސް އަންނާނި އެޗްޕީއޭގެ ގައިޑްލައިނާ ހިލާފުވާ ތަންތަނަށް. އޯކޭ؟\nފެބުރުއަރީ 22, 2021 20:29\nހާދަ ސަޅި ޕާޓީއެކޭ..\nފެބުރުއަރީ 22, 2021 21:04\nފުލުުންނޭ ބުންޔަސް މަ އަންނަނީ ހިނި މިހައިރު. އަޅެ ނިކަން ބަލައިބަލާށޭ ކޮންބައެއްގެ ޕާޓީއެއްތޯ. ގާނޫނެއް ތަންފީޒެއް ނުވެޔޭ ތިޔަ ބައިމީނުންނަށް. ކަހަރިޔަކު ނަހަރިޔެއް ނުހުރެޔޭ، ދޮތަ؟\nފެބުރުއަރީ 22, 2021 21:19\nމި ދަނޑިވަޅުގަ ކޮން ޕާޓީއެއްތަ ކޮންމެ މީހަކު މި ބާއްވަނީ. 😡\nކައިވެނި ކުރިޔަސް ޕާޓީ ނުބާއްވަބަލަ މި ދަނޑިވަޅުގަ


Faresmaathoda gai juzaamu bali fethurey habarakee dhogeh kamah bunefi\nފަރެސްމާތޮޑާގައި ޖުޒާމު ބަލި ފެތުރޭ ހަބަރަކީ ދޮގެއް ކަމަށް ބުނެފި\nގދ. ފަރެސްމާތޮޑާގައި ޖުޒާމު ބަލި ފެތުރެމުންދާ ކަމަށް ބުނެ އެރަށު ސިއްހީ މަރުކަޒުން ކޮށްފައިވާ އިއުލާނަކީ އޮޅިގެން ކުރެވުނު އިއުލާނެއް ކަމަށް އެރަށު ސިއްހީ މަރުކަޒުން ބުނެފި އެވެ.\nމިމަހުގެ 17 ގައި އެރަށު ސިއްހީ މަރުކަޒުން ކޮށްފައިވާ އިއުލާނެއްގައި ބުނީ 1960 ގައި ރާއްޖޭގެ އެކި ކަންކޮޅުތަކުގައި އަދި އެރަށުގައި ވެސް ފެތުރެމުންދިޔަ ޖުޒާމު ބަލި މިހާރު އެރަށުގައި ފެތުރެމުންދާ ކަމަށެވެ. އަދި އެ ބައްޔަށް ފަރުވާ ހޯދަމުންދާ މީހުން އެރަށުގައި އެބައުޅޭ ކަމަށް އިއުލާނުގައި ބުނެފައިވެއެވެ.\nއެކަމަކު އެކަމާ ގުޅިގެން ސީއެންއެމުން ފަރެސްމާތޮޑާ ސިއްހީ މަރުކަޒު ހިންގުމާ ހަވާލުވެ ހުންނެވި މުހައްމަދު ސޮބާހްއާ ސުވާލުކުރުމުން ވިދާޅުވީ އެއީ ދޮގު ހަބަރެއް ކަމަށެވެ. އަދި އެބަލި ރިޕޯޓު ކުރުމަކީ އެ ބައްޔަށް މީހަކު ފަރުވާ ކުރުން ނޫން ކަމަށާއި އެކަމާ ގުޅޭ ގޮތުން އިތުރަށް ވާހަކަ ދައްކަން ބޭނުން ނުވާ ކަމަށް ވެސް ސޮބާހް ވިދާޅުވި އެވެ.\nއެގޮތުން އެއްވެސް މީހަކަށް އެ ބަލި ޖެހިގެން ރިޕޯޓް ކޮށްފައިވާނެތޯ ސުވާލު ކުރުމުން ވެސް އެކަމާ ގޮޅޭގޮތުން އެއްވެސް ވާހަކައެއް ދައްކަން ބޭނުން ނުވާ ކަމަށްވެސް ސޮބާހް ވިދާޅުވި އެވެ.\nއެރަށު ސިއްހީ މަރުކަޒުން ކުރި އިއުލާނުގައި ވަނީ ޖުޒާމު ބައްޔަކީ ގައިންގަޔަށް އަރާ ބައްޔަކަށްވާތީ އެބަލި ކޮންޓްރޯލުކުރުމަށްޓަކައި ކުރެވެން އޮތް އެންމެ މުހިއްމު ކަމަކީ ބަލީގެ ކުރީކޮޅު ބަލި ދެނެގަނެ ފަރުވާ ހޯދުން ކަމަށް ވެސް ބުނެފަ އެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) ގެ ޓީމެއް މިދިޔަ ޖުލައި މަހުގެ ތެރޭގައި އެރަށަށް ގޮސް ސްކްރީން ކުރުމުގެ ޕްރޮގްރާމެއް ކުރިއަށް ގެންދިޔަ ނަމަވެސް އެކަށީގެންވާ ތަރުހީބެއް ލިބިފައި ނުވާ ކަމަށް ވެސް އިއުލާނުގައި ބުނެ އެވެ، އެހެންވެ އެ ބައްޔަށް މީހުން ސްކްރީން ކުރުމުގެ ޕްރޮގްރާމެއް ވެސް އަލުން މިދިޔަ އާދިއްތަ ދުވަހުން ފެށިގެން އިއްޔެގެ ނިޔަލަށް ސިއްހީ މަރުކަޒުގައި ބާއްވަން ނިންމާފައިވާ ކަމަށް ވެސް އޭގައި ވެއެވެ.\nއެ ބަލި ރާއްޖޭގައި ފެތުރެމުންދާ ކަމަށް ފެތުރޭ އަޑުތަކާ ގުޅިގެން އަދި އެޗްޕީއޭގެ ބަހެއް ނުލިބެ އެވެ. މި ބައްޔަކީ ރާއްޖެއިން އެއްކޮށް ނައްތާލެވިފައިވާ ބައްޔެކެވެ.\nއެޗްޕީއޭ ގދ. ފަރެސްމާތޮޑާ


ޢާއިލާ | Page 7\nމައިންބަފައިންނަށް ނުކިޔަމަންތެރިވުމަކީ ބޮޑެތިފާފަތަކުގެ ތެރެއިންވާ ކަމެކެވެ. މިކަމާއިބެހޭގޮތުން ބުޚާރީއާއި މުސްލިމުގައި ވާރިދުވެފައިވާ ޙަދީޘްފުޅެއްގައިވެއެވެ: [ބޮޑެތިފާފަތަކުގެތެރެއިން އެންމެ ބޮޑެތިފާފަތައް ކަލޭމެނަށް ބުނެދެމުހެއްޔެވެ؟ އެބޭކަލުން ދެންނެވިއެވެ. އާދޭހެވެ. ﷲގެ ރަސޫލާއެވެ. ރަސޫލާ ޙަދީޘްކުރެއްވިއެވެ. ﷲއަށް ޝިރްކުކުރުމެވެ. އަދި މައިންބަފައިންނަށް ނުކިޔަމަންތެރިވުމެވެ. އެވަގުތު ރަސޫލާ ލެގިވަޑައިގެން އިންނަވައިފައި ރަނގަޅަށް އިށީނދެވަޑައިގަންނަވަމުން ޙަދީޘްކުރެއްވިއެވެ. ދަންނައެވެ. އަދި ދޮގުބަސްބުނުމާއި ދޮގުހެކި ދިނުމެވެ."\nޖުމްލަ ޞަފްޙާ7ގެ 7